
Ante festum 
— Cu prilejul ținerii adunării generale, la Brașov, 
a Asociațiunii „Astra“ — 


Născută din sbuciumul cald, patriotic, al câtorva suflete de 
elită, care înţeleseră că lupta de emancipare și răzbatere în redutele 
deținute de cei privilegiați nu se mai poate da cu sorţi de izbândă 
decât de un neam luminat, conștient de sine, de puterile sale, de 


drepiurile sale — care nu se rezumau. cum le plăcea să creadă 
detentorilor puterii, numai în a face din oasele neamului trepte de 
înălțare, de mărire şi huzur pentru alții, — și chemată la viață într'o 


vreme când zariștea părea a se mai lumina și pentru cei vilregiți de 
vremuri şi de oameni, când mânile celor care se îndărătniceau în a 
nu vrea să sucombe cu ochii sufletești obloniți, se căutau să se 
strângă în lanțul solidarității — deocamdată culturale — împotriva 
celor care nu ne voiau decât în ham şi jug, — „Asociațiunea 
transilvană pentru literatura română și cultura poporului 
român“, cum s'a numit multă vreme, a fost căminul cald şi lumi- 
nos în care frunțile se mai descrețiau și inimile porniau să bată în 
același ritm tainic, prevestitor al marșurilor zilelor triumfale. 

E deci de mirare că la leagănul ei a prezidat atâta entuziasm, 
că la temeliile și întru apărarea şi desvoltarea ei sa pus atâta 
suflet? Ori că Brașovenii — întotdeauna în primele rânduri ale da- 
foriei când era vorba de interese naționale — s'au grăbit să-i dea 
sprijinul pe care i l-au dat tinerii Asociaţii, înscriindu-se 49 de 
membri — cel mai mare număr pe care l-a dat vr'un oraş — tă- 
când din prima ei adunare generală, ținută la Braşov, o adevărată 
„sărbătoare națională“, iar din aranjarea cu acea ocaziune a primei 

expoziții românești,!) o prețioasă resursă de mândrie națională și 
un pilduitor stimulent spre perfecționare și spre concurare a produ- 
selor conlocuitorilor de altă naționalitate ? 

Pusă în serviciul luminării celor mulți şi, prin aceasta, a for- 
tificării conștiinței naţionale, Asociaţia devine dela 'nceput câmpul 
larg de nobilă și generoasă emulație a fot ce a avut Ardealul _ro- 
mânesc mai de seamă. Și roadele emulaţiei apostolatului de aci 
— căci apostolat a fost — n'au întârziat. Rădăcinile Asociaţiei au 
prins putere și dragostea pentru ea s'a adâncit. 

Patriotismuri : locale, vanități personale, anume coterii de in- 
terese politice cu firme culturale sau lozinci tricolore, căutat-au şi 
răscăutat-au să-i pună'n coaste alte organizații, alle societăţi: pe 
față, cu declaraţii de dragoste, de împreună-lucrare, în ascuns însă, 
cu gânduri rezervate, cu speranța slăbirii ei și a întăririi lor, — a 
creierii trambulinei ahtiatei parveniri. 

Toate sforțările au rămas însă zadarnice, Asociațiunea a rămas 
nebiruită. Chiar azi, — când politica fără scrupul a canforizat vechea 
încredere pe care țărănimea o avea în cărturarii neamului, încât abia 
te mai poți apropia acum de sufletul ei, — soli: Astrei sunt primiți 
încă tot cu încredere, tot cu dragoste. 
| I se pusese în temelii prea mult și prea cinstit suflet de cti- 
torii și de primii sămânători în ogorul ei, ca acest suflet să se fi 
putut uita şi volatiliza, cu toate dezamăgirile consecințe ale dema- 
gogiei polilicianiste. 

Badea lon n'a uitat trecutul — destul de apropiat — când 
cărturarul care descăleca la el, îi era într'adevăr frate bun, înfrățit 
cu durerile şi necazurile lui, nu un speculant al bunei lui credințe, 
ascunzând sub coaja vorbelor frumoase miezul intereselor personale: 
captarea încrederii şi a votului care să-l salte unde nu-l putea 
sălta vrednicia. 

Țăranul a îndrăgit Asociaţiunea, fiindcă se convinsese de 
binele care a răsărit pe urmele ei, fiindcă se încredințase că cei 


1) Al. Odobescu, în darea de seamă pe care o face asupra celor văzute 
la Braşov cu prilejul acelei adunări generale — „sărbători naționale“ — spune 
în legătură cu expoziţiunea : „Brașovenii au călcat aci înaintea noastră. D-zeu 
să le ajute, căci atunci e speranță să apucăm și noi în urma lor!“ (Vezi 
„Scrieri lit. şi istorice“ vol. 1. Buc. 1887. pg. 435). 

care lucrează în sânul şi sub numele ei, nu lucrează pentru lefuri, 
nici pentru măriri, ci dintro reală dragoste de frate, dragoste de 
neam, pe care ar fi dorit să-l vadă mai luminat, mai întărit, mai con- 
ştient de sine, — razim și garanţie a unui viilor mai bun, mai luminos. 

We-ar trebui prea mult spaţiu ca să înregistrăm aici toate 
realizările, toate binefacerile acestei instituțiuni, spre a motiva în- 
crederea de care se bucură și a justifica solicitarea pentru ea a 
sprijinului fiecărui Român. Ele se găsesc în amănunţitele rapoarte 
ale Comitetului central. Ne vom mărgini doar a spune că prin aportul 
său la pregătirea, prin cultură, a isbânzii desființării hotarelor dintre 
frați, Asociațiunea şi-a asigurat pentru totdeauna un titlu la re- 
cunoștința neamului reîntregit în granitele sale mai fireşti. 

Şi când subliniem acest aport, ne gândim — şi nu fără oare- 
care mândrie — și la contribuția Brașovului, care a înțeles, ieri 
ca şi azi, să-și facă întreaga datorie, fiind mereu între primii ei 
soldați constructivi. Numele unui Popazu, al unui Barițiu, Gavril 
Munteanu, Dr. L. Meşotă, al Mureşenilor, al unui Andreiu Bârseanu, 
al uitatului robotaș Gr. Maior, al unui V. Oniţiu, Al. Bogdan, 
iscusiți animatori și neodihniți muncitori în ogorul sufletelor — ca 
să amintim numai câțiva dintre cei dispăruți — vor rămânea figuri 
luminoase în istoricul Asociaţiunei, servind mereu de pildă de urmat. 

Azi, când cea mai veche asociație culturală revine între zidurile 
Brașovului, sfințit de atâta jertfă de suflet românesc, — începând 
cu a doua jumătate a veacului al XVI (epoca Diaconului Coresi, 
a popii lane și popii Mihai), continuând cu Teodor Corbea, Petcu 
Șoanul, Tempea-știi, Eustatie Grid, Dimitrie Eustatievici, IL. Barac 
sau cu negustorii mecenaţi ai instituţiilor bisericești şi şcolare: Bo- 


ghicii, Nicolaeştii, Ioan-eștii, G. LI. Nica, Î. luga, Rudolf Orghidan, 


Bucur Pop, D. lonciovici şi atâţia alții — între cari unii, ca Ni- 
colaeștii, şi cărturari de seamă — până la cei mai apropiaţi de 
noi, amintiți în parte mai sus — îi întâmpinăm reprezentanții cu 


caldele urări: să se coboare în sufletul lor ceva din duhul acestor 
înaintași, osârditori şi ei în via sufletelor și să aibă norocul de a se 
învrednici măcar de o parte din entuziasmul care a stăpânit „săr- 
bătoarea națională“ din zilele 16—18 Iulie v. 1862, pompând din 
evocarea rarilor momente de acum șapte devenii nouă încredere și 
nouă puteri pentru ziua de mâne, pentru lărgirea, adâncirea, de- 
săvârşirea operei vrednicilor înaintași. 

In sahara de azi a decepțiilor fără sfirșit, Asociaţiunea e sin- 
gura oază ce ne-a mai rămas cu verdeață înviorăloare, cu apă ră- 
coritoare. De aceea, peste bord cu ambițiile de situaţii fără muncă! 
Peste bord vanitățile înfumuraţilor! Peste bord adversităţile și me- 
rele discordiei politice ! Peste bord ranchiunele personale ! . . . Sufletul 
nostru e dornic de inimi curate, gânduri curate, mâni curate. De 
suflete aliruiste. 

Căci numai cu acestea se va putea săpa cu rezultat în stânca 
aridă a ignoranței spre a desgropa pretioasele zăcăminte care stau 
încă ascunse și neutilizate. Numai cu acestea se mai poate spera 
refacerea solidarității reclamată de comandamentele intereselor su- 
perioare naționale. Numai cu acestea vom putea lărgi zările sufletești 
ale masselor ca, dacă ne-a ajutat Dzeu să fim stăpânii acestei țări 
prin puterea numărului şi a jerifelor fără seamăn, s'o putem stă- 
pâni şi prin puterea minţii, prin întâietatea culturii noastre, — 
singura stăpânire sigură, trainică. Și pentru aceasta, nici o jertfă 
nu e prea mare, nici o bunăvoință prea mică. De aceea, toți cei 
sosiți în numele „literaturii şi culturii poporului român“, hotăriți a 
şi activa fără preget în interesul acestora, fie bineveniti, iar ostenelele 
lor binecuvântate din generație în generație. 


Ax. Banciu 

Iluzia „dacică“ 


IV 


de Aurel A. Mureşianu 


Etnografia vechei Tracii eline şi a lllyriei și Daciei romane 
de mai târziu a format una dintre cele mai grele şi complicate 
probleme nu numai pentru istoricii veacurilor din urmă ci chiar 
şi pentru aceia cari au trăit încă într'o epocă când aceste numiri 
geografice și mai târziu politice dăinuiau încă. Cel mai excelent 
cronicar din perioada din urmă a imperiului roman, Ammianus 
Marcellinus (secolul al 4-lea d. Hr.), voind să vorbească ceva 
despre „istoria mai -veche“ a Traciei zicea între altele: 


„Descrierea Traciei ar fi uşoară, dacă știrile vechi ar fi conforme: dar 
pentrucă întunerecul care zace în informaţiile contrazicătoare ale acestora, nu 
este folositor unei opere care urmărește adevărul, mă mulțumesc cu înșirarea 
lucrurilor de cari îmi amintesc a le îi auzit eu însumi“ (istoria, XXI, 1). 


Şi Ammian era de părere că „dacă nu eo fabulă“ atunci, 
„după mărturia lui Homer“, Tracia trebue să fi cuprins o regiune 
„întinsă peste nesfârşitele câmpii și nenumăraţii munţi înalți apar- 
ținători națiunilor barbare“. Această presupunere a lui Ammian des- 
pre extensiunea veche a Traciei este confirmată, precum am văzut 
în capitolul precedent, și de alte mărturii istorice. Pe vremea lui 
provincia romană cu acest nume se mărginea la Nord cu munții 
Haemus (Balcanii) şi cu Dacia cea nouă situată între munţii Hae- 
mus şi Dunăre. Dar chiar și despre ţinuturile acestei Tracii noi 
și reduse ne spune Ammian că „fuseseră ocupate în vremuri vechi 
de Barbari foarte deosebiți între ei prin obiceiuri şi limbă“. 

Ammian Marcellin constată și într'altă parte a istoriei sale 
„încurcătura noţiunilor geografice.... provocată de știrile greșite 
şi contrazicătoare“ ale autorilor vechi (Istoria, XXI, 2). Şi nu tre- 
bue să uităm că el a avut la dispoziţie şi unele scrieri speciale 
asupra „Daciei“, mai târziu pierdute, precum au fost „Getica“ ui 
Dion Chrisostomos, memoriile împăratului Traian și altele. 

Dacă deci chiar și Ammian Marcellin, de care epoca cuce- 
ririi Daciei romane era atât de departe ca de pildă epoca lui Lu- 

dovic XIV de noi cei de astăzi, se găsea într'o dilemă atât de 
grea în faţa problemelor geografice ale regiunilor traco-daco- 
schitice ale Europei vechi, cum am putea noi cari posedăm un 
material documentar şi mai mic să primim de bune toate afirma- 
țiile vagi și unilaterale ale scriitorilor vechi, fără a le supune celei 
mai severe analize critice comparative. 

Este cert că teoria unităţii primitive a diverselor grupuri de 
limbi europene se loveşte din ce în ce mai mult de piedeci şi 
dificultăți insurmontabile. Ştiinţa constată din ce în ce mai mult o 
variație şi diferențiare mai mare între limbile şi dialectele Europei 
din epoca greco-romană, decât în cea de astăzi. Câte limbi şi 
dialecte n'au dispărut cu totul în decursul vicisitudinelor ultimelor 
două milenii. Variaţiunea a trebuit să fie atunci mai mare pentrucă 
şi mişcările și migraţiunile popoarelor au fost atunci mai numă- 
roase și mai puternice. 

Despre locuitorii străvechi ai Peninsulei Balcanice, despre 
Pelasgi, ne spune Diodor că „se găseau în continue campanii răz- 
boinice şi în continuă migrațiune“ (Bibl. Ist. V, 80). Tot dela el 
aflăm despre „multele neamuri“ şi „multele migraţiuni“ care au 
trecut peste ostroavele mărginaşe ale peninsulei. Appian atribue 
originea numelui Iilyrilor unor cuceritori veniţi din Sicilia (Ist. 
rom.-illyr. 1). Invaziile „schitice“ dela Răsărit sunt un fapt con- 
statat şi de arheologie. Schiţii au alungat înspre regiunile noastre 
și pe Trero-Cimmerieni. Năvala celtică de la Vest şi cea bastarno- 
sarmato-suevo-gotică dela Nord și Răsărit au schimbat adânc fi- 
zionomia etnografică a regiunilor „trace“. 

In decursul acestor migrațiuni violente multe popoare au fost 
înfrânte şi supuse stăpânirii cuceritorilor. Acesta a fost şi cazul 
locuitorilor străvechi ai Traciei, Illyriei şi Daciei de mai târziu. 
Nu unul dintre învăţaţi a ajuns la concluzia că la „Geţi“ şi la 
„Traci“ pătura stăpânitoare a trebuit să fie de altă rasă decât 
pătura supusă, Chiar şi Pârvan care consideră această teorie de 
„neadmisibilă“ pentru epoca getică mai nouă, e nevoit totuși a 
recunoaşte că în epoca mai veche „în Ardeal familia regală și 
vechea clasă nobilă erau de asemenea scythe“ (Getica, p. 130). 
Pârvan era însă de părere că toți acești nobili schiți au fost „asi- 
milați“ de Geţi. După cucerirea schitică a țărilor carpatine, n'au 

urmat însă invaziile şi cuceririle celte, bastarne, sarmate şi sueve? 
N'au lăsai acestea nici o urmă în compoziţia clasei stăpânitoare 
a „Daciei“? Nu este faptul fărmițării imperiului lui Burevista, 
după uciderea acestuia de cătră răsculați, dovada cea mai ecla- 
tantă că stăpânirea acestuia fusese întemeiată numai pe forța ar- 
mată a unui trib puternic cuceritor şi că ea unise în mod efemer 
mai multe popoare deosebite care nu căutară decât prilejul bine- 
venit de a se desface unele de altele? 


Având în vedere asemănarea frapantă a unor nume de că- 
petenii trace, gete şi dace cu numele schitice şi chiar şi cu cele 
bastarne și gotice de mai târziu, trebue să admitem neapărat 
originea comună a acestora, care nici nu se poate explica altfel 
decât prin existența unor cuceritori stăpânitori peste neamuri 
de origine diferită.) 

O astfel de situaţie o constată istoria chiar şi în veacul al 
4-lea d. Hr. la Sarmaţii dintre Dunăre şi munţii vestici ai Tran- 
silvaniei. Sunt cunoscuţii „Sarmatae Limigantes“ cari se răscoală 
asupra stăpânitorilor lor alungându-i din țară. (Ammianus Mar- 
cellinus, XIX, 11). 


Țările carpato-dunărene au fost locuite nu numai de popoare 
de origine diversă, dar chiar şi în sânul acestora au existat deo- 
sebiri între stăpânitori şi stăpâniți. Este probabil că printre alte 
neamuri au venit şi s'au aşezat prin aceste regiuni şi până în 
Tracia din dreapta Dunării şi triburi de origine germanică, precum 


1) Intre numele regelui „trac“ Cothelas, contimporanul lui Alexandru 
cel Mare, numit de Jornandes Gudila și al regelui „dac“ Scorylon (v. Frontinus, 
Strategematon, |, 10) numit de lornandes Coryila şi între numele şefilor gotici de 
mai târziu Baduila, Froila, Blivila, eic. asemănarea este foarte mare. Tot astiel 
găsim nume de regi şi de șefi cu terminaţiunea -mar, -mer sau -mir nu nu- 
mai la vechii Pannoni de dinaintea cuceririi romane, ci și la Goţi și Vandali 
și şi la Slavii de mai târziu cari au stat mult timp subt dominațiunea acestora. 
Numele regelui Marcomanilor Ballomar îl păstrează până astăzi localitatea 
Balomir dia Ardeal. Ba în numele târguşorului Prejmer (în limba veche ro- 
mânească Prejmir) găsim toate trei variantele, căci acesta este numit de Săcui 
Prajmar (Prâzsmâr). Asupra număroaselor forme de nume pe care le întâlnim 
atât la principii Germanilor cât și la principii Slavilor vezi Paul Joseph Scha- 
îarik, Slawische Alterthiimer, Lipsca 1844, vol. |, cap. 6, ŞI. 

fuseseră în parte şi Bastarnii din Nord-Estul Carpaţilor și dela 
gurile Dunării. Numai aşa ne putem explica faptul că istorici ca 
Spartianus, Capitolinus, Procopius şi lornandes considerau pe Goţi 
drept descendenți ai Geţilor. Divergenţa cea mare dintre știrile 
geografilor şi istoricilor vechi a fost provocată tocmai de faptul 
amestecului celui mare. de neamuri din aceste regiuni. 

O altă împrejurare care a îngreunat deosebirea etnografică a 
popoarelor „dacice“ a fost şi uniformitatea costumului lor şi ase- 
mănarea lui, mai mult sau mai puţin pronunțată, cu îmbrăcămintea 
popoarelor orientale. A fost influența cea mare a îmbrăcămintei 
„persiane““, despre care Ovidiu constatase că „acoperea după obi- 
ceiul locului și pe aceia cari se ştiau născuţi în oraşe greceşti“: 


Hos .quoque qui geniti Graja creduntur ab urbe, 
Pro patrio cultu Persica bracca tegit.!) 


Aceasta este cauza și asemănării celei mari a „Dacilor“ de 
pe Columna lui Traian cu Suevii de pe Columna lui Marcu Au- 
reliu. In afară de aceasta autorii reliefurilor au dat o importanţă 
mult mai mare învingătorilor romani decât oștenilor, supușilor şi 
aliaţilor lui Decebal, înfățișând numai pe cei dintâi în toate amă- 
nuntele campaniei şi mărginându-se la cei din urmă mai mult la 
un tip general. 

Cu toate acestea găsim şi pe Columna Traiană tipuri de Bar- 
bari destul de bine redate. Intre acestea este de pildă și figura 
principală din grupul solilor barbari cari apar înaintea împăratului 
la Pontes, în fața podului de peste Dunăre şi pe care o repro- 
ducem în clișeul Nr. 2 (vezi acesta). Figura reprezintă nu numai 
după fizionomie dar şi după îmbrăcăminte o căpetenie a Suevilor 
(Burilor?) Mai întâi de toate părul este pieptenat şi legat întrun 
nod deasupra tâmplei, aşa precum ne spune Tacit că se obicinuia 
la „Suevii liberi, cari se deosebeau astfel de robii lor“.?) El poartă 
pântaloni strânşi pe corp (vestis.... stricta), iar partea de sus a 


1) Tristia, V, eleg. X. 
2) Insigne gentis (Suevorum) obliquare crinem nodoque substingere..- 
sic Suevorum ingenui a servis separantur (Tacitus, Germ. 38). 

corpului este liberă şi acoperită numai cu o „pelerină legată cu o 
fibulă sau cu un simplu spin.“!) Marginile pelerinei sunt împodobite 
cu ciucuri sau țorțuri, cari puteau fi şi din fire de aur și argint, 
Cu astfel de pelerine cu margini înțorțorate apar în celelalte scene 
ale Columnei și şefii şi căpitanii „daci“, precum și purtătorii de 
steaguri-bălauri „dace“, numite de Suidas „steaguri schitice“ 
(semeia skythika). Aceşti şefi „daci“, deşi poartă aceeași pelerină 
incopiată pe umărul drept, ca şi fruntaşul sued de mai sus, totuși 
se deosebesc de acesta prin haina lor ceva mai largă care 
acopere întreg corpul şi are şi mâneci. Tipul! acestor căpetenii 
dace este însă mult mai bine înfățişat în vechea sculptură care 
reprezintă un „rege dac prizonier“ care se găseşte astăzi în 
Muzeul Lateran din Roma şi pe care o şi reproducem alăturat 
(v. fig. 1). i 

Deși poartă și el o pelerină cu ciucuri întru toate identică 
cu a căpeteniei germane, totuşi „regele dac“* se deosebeşte fun- 
damental de cel dintâi nu numai prin trăsurile feţei ci şi prin 
îmbrăcămintea de dedesupt şi prin portul părului, care este cel 
„schitic“. 

Un alt tip înfățişat: de mai multe ori în scenele războinice 
de pe Columna Traiană este „Dacul cu pălărie“ (Dacus pileatus;, 
purtătorul „tarei“ orientale, „tara-bostesul““ lui lornande, reprezen- 
tantul clasei stăpânitoare din Ardealul sud-vestic (v. fig 3). 

Bustul uriaş al acestui soiu de „Dac“ a fost găsit chiar în 
Forul lui Traian şi el împodobește astăzi Muzeul Vatican din Roma. | 
lar figurile 4 şi 5 reprezintă „Daci“ cu capul descoperit (Daci 
comati), despre cari autorii vechi ne spun că făceau parte din cla- 
sele inferioare sau supuse. Sunt două busturi antice, despre cari 
se crede că au făcut parte tot dintr'un monument comemorativ al 
lui Traian. : 

Puținele rămășițe de monumente sculpturale din anticitate 
înfățișând pe „Daci“ și la cari s'ar mai putea adăuga şi „me- 
topele“ foarte primitiv lucrate ale Monumentului Victoriei al lui 


a 


1) Tegumen omnibus (Germanis) sagum fibula aut şi desit spina con- 
sertum, cetera intecti (Ibidem, 17). 

Traian dela Adamclisi (Tropaeum Traiani) — în care predomină 
însă tipul germanic răsăritean suev (sau bastarn?) cu părul legat 
în moț deasupra tâmplei drepte — nu fac decât să dovedească şi 
mai bine existența în regiunile carpato-dunărene a mai multor nea- 
muri de origine cu totul deosebită. Căci precum ne arată şi des- 
coperirile arheologice regiunile acestea şi mai ales cele muntoase 
transilvane, au fost nu numai unele din cele mai populate ale 
Europei de atunci, ci şi unele din cele mai acomodate peniru aşezări 
preistorice. 

In stadiul încă destul de rudimentar de astăzi al ştiinţei an- 
tropologice este foarte greu de a face analiza precisă din punct de 
vedere etnologic a diferitelor tipuri reprezentate în aceste busturi şi 
reliefuri străvechi. In figura primă a „regelui“ dac avem de a face 
fără îndoială cu tipul schitic veritabil, mongoloid, ale cărui urme 
antropologia le constată astăzi și printre Slavii Rusiei meridionale şi 
chiar şi ai Galiției. Despre înrudirea clasei stăpânitoare a „Tracilor“ 
sudici cu principii Schiţilor nordici găsim de altfel indicii chiar şi 
la Herodot (IV, 80), iar numele reginei Massageţilor 'Thomiris îl 
întâlnim şi la aedul „trac“ 'Thamiris sau Thamiras din epopeia 
homerică. Tipul germanic răsăritean al solului suev sau bur de pe 
Columna Traiană este iarăș în afară de orice îndoială. Mai greu 
este însă a spune ceva hotărât despre tipul căpeteniei dace din 
figura 3, considerat de unii drept cap al însuşi regelui Decebal. 
Acesta are multe din însuşirile raselor nordice europeane dolicho- 
cefale; este însă cu totul deosebit de al regelui dac din fig. 1 şi 
nare nici el aproape nimic comun cu tipul mijlociu al poporului 
românesc de astăzi. Figurile 4 şi 5, reprezentând „prizonieri daci“ 
au oarecare asemănare cu aşa numitul îip dinaric pe care îl în- 
tâlnim mai ales la Slavii de Sud de astăzi şi în general la po- 
poarele balcanice. Oare nu reprezintă unul din aceștia vre-un 
Costoboc? Vom vedea că aceşti presupuşi Daci, al căror 
centru era Galiţia răsăriteană, au fost după toată probalitatea „Boicii“ 
slavi din Nordul Carpaţilor ai lui Constantin Porfirogenitul, stră- 
moşii Sârbilor de astăzi, deşi Tomaschek îi numără printre Traco- 
Geţi și cu toate că Pârvan credea că „naționalitatea dacică a Cos- 
tobocilor e perfect clară şi indiscutabilă“ (Getica, p. 241), bazându-se 
mai ales pe numele „trace“ ale regelui lor Pieporus şi ale familiei 
sale. Ammian, cel din urmă istoric roman care aminteşte pe aceşti 

Costo-Boici — dela cari şi numele Voic< Voicu — înainte de 
emigrarea lor spre Sud din veacurile V—VI, îi înşiră alături de 
„Alanii europeni“ şi de „alte popoare schitice“, la Nord-Estul Car- 
paţilor (Istoria, XXI, 8). In decursul războiului marcomanic, pe la 
165 a. Hr., Costobocii năvălesc și în Peninsula Balcanică, jefuind 
şi prădând până în Macedonia şi Grecia (Pausanias, X, 34). lar 
o inscripție din acest timp din Schitia Mică (Dobrogea) ne spune 
despre cetățeanul roman Daizus Comozoi că a fost „ucis de Cas- 
taboci“ (Getica p. 24:). Pe acest Daizus Pârvan îl face Dac, deși 
numele lui seamănă mai de grabă cu acela al căpeteniei „Sarma- 
ților“ Zizais, de pe timpul împăraţilor Constanțiu şi lulian (Am- 
mian Marcellin, X, 13), 

Diferitele rase europene erau pe acele timpuri mult mai ames- 
tecate decât s'ar crede. Am văzut în cap. |. număroasele neamuri 
pe cari le cunoscuse Tacit în regiunile Poloniei de astăzi. In afară 
de Cotinii „galici“, Tacit mai găsise în regiunile Vistulei şi pe 
Osi cari vorbeau limba ponnonică. Nu se ştie nici până astăzi precis 
ce fel de limbă era această limbă „pannonică“. Ştim însă dela 
Velleius Paterculus că încă pe timpul împăratului Tiberiu „cunoștința 
limbii şi a literilor romane era familiară Pannonilor“ (Istoria 
II, 110). Spre deosebire de „sbârliții“ și renitenţii „Geţi“ şi 
„Sarmaţi“ de pe aceeași vreme ai lui Ovidiu, dintre cari „nici 
unul“ nu înțelegea limba latină şi cari „râdeau“ de ea auzindu-l 
vorbind, poporul principal pannonic trebue să fi prezentat o oare- 
care afinitate, ca şi Celţii sau Galii, cu poporul latin. Intre po- 
poarele nordice europene există unul a cărui limbă păstrează încă 
şi astăzi urmele unei străvechi înrudiri cu limba Laţiului: este 
limba fitvană. Incă în epoca Renaşterii unii învățați poloni şi litvani 
au fost surprinşi de marea asemănare a unor cuvinte litvane cu 
cele corăspunzătoare latineşti, ca de pildă cuvintele vyras, dantis, 
pekus, nactis, rix etc. cu latineştile vir. dentes, pecus, noctes, rex 
etc. şi cari făcură într'o vreme pe Litvani să se crează urmaşii 
unei colonii italiene, a „unor refugiați romani dinaintea tiraniei lui 
Nero“ (A, Briickner, op. cit. p. 84). Nu-și închipuiau ei încă pe 
atunci că la formarea limbei și a poporului latin a putut contribui 
Şi 0 rasă străveche a centrului european a cărei ramificații pă- 
trunseră până în „Dacia“ şi şi mai departe spre Sud şi Sud-Vest 

și a căror rămăşiţe, deşi alterate prin influențele milenare gotice 
şi slave, sunt astăzi limbile baltice. Linguiştii de azi așează 
aceste limbi în marele grup „letto-slav“ al limbilor așa zise 
indo-germanice. 

Am arătat într'o notă a capitolului L că cuvântul românesc 
doină stă fără doar și poate în legătură cu daina Litvanilor. Şi 
cuvântul nostru roib derivat din latinescul rubeus pare a fi fost 
înfluențat de litvanicul raibas „pestriț“, precum şi alte cuvinte cari 
seamănă mai mult cu corespondentele litvanice decât cu cele slavice. 
Când ne gândim că popoarele gotice au ajuns în migraţiunile lor 
din regiunile noastre şi ale Nordului Mării Negre până în Italia, 
Franța, Spania și chiar şi în Africa, nu trebue să ne mirăm de 
loc de faptul pătrunderii acestor neamuri până în ţinuturile dacice, 
Şi câte urme de astfel de migraţiuni nu ni-le descopere decât nu- 
mai arheologia. 

Dacă forma săbiilor curbe dacice o găsim şi la vechii Perşi, 
dacă simbolul capului de lup al steagurilor lor nu-şi află analogia 
decât la Schiţi, Sarmaţi și Parţi — Pârvan presupune chiar o in- 
fluență pre-schitică, „trero-cimmeriană“ — atunci trâmbiţele dace, 
cu forma lor „absolut identică“ cu carnyxul de pe monumentele 
gallo-romane (Getica, p. 523), nu poate fi decât de origine cel- 
tică, ca și multe alte utensilii și podoabe şi chiar şi monete 
„dacice“. 

Este incontestabil că teritoriul României de astăzi era ocupat 
în parte de Celţi sau Gali (Gallatoi). Istoria nu-i aminteşte ce-i 
drept decât în, Nord-Vestul Ardealului şi în Moldova, dar pământul 
ne-a păstrat urmele lor pretutindeni. Tomaschek şi Pârvan îi reduc 
însă pentru epoca înființării Daciei romane la limitele dintâi. 
„Ceiţii — scrie Pârvan — au locuit efectiv în NV şi NE României 
de astăzi“ (Getica, p. 564). Pe cât au fost de exagerate teoriile 
originci celtice a Românilor pe atât este de neîntemeiată însă cre- 
dinţa în lipsa participării celtice la formarea neamului nostru. Din- 
tre toate rasele europene, după Pelasgo-llliri, Celţii cari trăiau şi 
în ținuturile nordice ale Italiei, au fost cei mai apropiaţi de Latini, 
am putea zice înrudiți chiar cu ei. Nu este deci nici o mirare că 
țările locuite de ei, precum a fost în mare parte și Franţa, au fost 
romanizate atât de adânc în decursul primelor secole ale imperiului 

roman. Constatarea lui Hașdeu, care scria la 1874, că „Dacii din 
tempul lui Traian nu erau un neam curat thracic.... ci ua națiune 
thraco-celtică“ (Cotumna lui Traian, V, p. 102), conţine fără în- 
doială un sâmbure de adevăr, ca şi afirmaţia sa făcută la alt loc, 
că „Dacii nu sunt nici Goţi, nici Slavi, nici Germani, şi nici Celţi...“ 
adevărată într'o privință, pentrucă „Daci“ au fost toți locuitorii 
acestor ținuturi fără deosebire de limbă şi origine, precum erau 
„Transilvani“ în timpurile mai nouă, pentru cei mai mulți dintre 
contimporanii lui Mihai Viteazul, nu numai nobilii maghiari şi ro- 
mâni maghiarizați ai acestei ţări, ci şi Saşii şi şi majoritatea po- 
porului românesc care salvase, subt Corvini, cu braţele şi cu sân- 
gele său civilizația Europei de năvălirile ultimelor valuri mongolice 
(turcești) asupra ei. 


(Va urma). 

Familia Porumbescu și Brașovul 


de Ax. Banciu 


Venirea la Brașov a lui Ciprian Porumbescu' mulți o atri- 
buie unei simple întâmplări. Sunt cei care nu cunosc legăturile 
mai vechi pe care le aveau părinţii săi cu orașul nostru, despre 
care Ciprian va fi auzit adeseori vorbindu-se în casa părintească; 
nici cunoștința, mai apoi prietenia, care-l lega de brașovenii 
Andrei Bârseanu și |. C. Panţu, la Viena, unde se găseau îm- 
preună la studii (şi unde C. P. înveşmântase „într'o noapte“ în 
melodia azi pe toate buzele imnul unirii „Pe-al nostru steag e 
scris unire“, al lui Andrei Bârseanu) — primul ajuns profesor 
aici în acelaș an cu C. Pr., iar al doilea cu un an mai târziu; nici 
împrejurarea că la liceul din Brașov se mai găseau trei com- 
patrioți de-ai lui C.P., a căror prezență aici desigur încă a tras 
în cumpăna hotăririi acestuia. (Erau profesorii: Ipolit [asievici 
din Panca, jud. Storojineţ, Lazăr Nastasi din Siret și d. Gh. 
Chelariu din Stroeşti. Primul stabilit aici !a 1869, al doilea la 
187| și al treilea la 1880. Cu ultimii doi era și în corespon- 
dență).: 

Despre Emilia Porumbescu, mama lui Ciprian, știm că încă 
înainte de naşterea acestuia, la 10 Dec. 1850, răspundea din 
„Şipot la apelul publicat de „Reuniunea femeilor române din 
Brașov“, în Gazeta Transilvaniei (nr. 29), de a veni în ajutorul 
orfanelor rămase pe urma revoluției din 184849. 

„Trebuie să dăm dovezi la lume — spuneau femeile de 
aici în Apelul lor — că bărbaţii noștri, cari au făcut atâtea 
jertfe pentru națiune, au de-a dreapta lor soţii demne de mari- 
nimitatea lor. Să dăm dovezi națiunilor străine, că clasa cea mai 
cultivată a damelor române cunoaște şi simțește dimpreună cu 
bărbaţii săi trebuințele națiunei“. 

Și mama lui Porumbescu n'a întârziat să dea această do- 
vadă. „Doresc așadară — scrie ea Comitetului Reuniunei — cu 
toată fervoarea, ca să mă pot și eu mângăia cu Voi Prea-Vene- 
randelor din preună cu putincioasa-mi confăptuire spre lauda- 
bila ţintă care ve-o pretipseți Voi conlucrătoarelor a frumoasei 
soc etăți alei „Reuniunei Femeilor române“, — doresc adecă, să 

fiu şi să conlucru și eu ca „membră“ a societății voastre după 
cât mă va erta starea și împrejurările mele cele modeste. Spre 
acest sfârșit rog prea-venerandul comitet, ca să-mi împărtășească 
statutele și condiţiunile sub care-aș putea întra în laudabila-vă 
societate“. 

Cu aceeași ocazie trimite şi 3 fiorini argint, rugându-se să 
fie primiţi ca „cei doi bani ai văduvei“ și exprimându-și spe- 
ranța „că consurorile Bucovinene de starea mea nu numai îmi 
vor urma marei mele bunăvoinţe, însă debilei mele fapte, ci și 
mă vor ruşina într'o cauză, care după cum zisei nu e numai 
deamnă de toată lauda, ci şi de toată mulțumirea și respectarea“. 

lar despre Jraclie Porumbescu, tatăl lui Ciprian, știm iarăși 
că încă la 1855 —va să zică pe când C. nu era decât de un an 
— publica în „Foaia pentru minte inimă și literatură“ (nr. 31) 
balada pop. „Anniţia“, culeasă de el în Bucovina și că, după 
data aceasta, legăturile lui cu „Gazeta Transilvaniei“,  deveniră 
tot mai strânse, după cum o dovedesc scrisorile — trimise lui 
lacob Mureșianu, iar după 1877 fiului acestuia Aurel Mureșianu 
— câte au mai rămas şi pe care le publicăm aici, articolele pu- 
blicate în ziarul brașovean 1), ba chiar contribuţiile bănești — 
ca cei 3 î. arg. pentru „fondul tipărirei cărților poporale“ de 
care amintește într'o scrisoare. 


1) In Gaz. Trans. dela 17/29 Nov. şi 21 Nov-3 Dec. 1895 publică, în 
foileton, două incidente „Din vieaţa -celistului Francisc Servais“, datate din 
Frătăuțul nou. La sfârșitul foiletonului al doilea 1. P. adaogă: „Aceste două 
incidente mi le povesti Directorul Conservatorului din Lemberg, Bucovineanul 
Carol de Miculi, carele dela 1859 până la 1864 petrecu vacanţele conserva- 
toriale la mine, când mă aflam staționat într'o comună din fundoaiele Car- 
paților bucovineni, și căruia Servais însuşi îi comunică aceste incidente cu 
prilejul dării unui concert în anul 1862 în Lemberg“. 

In nr-ele 280—282 dela 19—21 Dec. st. v., tot din 1895, își publică 
studiul despre „Mănăstirea Putna“, iar în nr. 167 şi 168, anul LI amintirile: 
„Cum a venit Pumnul în Bucovina“. 

„Episoadelor* sale „din timpul când generalul Bem răsbise până la 
Dorna în Bucovina, respingând pe Urban și al ll regiment de grănițeri până 
peste hotarele Transilvaniei, dincoace“, nu le-am putut da de urmă. Probabil 
că aceste „episoade“, amintite în scrisoarea dela 25 Nov. 1895, n'au mai putut 
îi așternute pe hârtie, Î. P. murind încurând (a fost înmormântat la 16 
Febr. 1896). 

Impins deci de vechile legături pe care și le creiaseră pă- 
rinţii săi cu Brașovul, îndemnat și de compatrioții săi stabiliți 
aici, dar mânat, desigur, mai ales de faima româneştii vieţi care 
pulsa în acest centru cultural din apropierea vechii frontiere, 
sufletul tânărului bucovinean Ciprian Porumbescu — cu o con- 
știință națională ținută mereu trează de scumpele amintiri care 
străjuesc atâtea urme ale gloriei românești din Ţara fagilor — 
se cerea, ca al atâtor altora, răsad în acest oraș de vechi îră- 
mântări, lupte și înfăptuiri naţionale, în nădejdea îndreptățită 
că, în atmosfera mai prielnică de aci, florile sufletului său tânăr, 
entuziast, nu se vor ofili, ci, dimpotrivă, rod vor aduce. Cum s'a 
şi întâmplat. Spre nenorocul nostru, însă, pentru prea scurtă 
vreme. ! 

lată şi scrisorile câte s'au mai păstrat dela Iraclie Porum- 
bescu: 


Domnul meu !*) 


„Te rog, ca să binevoești, şi să primeşti alăturatul articlu 
în coloanele mult stimatului D-Tale Journal. Rutenismul la noi 
foarte se încordează ca să se lățească — asta-i causa: da-i auzit 
ce s'a 'ntâmplat la Lemberg? aud de sigur că să se (îi) dat de 
o societate secretă cu tendinţi panslavistice, și că la 200 de 
popi ruteni să fie arestați. 

Așia se vorbeşte pe la noi, iată și o mai nouă versiune 
din Cernăuţi: 

NB. Pe aici se vorbește că rutenii dela Leina ar fi făcut uă săritură 
cam deşianțată în privința religioasă: ar îi făcut încercarea să se lase de 
unaţie. 

Cu cerculariul alăturat, fă ce știi, eu socot să-l tipăriţi, să 
veadă publicul, și să judece fără părtinire, de nu scornesc oa- 
menii feliu de feliu de invective, numai ca să apase adevărul, 
ce le bate'n ochi. Gazeta lui Şiaguna ni-o lăudat-o consist. în 
zilele acestea prin un cerculariu! 

In fine Te rog Domnule, trimite-mi 4 calendare de ale 
Domnului Barițiu pe anul acesta, iară pentru restul banilor câ- 
teva cărticele de cele mici „despre rachiu“. Poșta o plătesc eu. 

Boianu 8:20 Maiu 1858 

Cu toată stima 


(ss) /r. Porumbescu 


_ *) Scrisorile se găsesc în proprietatea d-lui Aurel A. Mureșianu, căruia 
îi mulțumesc și aici pentru bunăvoința de a mi le fi pus la dispoziţie Ax. B. 

Grăbindu-mă alaltăeri, când Ţi-am trimes comunicatul des- 
pre venirea lui Pumnul în Bucovina; Ți-am alăturat și fărșitul 
unei epistole dela fericitul Alexandru Hurmuzachi, în care epi- 
stolă îmi imputează greu, că de ce n'am fost la înmormântarea 
lui Pumnul: am alăturat, zic, acea epistolă, fără ca în grabă, să 
îi motivat, de ce alăturez epistola. 

O făcuiu aceasta, ca să mă legitimez oarecum, că am titulă 
a vorbi despre Pumnul, ca unul, al cărui raport, cătră neuita- 
verul acel al nostru bărbat, s'ar putea încâtva pricepe din „do- 
jana“, ce alt al nostru neuitaver bărbat, A. adecă Hurmuzachi, 
îmi da, căci, deși știea el, că sânt preste 15 miluri depărtat dela 
Cernăuţi, mam participat la îngroparea lui, a lui Pumnu.] 

Acel raport al meu cătră Pumnul, poate-l voiu areta, că a 
fost intim, și prin un incident, ce l-oiu descrie; care incident 
ne aduse pre noi ambii înaintea judecătorului militar (Kriegs- 
gericht) fiind în respectivul timp aice „stare de asedie“, însă 
nu că doară am fi fost culpabili, ci căci păream a îi noi comis 
aceea, ce ne trase înainte(a) acelui judecătoriat. 

Zic, că poate voi publica acel incident: pentru că el e și 
pentru astăzi un caso-delicat faţă cu publicitatea. Aș trebui 
adecă, să citez niște pasagii din corespundință- ne — a mea cu 
Pumnul și al lui cu mine — care pasaje nu erau menite pentru 
— judecători, fură însă aflate şi (indescifrabil) ... 


lată, de ce am alăturat și epistola lui Hurmuzachi comu- 
(ni)catului resp. scrisoarei mele cătră Domnia Ta. Alăturez deci 
marca returnațivă cu rugarea, ca să aibi bunătatea, a-mi remite 
acea epistolă. 


La această rugare a mea adaog şi aceea, că, neatlându-Te 
Domnia Ta oareși-cum în posibilitate, a-mi primi comunicatul 
meu ultim, despre Pumnul și cel din „Unirea“; să mai aibi şi 
acea bunăvoință, a mi le remite nefrancat. „Unirea“ alt exem- 
plariu n'am, iară despre „venirea lui Pumnul în Bucovina“, spre 
a mai scrie odată pentru alt ziuariu, mi-ar pica cam greu, căci 
pătimesc de rheumă în mâna dreaptă și în tot trupul de — 
bătrânețe. 


Cu toată stima 


Fără dată (ss) Porumbescu 

pita i AAA 


Din Bucovina 7 Aug. (anul lipsește) 
Domnule + 


Mulţămindu-Ţi că mi-ai întărit debila-mi credință, Te rog 
şi mai departe... 

Tot odată alăturând 3 f. arg. pentru „fondul tipărirei căr- 
ților poporale“ rugându-Te ca să aibi bunătate a-i da, unde 
se cuvine. 


Cu tot respectul 
(ss) Porumbescu 


Chiar aud cumcă cu 1 a lunei viitoare, să iase în Cernăuţ 
o gazetă politică germană cu numele „Der Bucoviner Korres- 
pondent“ sub subvenţiunea guvernului și sub redacțiunea unui 
Ovreu — Gherbel, sic transit gloria mundi: domnii Hurmuzaki 
sau retras cu totul dela scena activităţii jurnalistice: însă tot 
încă foarte mult bine avem dela dânşii în privința intereselor 
noastre celor națiunale, nelăsând nici o ocasiune ne 'ntrebuințată, 
unde ar putea să ne ajute prin însemnătatea-le privată, şi în- 
semnătatea le-i încă tot mare și în comun respectată, 

Confid(enţial): Din vorba arhiducilor şi a lui Hess am pri- 
ceput spre bucuria noastră cea mai mare, că numai până ce se 
vor curăți măcar ceva țiarinele, nu vor apuca ai noștri ofensiva: 
până'n trei săptămâni însă de acum trebue să intre trupele 
noastre în Moldova (2) „oare cea... de pe urmă n'a fi mai....? 

La noi până acum încă tot au fost (printre preoțime) și 
printre popor rusofili: dar acum toate sau schimbat ca prin un 
farmec, și numai mântuirea și iar mântuirea principatelor prin 
Austria ni-e parola. 


Din Bucovina 7 Aug. n. 


IDin oara, de când se datează amestecațiunea causei orien- 
tale, iară mai cu seamă, de când au întrat muscalii în megie- 
șitele noastre principate, noi, dacă am putut spera ver-un fărșit 
bun Și curând a vâlmășagului acestuia, cășunat prin ferbintele 
zel „tutelativ“ a recilor nordieni, apoi nici odată nu l-am a- 
șteptat din altă parte, decât dela Austria. Uitatu-ne-am noi în 
toate părțile, însă pretutindene, cumpănind cu luare de seamă 
starea și caracterul cuestiunei acesteia, aflarăm orisonul securei 
sperări închis: iară acolo unde venirăm la cabinetul Austriei, 
un unic încă liber prospect zărirăm. 

Ce e drept, puseţiunea Austriei cea locală în respect cu 
scena resbelului, vaza și puterea-i fizică și morală, în care se 
află ea, şi mai cu sama de ceva încoace, sunt nişte împrejurări, 
care ne și putură garantisa ori și când o curmare nepregetativă 
a certei acesteia nefericite; numai dacă nu se vor restringe 
(Austria) într'o neutralitate absolută. 


Din timpul însă încoace, de când nenștiinţarăm despre 
convențiunea din 14 luniu, care se'ncheia între Poarta otomană 
şi'ntre cabinetul nostru, — de au și mai fost oareșicare causă 
nentemeiată de a nu ne putea desbate de ori şi ce ancsietate 
în privința plecărei Austriei, — sperările noastre cele primitive 
prea destul ni s'au împăcat. "Căci noi, din nemijlocita interesință, 
care ca niște austrieni ducem pentru fericirea monarhiei, n'am 
putut fi fără grijă, cugetând la putincioasele eventualități : cu 
atâta mai mult ca creștini și români am compătimit și compă- 
timim necontenit pentru bietele și iar bietele principate, care 
însă de amoare protectorativă a pravoslavnicului lor epitrop, 
acum mai că nici nu mai pot respira. 

Aceasta a noastră îngrijire 'se mai mulți și prin aceea, că 
așiși în primul manifest, carele-l lăsară muscalii, intrând pe pă- 
mântul Moldovei cătră locuitorii acestei ţeri, văzurăm — prea- 
cunoscuta nesinceritate a Rusiei, care o păstrează ea pentru 
martirele principate danubiene. „Timeo Danaos et dona îferrentes“ 
și cât de ușor putu o asemenea mască portată — vai Ceriule! 
— cu atâta seriozitate și amiceaţie simulată, să înșele pe un ca- 
binet, carele ar îi ceva mai neager de ochi, precum din norocire 
e al nostru, acest presinte. — “Toate acele ale noastre reflexiuni 
ancsii însă, acum sânt nimecite, și spiritul orisonului nostru 
celui politic în privința causei respective e astăzi cel mai 
favorabil şi mai dedicat politicei și măsurilor cabinetului 
nostru faţă cu prea-apucativele tendinţe ale guvernul(ui) pe- 
tersburgic. 


Şi oare cine mai poate avea credința „lui Toma“ despre 
voia și hotărîrea Austriei în privinţa tendințelor Rus ei în 
comun, și în privința tendințelor ei cu principatele danubiene 
în parte; cine oare după atâtea dovezi faptice despre pleca- 
bilitatea Turciei spre cerințele cele drepte și loiale, — nu 
ale Rusiei, ci ale timpului — nu cunoaște, că buba Rusiei 
nu e „pravoslavia“ ci „geografia“ teritoriului său; că pe Rusia 
o aliciază!) Carpaţii, Dunărea și Marea neagră, iară nu 


+ 


3) Din lat. allicio = a atrage (A. B.) 

cheile besericei „sântului mormânt“, și că aceste toate, cabinetul i 

Austriei prea bine cunoscându-le, nu le poate privi cu ochiu i 

inditerinte „neutral“ 2 ş 
Tot odată ne simțim în dreptate de a spera de sigur cum- 

că neindiferința aceasta a Austriei, împreunată cu fisica, mo- 

rala și politica ponderitate, la care deveni ea prin prudintea și 

circumspecta: dar fundamentala și esacta ei pășire în causa 

orientală, o va ști ea aplica și mai departe în interesul său, în 

interesul Europei, prin urmare și — în binele şi mântuirea biete- 

lor principate danubiene.*) 


Onoraţilor Domni ! 


Rog cu toată stima, să binevoiți a primi şi publica ca îoi- 
leton în prețuita „Gazetă“ alăturatul comunicat. 

Al doile incident, cum zic la fărșitul primului, îl voiu tri- 
mete mâne, poimâne, că el și așa nu se potrivește a fi publicat 
de odată cu primul, ba, mai mult interes, pare-mi-se, va avea, 
dacă nici în numărul proxim următoriu, ci cel puțin, în cel al 
treilea după primul va fi publicat. 

Apoi Vă rog, din ante de acei numeri ai „Gazetei“ în care 
vor apărea — se 'nțelege din bunătatea D-lor Voastre — aceste 
comunicări ale mele (care la urma incidentului al 2-lea voiu 
spune din ce isvor solid și sigur le am: să-mi trimeteți câte 5 . 
exemplare, pentru care cu mandatul poştal de ieri, am trimes 
pe lângă cei 5 fr., încă 50 cr. 


Cu toată stima 
22/XI n. (18)95 (ss) Jraclie Porumbescu 


paroch 


NOTĂ. Rog pe bunul zețariu să nu-mi facă greșele. 


Onoraţilor Domni! 


Trimet și al doile „incident“ rugându-Vă cum V'am rugat, 
să fiți buni a-l primi şi publica. 


*) Această scrisoare pare a îi fost destinată Gazetei Transilvaniei. O 
indică și lipsa semnăturii. Eu n'am avut însă posibilitatea să controlez dacă 
a apărut sau ba în coloanele Gazetei. A. B. 


OBCU CLUJ 


— 407 — 


Tot odată Vă rog și acuma, să aveţi bunătatea a griji, ca 
atât zețariul cât și corectorul și revizorul să nu lase greșeli, așa 
în cuvinte cum și în întrepuntaţiuni. 

In curând mi-oiu permite a Vă trimite încă două episoade 
ale mele din timpul când generalul Bem răsbise până la Dorna 
în Bucovina, respingând pe Urban și al ll regiment de grăniţeri 
până peste hotarele Transilvaniei, dincoace. 


Cu toată stima 
25/11 n. (18)95. (ss) Porumbescu 


P. S. Prin mandat trimet 1 îr. pentru un pătrar de vin ce- 
lora, carii vor feri comunicatele mele de greșeli. 


Mult estymate Domnule !*) 


Cinci esemplare dyn No. 49 priimii, si le-am si trames pe 
unde am socotyi. 

Epistota mea cea mai dyn urma (dyn care vediuiu cu 
multiemire că si scoasei unele cuvinte) cred că-ţi aduse 2 sau 
trei prenumeranți: asiă aud, că la posta dyn Câmpulung va- 
dindu-o un preot (Ciupercovici) sciu cum şi unde să se adre- 
sedie pentru priimirea gazetei. 

Domnule! atâta sent ensercinat cu oficiu-mi si o mulţime 
de trebi particularie — de nou acum pe spate-mi cadiute — 
encât nu pot să-mi iau o oara, că să-ti scriu ceva mai entere- 
ressant și mai bine carta și tocmesce dar pân ce va fi culp'a 
mea daca nu mi-oi da mai multa sylintia. 


Prea plecat 
(ss) Porumbescu 


* 


Ciprian Porumbescu ceruse catedra de muzică dela licsul 
rom. ortodox din Brașov pentru 1 Sept. 1881. Atunci însă, 
nefiind încă catedra liberă, ma putut fi angajat. Angajarea 


*) Cu ortografia originalului. 

„până la efeptuirea alegerii prin Delegaţiunile școlare“ se face 
abia în ședința Eforiei școlare ținută la 5/17 Oct., același an, 
pe baza următoarei cereri: 


Prea Onorată Eforie ! . 


Referitiv la Concursul publicat de prea onorata Eforiă NI. 
9%6 a. c. pentru postul de protesor de musică la școalele medii 
din Brașov, îmi permit a dresa presenta petiție cu respectuoa- 
sa-mi rugare de a-mi acorda menţionatul post. 

Intemeiez petiția mea cu următoarele ducomente: 

1-2-3 Testimoniu de maturitate, absolutoriul și featimionlul 
de stat dela facultatea teologică ; 

4-9 Testimonii de colocuii şi seminarii împreună cu ab- 
solutoriul dela facultatea filosofică; 

10-12 Testimoniile de musică dela d-nii profesori Worob- 
cheviciu, Krenn și dela Conservatoriul din Viena; 

13- 24 Unele din composiţiile mele musicale. parte lumesci 
parte bisericesci, și în urmă 

25 Şcoali mea de cântare pentru școlile poporale și nor- 
male, care de present se află sub presă; (cu ortografia Academiei 
din București). 

Mai alăturez şi decretul c. r. căpitanat din Suceava în urma 
căruia familia noastră și-a schimbat numele Golembiowski în 
Porumbescu. 

Rog în urmă, cumcă în cas că preaonorata Eforiă ar afla 
de bine a-mi da postul din cestiune, — a-mi trimite preagra- 
cios totodată și un mic avans pentru voiagiul meu la Brașov. 


Stupca, posta llişeșci, Bucovina 13/25 Septemvrie 188i. 


(ss) Ciprian G. Porumbescu 
teolog și filosof absolut 


Delegaţiunile școlare I-au ales „profesor provizoriu de mu- 
zică şi cântări cu salariu anual de 500 fl. v. a. în ședința dela 
28 Dec. 1881, înaintând „actul de alegere“ spre aprobare Con- 
sistoriului Arhidiecesan la 17 Martie sub No. 22/1882. 

Aprobarea din partea Consistoriului se dă sub nr. 1135 Şc. 
dela 11 Mai 1882. 

Pe baza acestei aprobări, s'a încheiat apoi următorul Con- 
tract*) între Eforia școalelor și Ciprian Porumbescu. 

|. Eforia școlară angajează pe Domnul Ciprian G. Porum- 
bescu de profesor secundar de cântări la gimnaziu, la școala 
comercială și reală precum și în cl. IV. şi V. de fete, cu salariu 
anual de 500 îl. adecă cincisute florini val-austr. 

2. Domnul Ciprian G. Porumbescu primește postul de prof. 
secundar la prezisele școale cu salariu anual de 500 fl. v. a. 
şi se obligă a propune muzica vocală în acelea școale cu 12 
oare pe săptămână după planul dat lui de Direcțiunea școalelor 
noastre medii. 

3. Eforia școlară își susține dreptul de a putea să dimi- 
sionese pe prof. secundar de cântări, după preaiabila ascultare 
a Direcţiunei şcoalelor medii, preanunțându-i servițiu(l) cu 6, 
şease, luni înainte. 

4. Profesorui secundar de cântări își poate cere dimisiunea 
tot cu 6, șease, luni înainte de începerea anului școlastic. 

5. Profesorul secundar de cântări se obligă a se supune 
necondiționat dispoziţiunilor în vigoare ale institutului nostru 
de învățământ. 


Prof. de cântări C.P. nu numai că s'a supus „dispozițiunilor 
în vigoare“, îndeplinindu-și toate îndatoririle contractate, ci în- 
curând după sosirea sa la Brașov, pe lângă obligamentele im- 
puse de catedră — în plus conducerea corului dela Bis. Sf. Ni- 
colae și cel al Reuniunii de cântări — cu toată sănătatea-i 
sdruncinată a mai găsit răgaz în neostenita-i sete de activitate 
să și creieze, să dea concerte, reprezentații, —- să desvolte o 
activitate care și azi uimește. 

Flanul și îebrilitatea cu care se pusese pe lucru se poate 
desprinde și din următoarea cerere adresată Eforiei școlare, abia 
la 4 luni după stabilirea sa în Brașov. 


Prea Onorată Eforie ! 


Subsemnatul împreună cu mai mulți colegi ai săi și cu 
mai mulți membri ai „Reun. române de gimnastică și cântări“, 
are de cuget a da vr'o câteva reprezentaţiuni teatrale în favorul 
studenţilor bolnavi dela institutul nostru și al mai multor insti- 
tuțiuni Hlantropice naționale din loc. Neavând altă localitate 


*) După primul concept aflat în arhiva școalei. 

pentru scopul acesta, diletanții mai sus numiți își permit a ruga 
“pe mult on. Eforie a școalelor române medie din Brașov să bi- 
“nevoiască a le concede pentru câtăva vreme sala cea mare a 
edificiului școlar. 


Braşov, în 3 Februarie 1882, 
cu deosebit respect 


(ss) C. G. Porumbescu 
prof. de muzică. 


Invoirea, firește, n'a întârziat, cum n'au întârziat nici repe- 
tițiile, al căror rezultat a fost reprezentarea operetei „Crai Nou“, 
în trei seri (27, 28 Febr. și 14 Martie v. 1832). Ultima oară s'a 
jucat și piesa întrun act „Rămășagul“ de V. Alecsandri. 

Cu această ocaziune orchestra, dirijată de însuși compo- 
zitorul C. Porumbescu, a executat pentru prima dată „Hora 
Braşovului“, compoziţia sa, dedicată publicului român din Braşov, 
drept recunoștință pentru dragostea cu care a fost îmbrăţişat și 
sprijinit. 

Activitatea aceasta înfrigurată, fără repaos, îi agravară însă 
boala într'atâta încât, după abia un an de activitate, C. P. se. 
vede nevoit să înainteze Direcţiunii școlare cererea de mai jos: 


Prea Onorată Direcţiune ! 


Misera mea stare sanitară, în carea mă aflu de prezent, re- 
cere numai decât a petrece un timp mai îndelungat într'o climă 
mai caldă, spre recâştigarea sănătăţii mele şi a-mi face posibil 
a funcţiona şi mai departe în oficiul meu. 

Conform ordinăciunilor medicului, trebue să plec cât de 
curând la Mentone unde să petrec cel puţin trei luni: rog deci 
cu tot respectul pre prea onorata direcțiune, a-mi mijloci prea 
gracios la locurile competinte un concediu de 3 luni adecă dela 
1 Noemvre până la 1 Februarie 1883, — lăsându-mi salariul 
meu pe deplin, — ca să-mi pot recâșciga iarăși sănătatea mea, 
nefiindu-mi în situațiunea-mi presentă posibil, a satisface rece- 
rinţelor serviciului meu. 


Brașov în 20 Octomvre 1882 


(ss) Ciprian Porumbescu 
profesor de musică. 

La cerere e anexat următorul 
Atestatu medicalu 


Subscrisulu constată prin aceasta că vizitându azi pre 
Dnulu prof. de musică dela gimnasiulu superioru, centrale gr. 
orient. din loco: Ciprian Porumbescu, născutu Stupca în Buco- 
vina, etate 27 ani. rell. gr. orient, — a atlatu că sufere de unu 
morbu greu chronicu de plămâni Și peniru vindecarea lui este 
absolutu necesariu cercetarea locuriloru climatice dela Mentone 
Italia, pre timpu celu pucinu de frei /uni adecă: Noembrie, De- 
cembrie și lanuarie a anului curente. 


Adevărulu acestei aserțiuni constată prin propria subscriere. 
Braș. în 19 Octombrie 1882 


(ss) Dr. Neagoe 
medicu pract. 


Directorul Şt. losif încă a doua zi (21 Oct.) înaintează ce- 
rerea („cu opinare ca petentului să i se esopereze concediulu 
cerutu“). 

Eforia, la rândul ei, înştiinţează pe „petent“ că i-a acordat 


concediu de o lună (cât îi stetea ei în putere) „lăsându-i sala- 
riu deplin“ şi înaintând cererea Cons. Arh. „cu recomandațiune 


ca să i se acorde concediul mai departe pe lunile Decembre 
1882 și lanuariu 1883“. 

Consistoriul Arh., cu nr. 4185, Şc. din 9 Nov. 1882, aprobă 
în întregime concediul cerut, fără nici o reţinere din leată, su- 
plinitorii (Dr. N. Pop și Pant. Dima) fiind plătiți de Eforie cu 
câte 30 fl. pe an. 

Inainte de expirarea acestui concediu, Direcţiunea școlară 
primește următoarea cerere: 


Prea Onorat Directorat : 


Cu sfârșitul lunei aceste espiră concediul meu dat pe trei 
luni. Starea mea sanitară însă recere pentru un succes favorabil 
al curei mele, ca să petrec cel puțin încă 3 luni în clima 
aceasta caldă, precum se vede din alăturatul atest. medical; rog 
deci pe prea onoratul directorat să binevoiască a mijloci la lo- 
curile competente ca să mi se prelungească concediul meu sub 

tot aceleași condițiuni ca până acum, până la finea lunei lui 
Aprilie a. c. 

Totodată îmi permit a ruga ca salariul meu să mi se plă- 
tească până inclusive 1 April a. c. anticipative deodată la 1 
Faur, având calamități neplăcute și scăderi foarte mari prin tri- 
miterea lunariă în sume mici. 


Nervi, ltalia 7/19 Ianuarie 1883. 


(ss) Ciprian Porumbescu 
prof. de musică în conced. 


La cerere e anexat următorul certificat medical. 
Zeugnis. 


Herr Ciprian Porumbescu aus Kronstadt, leidet an einen 
acuten  bronchial- u. Lungenspitzenkatharh und ist zu seiner 
Genesung der Aufenthalt desselben in einen siidlichen Klima 
nicht nur geboten sondern unentbehrlich. Wie sein Zustand ge- 
genwârtig ist, musste derselbe unbedingt noch 3—4 Monate in 
diesem Kiima zubringen, da eine heimreise desselben sowie eine 
wiederaufnahme seiner  berufsbeschăftigung vor Ablauf dieser 
Zeit nur die bedrohlichsten Folgen haben kânnte. 


Genua 16 lanuar 1883. 
(ss) Dr. Breitinger 


Atât Direcţiunea cât şi Eforia școlară recomandă spre apro- 
bare prelungirea concediului până la 1 Apr, ceeace se și 
întâmplă. 


La 29 Martie 1883 sosește o nouă cerere, de astă dată din 
Stupca, unde sosise dela Nervi, în 17 Febr. st. v., după o că- 
lătorie de aproape patru zile și după o noapte dormită la Ițcani. 


Prea Onorată Eforie! 


Concediul, care a binevoit Prea Onorata Eforie a mi-l da 
pentru căutarea atăcatei mele sănătăți, espirează cu finea lunei 
acestia, însă, durere, sănătatea mea încă nu este restabilită şi 
dupre cum îmi spun și medicii, sub a căror căutare continuă 
mă aflu, nici mam speranță de a fi în curând așa de sănătos, 
ca să pot reîncepe activitatea oficiului meu, ci, desprimăvă- 

rându-se bine, mai trebue numai decât, să fac încă și cura de 
Gleichenberg în Stiria. 

Sub  atari împrejurări sum ne-evitaver silit, a mă ruga la 
Prea Onorata Eforie cu toată onoarea şi supunerea, să binevo- 
jască a-mi mai prelungi concediul pe șese luni, după care ter- 
min, aflându-mă restaurat în sănătatea mea, voiu reîncepe bu- 
curos împlinirea obligămintelor mele, la care m'am angajat. 


Ce se atinge de salariul meu, apoi causa aceasta o las cu 
toată supunerea în bunăvoința sau posibilitatea Prea Onoratei 
Eforii, de a mi-l lăsa adecă salariul şi ulteriormente, sau ba. 


La întâmplarea însă, că au cu, au îără salariu, Prea Ono- 
rata Eforie nu mi-ar putea încuviinţa prelungirea concediului, 
de care mă rog: atunce, deși cu adevărată durere, sum necesitat 
a mulțumi Prea Onoratei Eforii cu toată căldura și cu toată sin- 
ceritatea inimei mele pentru distinsa-i bunătate, ce mi-o arătă 
până acum, tot odată însă, a-mi da și dimisiune(a) din oficiul 
ce-l ocupaiu la școlile centrale, nefiindu-mi nici decum posibil, 
a reîncepe activitatea mea de profesor de musică la acele şcoli, 
în situaţiunea-mi sanitară, în care mă aflu și care situațiune, 
dupre cum ziseiu mai sus, mai reclamă numai decât, o ulte- 
rioară căutare a ei, în locul de cură Gleichenberg. 


Stupca, în Bucovina 29 Mart. 1883. 
10 Aprilie 


(ss) Ciprian Porumbescu 
Profesor de musică 


A mai dus-o aproape două luni dela data acestei cereri, 
Gleichenbergul însă, de care-și legase ultimele speranțe de 
„restabilire“ a sănătăţii, nu l-a mai putut vedea, căci în dimi- 
neața zilei de 25 Mai st. v. sbuciumatu-i suflet se desprinse 
pentru totdeauna de lutul șubrezitului trup. 

La 23 Iunie, același an, Eforia restituie, la cerere, părin- 
telui Iraclie Porumbescu, toate testimoniile (14) și compoziţiunile 
muzicale (]2 caete note, din care 1 şcoală) pe cari reposatul 
său fiu „le-a fost suşternut ca basă şi ca motive la petiționarea 
sa pentru postul de profesor de musică vocală la școalele 
noastre“. 

La împlinirea anului dela moartea profesorului lor de mu- 
zică, Brașovenii „au ţinut mare parastas în capela din cimitirul 
din Groaver, la care au luat parte Delegaţiunile şcolare, Eforia șco- 
lară, corpul didactic dela toate școalele noastre din Brașov, stu- 
denţii, Reuniunea de cântări, Societatea comersanţilor, Casina ro- 
mână, meseriașii și numeros public, domni şi dame. 

„Masa pe care era așezată coliva, era împodobită cu o 
cunună, pe ale cărei funte albe de mătasă era tipărită cu litere 
de aur: Amicele și amicii mult regretatului Ciprian Porumbescu, 
în Mai 1884. 

„După serviciul divin, a rostit profesorul Andreiu Bârseanu 
un mare discurs, în care a scos la iveală părţile luminoase ale 
caracterului lui Ciprian Porumbescu, care în așa scurtă vreme 
a cucerit inimile Brașovenilor, apreciind totodată și deosebita 
importanță a operei lui Porumbescu pentru direcțiunea desvol- 
tării artei muzicale naționale la noi“. 

După 25 de ani dela închiderea mormântului din Stupca, 
tot un fost profesor al liceului în serviciul căruia fusese Ciprian 
Porumbescu, regretatul Dr. Valer Branisce,t) a publicat în 1908, 
la Lugoj, cea mai complectă „schiță monografică“, asupra lui C. 
P., din care am citat și noi pasagiile din urmă. 

lar când s'au împlinit 50 de ani dela prima reprezentare 
a operetei „Craiu Nou“ — zi neuitată nu numai pentru spec- 
tatori ci și pentru artist — Brașovul, cel dintâi, și-a adus din 
nou prinosul său de recunoștință sufletului neuitatului lui ani- 
mator prin reprezentarea operetei sale, la 31 Martie 1932, pre- 
gătită de corul Bis. St. Nicolae de sub conducerea profesorului 
loan Brânzea şi dată sub conducerea maestrului Const. Bobescu, 
care cu această ocaziune a publicat și calde pagini de apreciere 
a operei înaintașului său. 


1) Dr. V. B. făcuse în șase rânduri pe regisorul operetei „Craiu 
Nou“, având în felul acesta prilejul să pătrundă „în spiritul acestei creațiuni“ 
și să vadă „profundul efect ce-l face asupra publicului nostru“ și pe care 
soarta-l dusese să vadă „locurile unde a trăit și lucrat, unde a copilărit și 
a murit“, ajungând să înţeleagă „frământările vremilor cari le-a trăit“, pă- 


“euizu astiel „în multe din intimitățile sufletului de Român și de artist al 
ui C. P.“. 

Bucovina, după cum era de prevăzut, încă și-a făcut chestie 
de onoare din sărbătorirea demnă a amintirii talentatului ei fiu. 
„Muzeul Ciprian Porumbescu“ și dela Octomvrie vi'tor un bust, la 
Suceava, vor vecinici și mai palpabil pe cel care s'a dăruit atât 
de generos neamului și atât de disprețuitor pentru tigna vieții sale. 

Ca sufletul său să circule — și asta e esențialul — în- 
duioşând, electrizând, fortificând mândria naţională și senti- 
mentul! necesității unirii care tot întârzie încă, e nevoie însă de 
o cât mai largă răspândire a operei artistului. Şi în privinţa 
aceasta, par'că ar avea o datorie și Direcţia Educaţiei Poporului. 


Noă. Bustul care se va desvăli în Oct. la Suceava, e opera sculptorului 
I. Cârdei. Se ridică la iniţiativa rev. „Făt-Frumos“ de sub conducerea d-lui 
prof. univ. Leca Morariu. Cum, însă, cheltuielile sunt mai mari decât sumele 
colectate, iniţiatorii fac apel, cu drept cuvânt, și la publicul nostru. Și Brașo- 
venii nu pot lipsi dela această datorie, cum nu pot lipsi nici dela datoria 
eternizării îri' bronz a bardului nostru dela 1848. 

Sumele cu care se va contribui, oricât de mici, vor fi un semn de 
preţuire a memoriei celor care se legaseră atât de strâns sufletește de orașul 
nostru. 

Noi ne înscriem pf. fiecare cu câte 250 Lei. 

Regiunea Brașovului 
Consideraţiuni asupra reliefului!) 
de Nicolae Orghidan 


Regiunea Brașovului, cu aspectul ei atât de variat, se ca- 
racterizează ca un ţinut de tranziţie. Acest caracter i-l imprimă 
înainte de toate însăși strucutura ei geologică. Aici se sudează 
Carpaţii Meridionali, alcătuiți din roci cristaline, cu şirurile Car- 
paţilor Orientali, formați în mare parte din roci mari nouă (Fliș). 
Sudarea nu se face pe toată linia, direct. Intre cele două for- 
maţiuni se intercalează o zonă de sedimente mezozoice vechi, 
aşternute pe suportul cristalin, în locul, unde acest suport, în- 
cepe să se scufunde, spre a dispărea în adânc, sub cutele Flișului. 


Varietatea aceasta de formațiuni, care fac să se întâlnească 
roci foarte diferite în ce priveşte puterea lor de rezistență și 
stilul, în care ele se lasă a fi modelate de către forțele erozive, 
ne explică în parte varietatea morfologică a regiunei Brașovului. 
Cinci feluri de roci mai răspândite își dau aci întâlnire spre a 
imprima peisag ului, fiecare notele ei caracteristice. In colțul 
sud-vestic al regiunei, la isvoarele Bârsei și în partea de Sud 
a munţilor Perșani, sunt răspândite șisturile cristaline, cu forme 
masive și greoaie. Pe laturea de N. și E. a bazinurilor întâlnim 
gresii și marne ale Flișului carpatic, cu forme domoale 
şi şterse. Marile înălțimi din Sud (Bucecii, Ciucașul etc.), 
sunt compuse mai mult din conglomerat dur, care în lungul 
liniilor de denivelare dă naștere la forme sinuoase, cu povâr- 
nișuri abrupte și creste în cornișe. Şi mai agitat e relieful sculp- 
tat în bancurile de calcar, ivite tot în-Sud (Piatra Craiului, Bu- 
ceci, Postovar, Piatra Mare). De această rocă se lea-ă o serie 
întreagă de forme caracteristice: vârfuri ascuţite, creste zimțate, 
pereți golaşi, peșteri, văi seci (Sohodoale), chei. doline, avene, 
lapiez etc. Ca întindere calcarul rămâne în urma celorlalte roci 
menţionate şi de aceea numai avându-se în vedere formele lui 


1) Articolul de față cuprinde părți dintr'o conferință ţinută în ședința 
din lunie, 1932, a Societăţii Regale de Geografie, Bucureşti. 


[i 

mai caracteristice și mai bătătoare la ochi, sa putut da mun- 
ților dintre valea Dâmboviţei și Buzău numele de Carpaţii Cal- 
caroși, prin analogie cu al Apilor Calcaroși. 

In sfârșit, ca să terminăm cu trecerea în revistă a materia- 
lului din care e clădită această cetate naturală din cotul sud- 
estic al Carpaţilor, mai amintim, că dinspre Nord se apropie de 
regiunea noastră și avantposturile munţilor vulcanici din grupul 
Harghitei. Bazinul Baraolt, ramiticaţiunea cea mai dinspre Nord 
a depresiunilor din regiunea Brașovului, e încins pe laturea lui 
nordică şi estică de mari depozite de aglomerat vulcanic și de 
câteva centre de erupțiune mai mici. Când e senin, de pe dealul 
Cetățuei, dela Brașov, se văd formele caracteristice ale marilor 
conuri din lanţul Harghitei suprapuse peste o masă de înălțimi 
nivelate ca un postament. lată deci încă o familie de forme, 
de natură cu totul specială, care vine să amplifice aspectul 
geo-moriologic al ținutului de care ne ocupăm. E de remarcat 
în același timp contribuțiunea masivelor vulcanice și la umple- 
rea bazinurilor pe calea de scurgere a Oltului și a celorlalți 
afluenți veniți din Nord. 

Dar oricât de diferite ar îi după natura lor rocile ce iau 
parte la compunerea acestei regiuni şi deci oricât de diferit ar 
fi ele cizelate de agenţii externi, nu pe calea aceasta numai ne 
putem explica marea varietate de forme, care caracterizează re- 
giunea din interiorul curburei arcului carpatic. E locul să amin- 
tim aci rolul pe care l-au avut în această privință forţele vii, 
creatoare de relief. Pe planul întâi vin de sigur mișcările tectonice. 

E de subliniat constatarea, că față de masivitatea munţilor Fă- 
gărașului din V, care pe o lungime de 60 Km nu scapătă ni- 
căiri sub 2000 m și față de uniformitatea masei muntoase a 
Carpaţilor Orientali, munţii din regiunea Brașovului se carac- 
terizează prin o notă de accentuată individualizare. Masive im- 
punătoare ca P. Craiului, Bucecii, Ciucașul, se aliniază în lun- 
gul arcului carpatic, acomodându-se direcției acestuia și pu- 
nând și astfel în evidență caracterul de tranziție al acestei re- 
giuni. Despărțirea şi izolarea marilor masive se face prin curmă- 
turi largi și adânci, care servesc ca tot atâtea pasuri, ce duc 
concentric spre bazinurile din interior. Curmăturile acestea ca 
și văile ce coboară din dreptul lor, nu se datoresc numai ero- 

ziunei. Ele coincid cu':mari linii de dislocare, unele adevărate 
falii, care au indicat apelor din vremuri vechi o cale de mai 
ușoară scurgere și deci e accentuare prin eroziune a denive- 
lărilor produse. In prelungirea lor spre N resp. NE, aceste linii 
de dislocare, paralele cu cutele munţilor, se întâlnesc în unghi 
aproape drept cu alte linii, transversale, cum este d. e. cea care 
retează capetele nordice ale Pietrii Craiului și Bucecilor sau 
alta, mai la Nord, care trece pe la capătul nordic al Măgurii 
Codlei, prin Braşov și Săcele, sau în sfârşit a treia, probabilă, 
care retează capetele nordice ala munților Buzăului, în dreptul 
porţii dela Bita. In câmpui de întretăiere a acestor două sisteme 
de linii, cutele munţilor apar despletite larg, îndoite sau chiar 
frânte și scufundate. Astfel au luat naștere depresiunile intra- 
carpatice din regiunea Braşovului. Privite prin prisma nouilor 
teorii geologice (șariaj). ele trebuesc socotite ca un episod din 
lunga dramă a înaintării forțelor oroagenice spre Răsărit. DI prof. 
Mrazec, le consideră ca urmarea unei tasări în legătură cu 
„ultimele mișcări ale segmentului sud-estic al Carpaţilor. 
Trecutul lor e destul de complicat. Ca să-l putem descifra 
ne folosim în primul rând de secțiunile naturale, deschise în 
materialul de umplutură, precum și de sondagiile făcute în di- 
ferite puncte ale câmpiei. Pe baza acestora s'a putut constata, 
că cele mai vechi depozite ce se găsesc în partea de Nord a 
depresiunilor, în bazinul Baraolt, sunt de vârstă meoţiană, deci 
formarea bazinurilor în această parte, coincide cu începutul 
pliocenului. |Ele par a fi mai vechi decât erupțiunile vulcanice 
din lanţul Harghitei, al căror material nu apare pe marginea 
răsăriteană a bazinului transilvan decât după depunerea stra- 
telor ponțiane, deci în Dacian. In Sud, depresiunea trebue so- 
cotită ca o mișcare postumă a marilor dislocări din secundar. 
un golf adânc sau poate o strâmtoare înainta de pe atunci peste 
Bran spre valea Dâmboviţei. La poalele Bucecilor, în muscelele 
Sohodolului, se găsește tuf dacitic și o gresie contimporană cu 
e], ceeace însemnează, că bazinul ardelean înainta până acolo 
Şi legătura lui cu această regiune n'a încetat decât cel mult la 
începutul Sarmaticului. Așa se explică tendința de concentrare 
a reţelei hidrografice primitive în bazinul Bârsei, unde după 
toate semnele se găsește și adâncimea cea mai mare. Mai amin- 

tim în fine, că anumite argumente!) ne fac să credem, că cea 
mâi veche legătură a bazinului pliocen din regiunea Brașovului 
cu bazinul de aceeași origine din Ţara Oltului, nu a fost pe la 
Racoș, ca astăzi, ci peste șeaua joasă (610 m) dela Vlădeni, 
care şi astăzi oferă o trecere comodă, pe șoseaua ce unește Bra- 
șovul cu Făgărașul, 

Cu privire la adâncimea bazinurilor, cele două sondagii, 
dela Tgul Secuesc şi dela fabrica de zahăr din Bod, ne-au pro- 
curat date interesante. Cel dintâiu, făcut în 1910, chiar la mar- 
ginea orașului, a străbătut diferite strate de nisip, argilă etc. și 
s'a oprit la adâncimea de 230 m fără să îi dat de stâncă vie. 
Sondagiul dela Bod a ajuns la adâncimea de 192 m de ase- 
menea fără să atingă postamentul cretacic, ci oprindu-se după 
părerea D-lui Dr. Jekelius, abia la 6 m din Ponţian. Socotind 
şi grosimea stratelor ponţiane, precum și a celor meoțiane?), 
despre care n'avem nici un motiv să credem că ar putea lipsi 
aci, sondagiul acesta ar mai fi avut de străbătut încă vre-o 160 
m prin depozite de acumulare, până să dea de fundul bazinului. 
Cifrele acestea sunt foarte elocvente. În plină zonă muntoasă 
iată niște albii largi, adevărate câmpii, la înălțimea absolută de 
5—600 m, dar al căror fund e cu 350 m mai jos, deci abia la 
150 m deasupra nivelului mării. Ceeace e întradevăr semnifi- 
cativ, fundamentul cretacic apare în, aceste coveţi îndoit, și scu- 
fundat cu 30) m sub pragul dela Racoșş și cu 200 m sub cel 
dela Turnu-Roșu. Aceasta este încă o dovadă, inai presus de 
orice îndoială, despre natura tectonică a bazinurilor din regiunea 
Brașovului.*) 


1) Vezi Țara Bârsei, anul 1, 1929, N. 2 

2) Afirmația de mai sus, cu privire la vârsta meoțiană a acestor ba- 
zinuri trebue rectificată. Intr'adevăr în ultimul timp s'au găsit în straturile cu 
lignit dela Căpeni-Baraolt, socotite ca cele mai vechi, unele fosile, pe baza 
cărora aceste straturi trebuesc socotite ca daciane. Depresiunea însăși s'a 
născut așadar în Dacian. (V. Dr. Jekelius, Die Molluskenfaune der Dazischen 
Stufe des Beckens von Brașov, 1932, precum și recenzia acestui volum, pu- 
blicată de subsemnatul în Buletinul Soc. Reg. de Geogr. 1932. 

5) In ultimii doi ani s'au mai făcut câteva sondagii în orașul Brașov (la 
hotel Coroana, la uzina electrică, la abator și unul, în curs de executare, la 
gară, toate în vederea aprovizionării cu apă). Ele ne încredințează și mai 

Aceste bazinuri ne fac impresia unor pungi uriașe, pline 
cu sedimente și aluviuni, depuse în cea mai mare parte pe fun- 
dul lacurilor pliocene, care s'au succedat aci. Limita lacurilor a 
variat în timp. Ea nu coincide decât în parte cu marginea câm- 
piei de azi. In N, depozitele pliocene le găsim până la înăl- 
țimea de peste 700 m, deci cu 200 m deasupra câmpiei vecine. 
Aria depozitelor mai vechi, inferioare, e mai redusă. Argilele și 
nisipurile levantino-daciane ocupă o suprafață mai largă, ele re- 
vărsându-se în unele locuri peste cretacicul! înălțimilor mărgi- 
nașe. De aci urmează, că mișcările de îndoire a scoarței au 
continuat azcentuându-se, aceasta probabil şi sub greutatea din ce 
în ce mai mare a materialului de umplutură, cărat şi acumulat 
în bazinuri de râurile coborâtoare din munți. 


„Acţiunea de acumulare a durat tot timpul cât bazinurile 
au fost ocupate de apa stătătoare a unor lacuri. O ridicare în 
"bloc a regiunei la sfârşitul levantinului și începutul cvaterna- 
“rului a adus cu sine scurgerea lacurilor și formarea actualei re- 
” ţele hidrografice, care a desfășurat o puternică acţiune de ero- 
„ziune în cuprinsul depresiunilor, golind și transportând la vale 
o pătură considerabilă din depozitele pliocene. Către sfârșitul 
diluviului, întro perioadă de potolire a forțelor erozive, datorită 
după toate semnele și unei schimbări de climă, peste fața netezită 
a câmpiei s'a așternut o pătură de mâl și nisipuri, iar dinspre 
munții mai înalți dela S s'au întins conuri de dejecţiune, care 
îmbracă șesul într'un înveliș destul de gros de pietrișuri. In faza 
actuală, caracterizată prin o nouă înviorare a forţelor erozive, 
râurile şi-au adâncit şi lărgit văile lor în acest învelișuri mai nou, 
şi astfel au luat ființă cele două forme distinctive, mai răspân- 
dite, ale suprafeței actuale a câmpiei: terasele şi conurile de 
dejecțiune uscate, deoparte, luncile umede, de altă parte. 


mult despre marea adâncime a depresiunei. Cel mai interesant este, de sigur 
sondagiul dela hotel Coroana, oprit în stânca de calcar, la 247 m. Până la 
această adâncime nu s'a găsit decât material de umplutură, lut și pietrișuri. 
Centrul orașului e clădit așadar deasupra unei prăpăstii aproape cât Tâmpa, 
umplută mai mult cu aluviunile cărate din susul văii, de părăul Brașovului, 

Din considerațiunile expuse mai sus reținem următoarele 
2 serii de fapte: 1. Forţele interne au acționat puternic supu- 
nând scoarța din această regiune la un joc viu pe verticală, de 
scufundare în interiorul bazinurilor și de ridicare, fie în bloc 
fie parțială, a sloiurilor rigide de pe marginea bazinurilor. 2, 
Forţele erozive au îndeplinit o acțiune alternativă, de roadere 
și tocire a munților mărginași și de umplere a bazinurilor la 
început, de excavare a lor în timpurile mai nouă. La aceste con- 
cluziuni am ajuns studiind deschiderile naturale și sondagiile 
făcute în bazinuri și pe de altă parte observând suprafața ac- 
tuală a câmpiei. Sondagiile sunt însă puţine şi nu ne dau o 
imagine clară cu privire la trecutul sortit să rămână tăinuit 
în adâncul sedimentelor acumulate în bazinuri. Suprafața actuală 
a câmpiei pe de altă parte, nu ne lămurește decât trecutul 
apropiat. Aceste isvoare de investigație trebuesc complectate 
prin studiul ramei muntoase, ce încadrează câmpiile şi mai 
ales prin studiul văilor, care se deschid încâmpii. Vom găsi 
aici unele fapte, care să lămurească mai bine evoluțiunea 
morfologică a regiunei. Ne mulțumim să cităm numai câteva 
observațiuni. 

Așa d. e. vedem, că gurile văilor ce coboară din munții 
de Sud sunt lărgite și îngropate în aluviuni. (Cele două Ghim- 
bășele, valea Brașovului, a Cetăţii, v. Timișului a Tărlungului 
etc.). Acest fapt cred că trebue interpretat în senzul că marginea 
ramei muntoase s'a îndoit recent, aplecându-se. Pe de altă parte 
tot la contactul văilor cu câmpia observăm unele terase termi- 
nându-se brusc și apărând oarecum suspendate, dovadă a ace- 
leiași scufundări. 

Cea mai frecventă terasă, desvoltată ca o formă de relief bine 
precizată, este amintita terasă cvaternară, probabil dela sfârşitul 
diluviului, pe care o întâlnim în lungul Oltului și pe văile afluente 
până în zona muntoasă. Inălțimea ei obicinuită e de 10—20m.O altă 
terasă cu caracter mai mult de eroziune, are înălțimea de circa 
100 m şi s'a păstrat numai în câteva fragmente. Ea a putut fi 
identificată urmărind valea Oltului aproape dela isvoare, și o 
socotim cvaternară veche. La Râșnov şi pe Ghimbășel în sus o 
găsim mai bine desvoltată, având înfățișarea unei suprafeţe largi 
de eroziune. Marginea acestei supraiețe ia Râșnov apare sub 

“forma unor fațete, o nouă dovadă despre scufundarea câmpiei 
vecine. Aceeaşi supraiață o găsim desvoltată în regiunea Zizi- 
nului, unde munţii coboară spre câmpie în trepte bine con- 
servate. E de notat că ambele terase amintite (2) și 100 m) 
urcă în amonte față de nivelul actual al câmpiei, ceeace 
constitue o indicație despre o recentă mișcare de înălțare a 
munţilor. 

| O suprafață de eroziune mult mai largă, sub forma unei 
adevărate platforme, o găsim la un nivel mai înalt de circa 
1000 m. Ea are o extensiune foarte mare, ocolind aproape de 
jur împrejur bazinurile Braşovului și întinzându-se în lungul 
munților Perșani până sub culmile Harghitei. Nivelarea ei a avut 
loc în pliocen, ceeace se poate deduce din poziția resturilor de 
sedimente pliocene pe marginea muntoasă a bazinurilor. Din 
cauza eroziunei și a mișcărilor ulterioare formării ei ea apare 
astăzi fragmentată și a fost semnalată sub diferite nume: Poiana 
Braşovului, Poiana Mărului, platforma brăneană etc. Are o deo- 
sebită importanță antropogeograt că, adăpostind pe poenile ei 
ușor vălurite sate întregi, cum e d. e. Holbavul, Poiana Mărului, 
cătunele brănene. In alte părți ea servește ca loc de pășune şi 
fânețe. Suprateţe întinsa din cuprinsul ei au rămas însă până astăzi 
în stăpânirea pădurei. 

O observare mai atentă a reliefului ne-a condus la 
stabilirea unui nivel de eroziune și mai vechi, pe care-l găsim 
destul de bine păstrat la circa 1500 m în Postovarul dela Bra- 
şov, între Buceci şi Piatra Craiului, la isvoarele Bârsei. In Ră- 
sărit acest nivel pare a avea o desvoltare și mai largă în munții 
Doftanelor, Ciucaş, Tătaru, Siriu etc. Inălțimile mai mari de 16J0 
m se ridică deasupra lui ca pe un postament. 


Toate aceste nivele de eroziune reprezintă suprafeţe roase, 
cu materialul cărora râurile au umplut în curs de multe mii de 
ani depresiunile din ce în ce mai adânci din apropiere (câmpia. 
română, bazinul Ardealului, bazinurile intracarpatice mai nouă). 
Ele au tost netezite în raport cu anumite nivele de bază. Dispoziţia 
lor actuală în formă de trepte la diferite înălțimi este imaginea 
statică a înălţării succesive a munţilor. Diferența de nivel dela o 
treaptă la alta ne indică amplitudinea denivelărilor produse. 

Astfel de mișcări suferite de scoarță mau putut rămânea 
fără efect asupra evoluțiunii văilor și în deosebi asupra cum- 
penii apelor. Astăzi cumpăna apelor în regiunea Brașovului 
urmează o linie în zig-zag, fără să țină seamă de cul- 
mea munţilor. In lupta dintre afluenții bazinului ardelean și ai 
celui muntean, s'au dovedit mai viguroși când unii când alții, 
iar actuala cumpănă a apelor este rezultatul acestei lupte cu 
sorţi schimbători. Recenta scădere a nivelului de bază în de- 
presiunea Braşovului a împrumutat o vigoare nouă afluenților 
ardeleni, care atacă energic domeniul râurilor muntene, în ge- 
nere trecute dincolo de culme, din cauza scufundării mai mari 
a câmpiei române. Cine n'a văzut la Predeal, ca să cităm un 
singur exemplu cum Timișul a scurtat valea Prahovei, care reu- 
şise să-și împingă capătul mai departe spre Nord? Timișul 
apare astăzi întinerit, dar valea lui e destul de veche, căci ni- 
velul Predealului îl găsim păstrat în tot lungul văii, până dea- 
supra satului Baciu, unde se găsește pietriș transportat după 
toată probabilitatea din regiunea Predeal. Pe de altă parte sco- 
borând dela Predeal ia Azuga, observăm că valea Prahovei se 
adânceşte grăbit într'o suprafață, a cărei înălțime crește spre Azuga, în 
loc să scadă. Vechea cumpănă a apelor a fost odată între Azuga și 
Bușteni, acolo unde găsim. linia celor mai mari înălţimi. Prahova a 
reușit însă să-și împingă isvoarele spre Nord înainte de formarea 
nivelului de 1500 m, pe care-l găsim așa de bine conservat în 
lungul ei, la Azuga și Buşteni. Acelaș nivel îl vedem prelun- 
gindu-se spre Nord ca un uluc larg dincolo de cumpăna apelor 
dintre Doftana și Ţara Bârsei. De unde deducem, că apele mun- 
tene lucrează din timpuri străvechi la stabilirea de legături între 
câmpia română și Ardeal. 

* 


Nu putem încheia această sumară descriere fără să men- 
ționăm și influența factorilor climatici — schimbători în cursul 
timpului — asupra reliefului acestei regiuni. Astfel amintim mai 
întâi dunele dela Reciu (Trei-Scaune), care ca formaţiune eolică 
sunt singure în Ardeal, iar ca asociație foarte curioasă între aceste 
îorme de relief micile lacuri adăpostite între ele și învelișul 
lor vegetal așa de diferențiat, sunt unice în toată ţara. In fine, 

cităm o ultimă familie de forme, acelea sculptate de ghețari, 
venite să complecteze ca cel mai nou decor, măreața clădire a 
bătrânilor Buceci. 

E 


Am trecut repede asupra unui bogat material de observa- 
țiuni, menite să schițeze genetic imaginea unei regiuni, pe care 
o putem socoti cu drept cuvânt un colf rezumativ al munților 
Carpaţi. La măestrita ei zidire şi cizelare de către forțele naturei 
s'a adăogat, modestă dar stăruitoare, munca civilizatoare a omu- 
lui și astfel, prin fericita îmbinare a acestor factori diferiţi avem 
astăzi în inima țării întregite o adevărată podoabă a pământului 
românesc. 

Intru pomenirea lui C. G. Porumbescu. - 
Prinos de recunoștință pentru opera sa muzicală 
de loan Brânzea 


S'a strecurat o jumătate de veac de când sub lovitura bru- 
tală a morţii, în Bucovina, dispărea o figură reprezentativă a mu- 
zicei româneşti, compozitorul Ciprian Porumbescu. 

Este un prilej de comemorare ce şi-a găsit ecoul cuvenit, 
căci numele său poate sta cu vrednicie alături de al celor cari au 
contribuit la trezirea conştiinţei de sine pe care o are astăzi cul- 
tura noastră muzicală. Consideraţia aceasta ne face să evocăm 
amintirea lui cu pietatea cuvenită, arătându-ne vrednici de ceeace 
ne-a lăsat moștenire, căci, numai aşa, cel aşezat în mormânt acum 
50 de ani va odihni în pace. 

Ciprian Porumbescu este un artist ce aparține întregului 
nostru neam. Opera lui a devenit o temelie şi o reală contribuţie 
la educația generaţiilor ce i s'au succedat, încălzind cu flacăra 
spiritului său robust pe toți cari au trăit întru realizarea unui ideal 
naţional. Nu i-a fost rânduit însă de soartă să vadă aievea biru- 
ința deplină a neamului său iubit. 

In cele ce vor urma nu vom psalmodia aducerea aminte a 
unei vieți sfârşită după 28 de primăveri, ci cu gestul cucernic al 
celui ce aduce un prinos de recunoştinţă, ne vom ocupa mai mult 
de opera pe care ne-a lăsat-o. 


+ 
* % 


Opera muzicală a lui Ciprian Porumbescu poate fi studiată 
mai bine în legătură cu împrejurările lui de vieţuire şi. uneori, în 
funcţie de istoria noastră naţională. 

Descendent al unei familii preoțeşti, opera sa poartă în mare 
parte pecetea sentimentului religios în care a fost educat. Al doilea 
sentiment, tot atât de puternic, care-i caracterizează opera, e cel naţi- 
onal, sădit în sufletu-i sensibil tot în casa părintească. In general, 
simțirea muzicală şi românească a lui Ciprian a crescut întrun 
mediu „care răsuna de suspinul codrilor, jalea văilor şi şopotul 
isvoarelor, închegate în melodiile poporului nostru“. 

Talentul nu i s'a putut afirma însă în toată puterea. L-au 
împiedecat şi scurțimea vieţii şi suferințele cauzate de o boală ne- 

iertătoare care prea de vreme hârbuiseră trupu-i voinic. De aceea 
„opera lui este abia un început, pe care nu a ajuns să-l continue 
şi să-l termine. Ce ne-a rămas sunt așchiile, cari au căzut când 
maestrul a început să cioplească forma artistică pe care nu i-a 
fost dat să o termine“ (Dr. Valer Branisce). Dar n'a putut să-și 
desăvârşească nici cultura muzicală, pentruca din îmbinarea ei cu 
talentul înăscut să rezulte o operă muzicală de o superioară va- 
Joare. Din cauza aceasta din cele 255 compuneri ale sale, multe 
au o factură melodică şi ritmică nemțească, o consecință a mediului 
muzical din Cernăuţi și Viena. 

Aceeaşi impresie o fac şi unele din compoziţiile în cari a 
încercat să-și exprime cugetarea muzicală prin produsul artistic al 
poporului nostru, cum este și cazul cu opereta „Crai nou“, scrisă 
în mare parte în genul muzicei populare româneşti. Imprejurarea 
că între creațiunile sale găsim şi lucrări mai puțin îngrijite, se 
explică prin viața-i prea scurtă şi prea agitată, care nu i-a dat 
răgazul necesar perfecționării şi emancipării de sub influința me- 
diuiui în care a trăit şi a şcoalei la care a urmat. 

Totuși lui Porumbescu îi revine meritul de a fi fost primul 
intre contimporanii săi care într'o vreme când muzica pop. românească 
era prea puțin luată în seamă, înțelegându-i rostul, şi-a îndreptat 
privirea asupra ei, spre a clădi pe această temelie clasicismul artei 
naționale româneşti. 

Este acesta un merit atât de mare încât ar justifica recuno- 
ştința noastră chiar dacă activitatea muzicală a lui Porumbescu sar 
fi redus la atâta. 

Dar firea sa impulsivă şi activă ne-a dăruit şi lucrări şi încă 
în toate genurile de muzică, desfăşurând, pe ori-unde l-a dus 
soarta, o activitate care şi azi uimește. 

Prin lucrările sale C. P. a rămas între contimporarii săi o 
remarcabilă expresiune a artei muzicale. Multe din lucrările ce voiu 
aminti, păstrate în manuscris, sunt împrăștiate pe la diferite familii 
cari au avut legături de prietinie cu familia compozitorului. Unele 
au fost copiate, altele ne-au rămas doar numai cu numele. Cele 
mai multe sunt resfirate prin arhivele diferitelor societăţi corale 
din Bucovina (Cernăuţi, Suceava) şi Ardeal, iar altele sunt în 
păstrarea muzeului „Ciprian Porumbescu“ din Cernăuţi. 

Fericită și vrednică de toată recunoştinţa a fost ideia Reu- 
niunii de cântare „C. Porumbescu“ din Suceava care a scos la 
lumina tiparului mai multe fascicole din compozițiunile patronului 
spiritual şi avem nădejdea că editura Reuniunii va continua, chiar 
în ciuda crizei financiare, să popularizeze prin tipar rezultatul unei 
munci împlinite până la sacrificiul de sine. 

Literatura muzicală vocală ne-a îmbogăţit-o C. P. cu: Coruri 
bărbătești, mixte, pentru 3 voci și 2 voci, având caracter religios, 
laic-popular şi naţional. 

Cu caracter științific şi muzică de dans, ne-a lăsat o serie 
întreagă de lucrări pentru diferite instrumente de coardă: pian, 
vioară şi violoncel. Solo pian, solo vioară cu acomp. de pian, 
duete, terțete, quartete, quintet de coarde și orchestrație. Valsuri, 
potpurriuri, polci, hore, marșuri, reverii şi o serie de romanțe 
pentru voce și pian. 

Muzica religioasă : Imnurile liturghiilor Sf. loan Gură de Aur, 
Cc. mixt, Sf. Vasilie, 3 voci şi Sf. Grigore în 4 voci. O liturghie 
pt. 2 voci şi alta în unison. Imnuri funebrale, între cari amintesc 
pe „Adusu-mi-am minte“, în 4 voci, de o profundă inspirație. 
„Prohodul Mântuitorului“, c. mixt, Antifoane, troparele şi irmoasele 
praznicelor, pt. 3, 4 si 5 voci, psalmii 28, 95, 100 și 149 pt. 2şi 
4 voci, alte fragmente liturgice și Tatăl nostru pt. 4 voci, mai 
multe pricesne şi un oratoriu pentru Vinerea cea Mare, după cu- 
vintele dela evanghelistul Luca Cap. XXIII. 44—46. 

lată o comoară întreagă de muzică religioasă din care și 
astăzi se alimentează repertoriul corurilor bisericeşti din ţară. 

Muzică laică-populară și națională : Coruri bărbătești : Lacrima 
Patria Română, Luna Mai, Noapte consolatoare, Cântec sicilian, 
Pe. cerul Bucovinei, Cântec vânătoresc, Zefir 'un melodie, Salutare, 
Numele tău, Românul, Imn festiv, .Zricolorul, larna, cu solo de 
tenor, cvartetul comic „Cisla“, lată ziua triumfală, Sânt arboros, 
Cântec bacanal, Cântecul soldatului, Sosirea primăverii, Tabăra ro- 
mână, Sergentul, Hai Române, Marşul economilor, Marşul Cântă- 
reţilor, Imnul nopţii, Hai să ciocnim, Banchetul, Imnul gintei la- 
tine, Hora „Severinului, Primăvara, Şcoala, Friihlings-nacht, Alte 
garde-polka, Cât îi țara românească, Ţară mândră și măreaţă, pt. 
5 voci, şi două cantate cu acomp. de pian: Altarul mănăstirii 
Putna şi La malurile Prutului“. 


OBCU CLUJ 


— 428 — 


Coruri mixte : Frunză verde mărgărit, Oda ostașilor români, 
Frunză verde foi de nalbă, cu solo de sopran, Cântecul Margare- 
tei, Serenadă etc. etc. 

Pentru 3 voci egale : Hai la vale, Hora primăverii etc. 

Pentru 2 voci: Român verde ca stejarul, Imnul lui Ştefan 
cel Mare, O zi frumoasă a sosit, Unui nor, etc. etc. 

Dar lui Ciprian Porumbescu îi datorim şi cea dintâi operetă 
românească „Crai nou“ scrisă după libretul lui V. Alecsandri, cea 
mai mare lucrare a sa, în care şi-a concentrat tot talentul. Cu 
„Crai nou“ Porumbescu a deschis o nouă direcțiune în viața mu- 
zicală a neamului nostru, direcțiune ce a fost continuată cu mai 
puțin succes de un alt bucovinean, de Tudor Cavaler de Flondor 
(+ 1908) în operetele: „Noaptea Sf. Gheorghe“ şi „Moş Ciocârlan“, 
dar cu mai multă vigoare și caracter exclusiv românesc în creaţi- 
unea artistică a Dlui Tiberiu Brediceanu („Şezătoarea“ şi „Seara 
mare“), iar din generația mai tânără tot pe această cale a pornit 
şi Sabin V. Drăgoi în „Năpasta“ şi „Constantin Brâncoveanu“: 

Acţiunea „Crai nou“, scoasă din viața dela ţară, izbueşte s'o 
îmbine cu acorduri dulci şi vesele, nelipsind nici cele duioase, pe 
cari autorul le scoate din tezaurul muzicei populare. 

„Din opereta sa „Crai nou“ — spune Dl. T. Brediceanu — 
se vede clar tendința principiului că numai motivele curat popo- 
rale pot servi de bază la crearea unei muzici artistice româneşti. 
Porumbescu e primul care, alegând frumoase melodii din popor, 
încearcă prelucrarea şi potrivirea lor pentru trebuințele scenei“. 

Premiera operetei s'a reprezentat la Braşov sub bagheta au- 
torului în seara zilei de 11 Martie 1882, în sala festivă a liceului 
„A. Şaguna“, dupăce o luase în studiu cu corul bisericii „Sf. Ni- 
colae“ şi al „Reuniunii de cântări“. A fost atunci o însufleţire de 
nedescris, iar autorul a avut un succes peste așteptările sale, fapt 
care îl îndeamnă să scrie, după a 2-a reprezentare, tatălui său: 
„Astăzi am ajuns să-mi văd dorința împlinită, mi-am văzut visul 
cu ochii“. 

Valoarea operetei „Crai nou“, deși păstrată numai în manu- 
scris, n'o mai contestă nimeni. In cursul a 50 de ani eaa continuat 
să se reprezinte cu succes. In Bucovina, Ardeal şi Banat și-a 
deschis calea de popularizare şi în sânul poporului, iar astăzi cred 
că nu există societate corală care să n'o fi reprezentat pe scenă. 

In zilele din urmă s'a dat la Opera din Ciuj şi Radio-Bucureşti la 
11 Aprilie 1932, iar la Braşov am avut subsemnatul satisfacția să 
o pregătesc cu coiul bisericii „Sf. Nicolae“ şi cu sacrificii nebă- 
nuite, pentruca în seara zilei de 31 Martie 1932 să comemorăm 
cu vednicie şi cu o sală arhiplină împlinirea a 50 de ani dela pre- 
miera ei. 

In general, muzica lui Porumbescu impresionează prin 
expresie şi prin nota melancolică. Aceste piese te pun parcă 
în fața ochilor unui copil bolnav care te priveşte. Sunt com- 
poziții inspirate de viaţa lui în suferință. Așa, spre pildă, amin- 
tesc: O roză veșştejită, C'un plâns amar venit pe lume, Curgeţi 
lacrimi, Aş îi murit; După un an de suferință, A căzut o rază 
lină, — toate romanțe pt. voce şi pian. 

Are bucăţi care-i evocă amintiri şi emoţii mai vechi, ca: 
„Bertha“, nocturnă pt. pian, Te-ai dus, O dimineață pe Tâmpa 
(Mai 1882), Stejeriș, Suvenir de laşi, Viena, Nervi şi Roma, Ich 
liebte dich, Cât te-am iubit, Ich liebe dich, romanțe pt. pian și 
voce, Suspinul prizonierului, arie pt. violină, flaut şi pian, scrisă 
în închisoarea din Cernăuţi unde ajunsese din cauza sentimentelor 
lui naționale și Balada pt. vioară și pian. De timbrul unei tristeţi 
apropiate nu pot scăpa nici compoziții mai vesele ca de pildă: 
Odă la vin, Dorul, Lăsaţi-mă să cânt, Fata popii, O dorinţă, 
Frunză verde de chiperi, Trandafirul etc. 

Valsuri: „Camelii“, cântat mai întâi la Viena în 1880 de 
orchestra vieneză sub conducerea lui Johann Strauss, Galgenhumor, 
Fleurs d'Automne, Basme lasiane, La malurile Prutului, etc. 

Polci: Zâna Dunării (14 Febr. 1880), dedicată doamnelor 
patronese ale balului român din Viena, Ochişorii albaştri, Dalbă 
Nalbă, Fluturaşii de noapte, llenuţa, Despărțirea de patrie, Pe 
câmpiile Stupcii (locul natal), Une miniature, Cri-cri, etc. 

Hore: Hora Braşovului, dedicată socieţii braşovene după 
succesul avut cu reprezentarea premierei „Crai Nou“, Hora „Băr- 
băteasca“, Hora Măriorica, dedicată surorei sale, Hora Șoimului, 
Hora Prahovei, dedicată dnei Elena Dobrin, Hora detrunchiaţilor, 
Peneș Curcanul, Hora naţională, toate pt. pian şi Hora de salon, 
pt. violoncel şi pian. 

Ultimul strigăt de durere al unei vieţi învinse este „Tempi 

passati“ pt. pian, care este și ultima sa compoziţie, scrisă înainte 
de a-şi închide pentru totdeauna ochii visători. 


“ Ciprian Porumbescu ne-a lăsat şi câteva cântece de veselie 
pentru o voce, publicate la Viena în 1880 sub titlul: „Colecţiune 
de cântece sociale pentru studenții români“. Această broșură cu- 
prinde cele două cântece naţionale, cari prin melodiile lor simple 
dar frumoase, de o expresie şi demnitate cumpănită — cum trebue - 
să fie orice cântec menit a fi popularizat — au trecut în patri- 
moniul comun al neamului nostru. 


Este vorba de „Imnul României June“, devenit „Imnul Unirii“ : 
Pe-al nostru steag e scris unire... şi „Cântecul Tricolorului“. 

Membrii societăţii literare „România Jună“ din Viena, simţiau 
nevoia unui imn propriu, aşa cum aveau şi societățile studențești 
germane. Pleiadă entuziastă, veselă, tânără şi visătoare, încreză- 
toare în realizarea idealului izbăvirii şi libertăţii naţionale, tineretul 
nostru academic simţia lipsa unui stimulent muzical pentru caden- 
țarea pasului milităresc şi mai ales pentru exaltarea inimei. Și 
fiindcă se păstra viu succesul lui Alecsandri dela Montpellier cu 
„Cântecul Gintei latine“, din spirit de imitație şi „România Jună“ 
pune un premiu de doi galbeni pentru cel mai reuşit text. La cer- 
cetarea manuscriselor, comitetul a aclamat cu însuflețire imnul 
avântat „Pe-al nostru steag e scris unire“... al lui Andrei Bârseanu. 
Aici apare rolul lui Porumbescu cu fizionomia artei sale. Peste 
două zile împarte coriștilor melodia „lirică și săltăreață“ a -textului 
şi a noului imn, eroic în măsură, care mulțumi pe toți. 

D. Onciul, fost coleg la Universitatea din Viena cu Andrei 
Bârseanu, în cuvântarea pe care a ținut-o la Academia Română 
în memoria acestuia, reaminteşte cu duioşie următoarele: 

„Neuitată îmi este şedinţa în care prima dată s'a cântat imnul 
nostru deșteptânu un entusiasm genera). Era anul 180. Treizeci 
și şase de ani pe urmă, în seara zilei de 16 August 1916 când 
goarna chema feciorii români la luptă, pt. desrobirea Ardealului, 
primul cântec de luptă ce l-am auzit în parcul dela Călimăneşti, 
unde mă aflam pentru cură, era „Pe-al nostru steag e scris unire“... 

„Nu pot descrie adânca emoție, ce m'a cuprins atunci la 
auzul acestui imn, care mi-a încălzit sufletul în tinerețe şi mi-a 
întinerit bătrâneţele în acel mare moment de însufieţire“. 

„ln sunetul lui un mănunchiu de studenți români au pornit 
la luptă pentru cultura naţională, în sunetul lui ostașii români au 
pornit la luptă pentru desrobirea neamului, în sunetul lui sa în- 
făptuit unitatea naţională“. 

Acestea sunt împrejurările în cari s'a zămislit acest imn, 
care, graţie melodiei sale şi a versului său expresiv, se cântă şi 
trăeşte ca Imn al Unirii, deşi era să fie imnul societății „Ro- 
mânia Jună”. 

Din răsunetul lui de atunci auzim. şi azi, ca un ecou în- 
depărtat, îndemnul la înfrățire şi unire. „Pe-al nostru steag“... 
a fost pentru suilarea românească aerul unei dimineți de primăvară 
cu veselia unei zile ce se apropia şi sub cântecul pasărilor ce 
priviau răsăritul unui nou soare. 

lată cum a înțeles Porumbescu să-şi pună arta şi în ser- 
viciul cauzei naționale. Ca soldat credincios în lupta ce se ducea 
de mica oaste a „României June“, şi-a înțeles rostul ce putea să-l 
aibă în pregătirea izbândei. 

Dar imnul „Pe-al nostru steag“..., spre deosebire de alte 
cântece naţionale cari s'au popularizat, (Deşteaptă-te Române, La 
arme etc.) a ajuns să înregistreze o nouă izbândă. De doi ani el 
a devenit imnul național al poporului albanez : un neaşteptat omagiu 
ce se aduce memoriei lui Porumbescu după o jumătate de veac 
dela moartea lui, de o țărişoară care înțelege să-și împletească de 
acum năzuințele ei cu melodia imnului nostru. | 

Meritul lui Porumbescu ca autor de cântece naţionale, ca 
educator şi îndrumător naţional prin cântecul românesc, devine şi 
mai mare dacă luăm în considerare împrejurarea că activitatea sa 
în această direcţie şi-a desvoltat-o în epoca când Bucovina era 
sub stăpânirea Austriei şi când frații bucovineni ca și noi Ardelenii 
aveam nevoe de pregătirea sufletească pentru ziua cea mare 
a Unirii. 

Dar „Cântecul tricolorului“?! Câţi nu l-au cântat cu ochii 
umeziți de lacrimi, fără să se gândească însă că şi textul şi mu- 
zica sunt _creaţiunea lui Porumbescu. Câte fapte istorice se pot 
lipsi de aceste două cântece naționale? Dacă C. P. nu ne-ar fi 
lăsat decât „Pe-al nostru steag“ şi „Cântecul tricolorului”, și pri- 
nosul de recunoştinţă pe care i-l aducem ar fi îndeajuns de 
justificat. 

Nu pot încheia, fără să amintesc și manuscrisul ce era să 
fie, pentru timpul său, de mare preţ, dacă ar fi văzut lumina ti- 
parului: este manualul în două părți — una teoretică, alta prac- 
tică — „Elementele muzicei vocale pentru școalele poporale și nor- 
male““, care ni-l relevă pe C. P. şi ca autor didactic. 

Omagiul ce se aduce deci azi frumoaselor însușiri şi merite 
ale lui C. P. ne dovedeşte că, deşi s'au scurs cinci decenii dela 
moartea sa, el a rămas şi, suntem convinşi, va rămânea şi în viitor 
bine fixat în galeria figurilor alese ale neamului nostru, în virtutea 
puterii de viață a unei bune părți din opera pe care ne-a hărăzit-o. 

Turneele teatrale la noi 


de Horia Petra-Petrescu 


Străbat ținuturile noastre trupe teatrale, mai mult sau mai 
puțin sprijinite şi din vistieria Statului, ca să ne ofere spectacole, 
cari au menirea să ne arate ce este arta dramatică românească 
în timpu! de față. 

Nu este nici decât inutil să poposim câteva momente la ele, 
ca să clarificăm câteva întrebări. 

Gândul ne poartă, mai întâi, la turneele conduse de artişti 
dramatici, apostoli-culturali, înainte de războiu. 

„A venit Zaharia Bârsan cu trupa sa!“, trecea din gură'n 
gură, în cutare orăşei de provincie şi tot ce avea românimea de 
seamă din ţinutul iespectiv se înfiinţa la reprezentațiile acestea, 
adevărate sărbători naționale sufleteşti. Nu erau rare cazurile când 
țărănimea cuminte şi entuziastă umplea jumătate sala, ascultând 
piesa cu suflarea reținută. Pierzându-și odată regisorul textul 
„Năpastei“ lui Caragiale, l-a găsit în volumul adus de acasă de 
un țăran român, care voia să urmărească cu cartea în mână piesa. 

Seratele date de bursierii „Societăţii pentru fond de teatru 
român“, domnii: A. P. Bănuţ, Nic. Băilă, Şt. Mărcuș şi |. Crişan 
încă reuşeau, spre satisfacția tuturora, conținând programe alese, 
cu calităţi literare şi muzicale. 

Când ne veneau frații din Vechiul Regat era sărbătoarea și 
mai mare, deoarece salutam într'ânşii şi pe trimişii culturii de peste 
Carpaţi. Turneul unui Brezeanu, cu Maria Ciucurescu, G. Măr- 
culescu şi Vict. Antonescu a însemnat un triumt al artei româneşti 
dramatice. Piesele alese erau ascultate într'o tăcere de biserică, iar 
orcanele de aplauze umpleau ochii de lacrimi. Ce tonice sufleteşti 
pentru zilele de răstriște în cari trăiam! Cum ne simţeam cu toţii 
una, străbătuți de fiorii emoţiei sufletești ai artei dramatice care 
înnobilează ! 

După războiu, Zaharia Bârsan, vechiul idealist, şi-a găsit me- 
ritatul directorat la „Teatrul Naţional“ din Cluj, vizitând cu echipe 
de ale acestui teatru unele oraşe ardelene. 

O întreprindere foarte laudabilă de sub patronajul „Astrei“ 
culturale, la Sibiiu, trupa înighebată de directorul artistic d. Nic. 

Băilă, a fost silită să-şi încheie activitatea frumoasă, pe lângă 
toate piesele alese, morale, — poate tocmai fiindcă erau morale... 

„Teatrul de Vest“, inspirat de dl. Șt. Mărcuș, ajuns în cala- 
mitate de parale, a apus şi el. 

In schimb, au venit în fiecare an trupe mai bune și mai rele, 
de la București, unele secerând aplauze meritate. 

Un Nottara, Demetriad, Bulandra, Sturza, o Agata Bârsescu, 
o d-nă Sturza, Maria Filoti, o M. Voiculescu sunt totdeauna * 
bineveniți. 

Dureros, dar adevărat: concurența cea mai mare le-au făcut-o 
artiştilor acestora de seamă „revistele“, de cele mai multe ori 
foarte decoltate. 


Ei i st 

Se joacă la Paris acum o piesă... cam aşa. Lumea vor- 
bește în șoapte, se scandalizează, discută vehement, aplaudă — mă 
rog — sunt toate nuanțele de critici la *ndemână! 

Autorul dramatic, un bun mânuitor al penei, un observator 
fin, un satiric acerb —- vrea iarăşi scandal literar. După ce a adus 
mai anii trecuţi pe scenă personagii, cari se dedeau la dragoste 
jesbică, acum sa gândit la „perechea“ lor și etalează pe scân- 


durile scenei bărbaţi, cari — în spleenul lor morbid —— se gân- 
desc şi au de a face cu... bărbați. 
Vervă „aristofanescă“ -— clasifică unul din bunii recenzenți 


verva unor scene. Şi tot acest critic, dl. Gabriel Marcel dela 
„L' Europa nouvelle“, întreabă, după ce descrie putreziciunea mo- 
rală, care există în cercurile piesei (cu un duce în irunte! cu 
Toto, Mimi, Coco, etc. luați parcă din „Sodoma și Gomora“ lui 
Proust!): Oare cum ar privi spectatorii de pe la teatrele din pe- 
riferia Parisului piesa aceasta ? Ar fi curios să o vadă jucată peste 
doi—trei ani pe acolo. 

Distanţa ar fi, poate, prea mare, între clasele sociale (cea de 
pe scenă şi cea din auditoriu) sau piesa „ar fi exploatată cu sen- 
timentul de clasă socială“ (vrea să zică criticul: Reprezentanţii 
clasei a patra ar scuipa scârbiţi și ar decreta verdictul: iată cum 
vă erau de putrezi cei din „foburgul Saint Germain“, cu ducele 
d'Anche în frunte! N'avem noi dreptul să ne revoltăm împotriva 
creaturilor acestora ?). 

Un critic dela „Les Annales“ (dl. Gerard Bauer merge şi 
mai departe, analizând piesa, şi decretează îndurerat: „Dacă ne 
vom avea revoluţia întrun viitor apropiat, istoricii, cari ne vor 
urma, vor găsi semnele apropierii ei în (piesa) „Topaze“ şi, încă 
şi mai bine în aceste comedii ale d-lui... (autorul piesei de care 
e vorba). „Les Annales“, 15 Oct. 1932. 


ii 
ii * 


De ce aduc rândurile de mai sus în faţa cetitorului român? 

Fiindcă —' să fiu proroc mincinos — dar mâine—poimâine 
ne vom pomeni la Bucureşti cu piesa aceasta, care ne descrie o 
cloacă socială, în cutare teatru, unde se joacă piesele decoltate şi 
îndrăznețe şi — oameni lipsiți de orice scrupul şi ahtiați după 
câștig cu orice preţ — vor colinda și prin orăşelele noastre de. 
provincie după cum au străbătut cu „Domnișoara Julia“, cu „Floarea 
de lămâiță“ şi cu alte piese de calibrul acestora. 

Ar fi foarte, foarte de dorit, ca să li se spună răspicat acestor 
antreprenori fără de simţul responsabilității sociale: „mai slăbiţi-ne 
cu astfel de piese teatrale“! 

Alt suflu ne trebuie în ţinuturile noastre! Un suflu care să 
intremeze, care să ridice frunţile năcăjite, care să fie balsam su- 
fletesc, ca pe vremurile de apostolat actoricesc de dinainte de 
războiu | 

Scena, într'o societate care se respectă, nu poate avea mi- 
iunea, să pervertească simţurile şi să răspândească toate miasmele 
imoralităţii! Scena n'are voie să zgândărească în noi bestia — 
fiindcă atunci ar fi o renegată a misiunii ei de înnobilare a sufle- 
tului omenesc! | 

De sigur, există piese teatrale, cari au de scop numai să 
distreze publicul pentru câteva sferturi de oră, cu arii plăcute, 
cu scene hazlii — fără de nici o tendință. Departe de noi gândul 
de a nega dreptul de existență şi astorfel de piese. Dimpotrivă: 
unele sunt de dorit să se joace, aşa cum sunt, fiindcă descreţesc 
frunțile omului scăpat de zdroaba zilei şi şi aceasta este o me- 
dicină sufletească. 

Dar când piesa (sau „revista“!) e construită numai şi numai 
să-ți fure leul din buzunar cu lascivitățile ei, cu femeile ei goale- 
goluțe şi cu tragerea în noroi, în cuplete și scene, a tot ce este 

autoritate în Stat, a tot ce ai fi chemat să stimezi, când sunt daţi 
„în tărbacă“ toţi, dar absolut toţi (spre deliciul galeriei, care gro- 
hoteşte, biata, de plăcere, că-i vede pe toţi în noroi) — atunci, 
dacă ești om sănătos, trebuie să strigi: „Destul“! 

Săli pline la piese în cari trebuie să roșeşti până'n albul 
ochilor. Săli pline, în provincia noastră, cu elevi de liceu, deghizați 
în muncitori cu gulerele ridicate, ca să poată admira mai apoi 
pulpele baletistelor din „revistă“ sau operetă și să umple mai 
apoi... casele de perdiție? Săli pline-stup, din cari nu se clintesc 
din loc chiar şi cei din societatea „bună“, când se debitează pe 
scenă pornografiile cele mai riscate? 

Biet public spectator, care nu-ți pricepi misiunea ! Bieţi ascul- 
tători, cari luați — în doze mici — strihnină sufletească, tâm- 
pindu-vă astfel bunul-simţ, care ar trebui să predomine în zilele 
noastre, ca un dig împotriva prăpădului! 

Criticul francez, citat mai sus, susține că, la o eventuală 
— Doamne fereşte! — bulversare socială, un viitor istoriograt va 
însemna în catastifele sale cele două piese, ca fotografii dureroase 
ale epocii noastre. | 

Vă aduceţi aminte de „Nunta lui Figaro“ a lui Beaumarchais 
de dinainte de revoluţia franceză? Figaro, de care râdea publicul 
să se tăvălească, de câte ori apărea pe scenă. Figaro, care spunea 
pe şleau societății sale adevăruri crude, usturătoare, iar societatea 
nu pricepea chemarea vremii şi reţinea numai burlescul și comicul 
din personagiul acesta. Figaro ar trebui să apară epocii noastre, 
întraltă ipostază, firește, într'altă ediție, adaptată problemelor 
noastre şi să ne rostească adevărurile, dar urechile noastre să nu 
fie înfundate cu vată, ci să înțelegem spusele sale şi să ne con- 
formăm lor! 

Istoriograful tălmăceşte „Nunta lui Figaro“ ca manifestarea 
unei întregi clase sociale, care nu se mai dă împăcată cu jus 
primae noctis a boierilor, cari au binevoit să se ostenească numai 
atât: să se nască — Figaro-ul modern ar putea să șfichiuiască 
multe vicii de ale societăţii actuale. 

Inainte de înfrângerea Franței, dela 1870/71, erau la modă 
în Paris operetele lui Offenbach. Arii seducătoare, arii ghidilicioase, 
cu baleturi pline de „can-can“-uri, de „frou-frou“-uri, cu subiecte, 
cele mai multe decoltate, unele cari persiflau cu un spirit corosiv 

autoritatea, nu numai a zeilor Olimpului, ci şi a instituțiilor exi- 
stente. De sigur, au dus prea departe învinuirea cei cari au sus- 
ținut că, dacă Francezul din 1870;71 ma opus o resistență mai 
dârză Germanilor, este a se atribui ariilor frivole ale lui Offenbach 
— că ele m'au contribuit la ridicarea moralului, la priceperea 
mai bine a greutăţii vremii — cine ar putea nega un dram de 
adevăr tezei acesteia ? 

Şi-acum vine „Topaze“, piesa franceză, care se joacă până 
şi în Japo:ia — noi am avut-o şi în capitală şi la Cluj şi în tur- 
neele din provincie — și acest „Topaze“, eroul principal, după ce 
luptă o luptă de idealist în plină capitală, se lasă bătut, se dă 
plainic şi — la corsar-corsar și jumătate! — ajunge, în actul ul- 
tim, şmecherul-şmecherilor, omul învârtelilor nepermise, di granda, 
răzând în faţă, sfidător, tuturora, cari mai vorbesc de morală. 
Pleci capul, ieşind dela reprezentanţie, şi te întrebi: atât de de- 
parte am ajuns în cloaca de astăzi? Să fie filosofia hedonistă a 
acestui fort idealist stimulent de aici înainte pentru societatea 
noastră ? 

Și ne vine sub ochi un articol, al unui scriitor dramatic, tot 
Francez, dar luptător pentru idealuri, Henri Clerc îi este numele 
(par'că şi. în nume ne mărturiseşte că este un „clerc“, un cleric 
de al lui ]. Benda, un cleric, care nu şi-a renegat chemarea), iar 
piesa, scrisă şi jucată la „Odeon“-ul din Paris, în 1930, se chiamă: 
„Le beau metier“ (Meseria cea frumoasă, cea bună). Un director 
de teatru, parizian, îl face atent pe dl Clerc: „Piesa dtale are 
puține şanse de succes, deoarece ea este împotriva ideilor admise! 
publicul, în Franța, nu iubeşte nici pe politiciani, nici pe funcţionari 
şi ar aplauda mai bucuros o satirizare, decât o înnălțare a lor. 
Priveşte numai la triumful (piesei teatrale) „/opaze“. 

A! Ce adevăr grozav a exprimat directorul de teatru francez: 
Tocmai contrarul dela caracterul mârşav al lui Topaze vrea să 
arate d-l Clerc: pe un funcţionar înnalt dela administraţia centrală 
a Ministerului de finanţe, cum -resistă tuturor tentațiunilor, cum nu 
se lasă pângărit de traficuri de influență, cum refuză chiar posturi 
de cinci, de 'şase ori mai bine retribuite, la bănci, la mari industrii, 
numai să servească Statul. 

De ce nu iraduceţi, literați-dramaturgi dumneavoastră, o astfel 
de piesă teatrală franceză? A apărut chiar şi în „Petite Illustration“, 
pe care o consultați aşa de bucuros! 

Nu e lucrativă, cum mărturisește directorul de teatru? Vedem 
şi noi pe funcţionarul cinstit cu ochelarii lui Courteline (cum con- 
stată di Clerc în Franţa) şi cu ai lui Caragiale — ocolind, făcând 
nedreptate atâtor funcționari de omenie, cari există — şi în Franţa 
şi la noi! — dar nu sunt aşa de „dramatici“, cum nu sunt po- 
trivite pentru romane femeile cinstite, fără de aventuri, a la Ma- 
dame Bovary ? 


Dar auzind noi, ca în Franța, că există pe lumea aceasta 
și oameni de treabă — că nu sunt toţi secături, excroci, mituiți — 
nu am evidenția un adevăr, care reabilitează pe cei ce sufăr în 
umbră, pe nedreptul, şi nu am contribui ca denigrarea en bloc să 
nu mai prindă teren în opinia publică ? 

N'ar fi de dorit ca astfel de piese de teatru să se discute și 
la noi şi publicul să le aplaude, căutând şi în viaţă prototipul 
eroilor? 

N'ar fi cu cale să cutreiere trupe teatrale ţinuturile noastre 
cu... „Wilhelm Tell“ chiar — oricât ar surâde cutare şi cutare — 
cu ,, Wilhelm Tell“-ul lui Schiller, tradus aşa de frumos de Și O. 
Iosif? (Acum, când germinează fel de fel de idei descreierate, 
adunarea trimișilor cantoanelor elveţiene, la Riittli, unde cu toții 
jură solemn că vreau să fie un singur, unitar popor de fraţi! Ce 
ă propos minunat, împotriva hârjonelilor meschine!). 

Piese ca „Falimentul“ lui Bjornson. ca „Un dușman al popo- 
rului“ de Ibsen —— să fim drepți, acestea două s'au jucat în tur- 
neele noastre! 


Ce misiune minunată au conducătorii de turnee teatrale şi 
în zilele noastre! Ce sfânt oficiu de a lansa idei optimiste, idei 
sănătoase, pe lângă piese — cum am arătat mai sus — şi de pe- 
trecere, de trecere de vreme! (Dar ce fel de trecere de vreme!)). 

Căutaţi, alegeţi, din literatura noastră dramatică şi din cea 
străină, tot ce este mai bun, tot ce este mai plin de idei umane, 
nobile. Inlăturați, ignoraţi piesele cu eroi depravaţi, vicioşi, cu at- 
mosfera irespirabilă pentru plămâni sănătoşi! 

Parisul alimentează Bucureştii cu piese teatrale din greu. La 
Paris se joacă piese valoroase, vrednice de a fi transplantate la 
noi, dar şi de acelea, cari acolo să rămână. 

Se spune că dacă Parisul are guturai, — Bucureștii stră- 
nută, Ei bine, când pe scenele Parisului se joacă piese scabroase — 
nu le mai aduceţi pe la noi! Nu strănutați, fiindcă e semn de 
boală! Luaţi piesele cele bune! Atunci, strănutând, vă dorim cu 
toții, dvoastră, înjehebătorilor de turnee prin provinciile noastre, 
să vă umble pânza, spre binele tuturora! 


O foaie volantă despre Ana lpătescu, eroina 
revoluției dela 1848 din București 


Domnul lon Breazu a publicat în Anuarul Institutului de istorie na- 
țională!) studiul „O foaie volantă despre Ana Ipătescu, eroina dela 1848 din 
București“, însoțit de foaia amintită. Tipărită la Viena în tipografia lui 
Leoplold] Sommer, nu Slop. Sommer, foaia volantă preamărește fapta eroinei 
revoluționare Ana Ipătescu, care s'a pus în fruntea poporului și a eliberat 
guvernul provizoriu, arestat de 1. Odobescu și Solomon. Domnul Breazu a 
publicat această foaie din colecţia Sion, considerând-o, probabil, inedită și 
necunoscută în istoriografia română. Mă face să cred aceasta faptul, că nu 
menționează publicarea ei anterioară. De fapt foaia volantă a fost publicată 
de Domnul N. lorga încă în anul 1915 în „Revista istorică“2). 


Carol Gălliner 


:) Anuarul Institutului de istorie națională, publicat de Alex. Lapedatu 
şi 1. Lupaș, Cluj, 1930, vol. V. pag. 520—524. 
2) Revista istorică, Bucureşti 1915, An. II, pag. 26—31. 

Spicuiri 


privitoare la prima expoziție românească, organizată de Braşoveni 
cu prilejul primei adunări gen. a Asociaţiunii, ţinută la Braşov, 
în zilele de 16—18 Iulie 1862, 


i Com. de A.B. 


Expoziţiunea a fost organizată de o comisiune compusă din 
Gh. Barițiu, Gavril Munteanu şi protopcpul |. Popazu (preş.) care 
se pare a'fi fost şi animatorul. Pentru înjghebarea ei, cei din 
comisiune „S'au sbuciumat cinci luni de zile“. (Gaz. Tr. 1862 pg. 
250, sus). 

Expozițiunea avea următoarele secțiuni principale: I. Obiecte 
de arte frumoase. Il. Manuiactură pt. femei. III  Manuiactură pt. 
bărbaţi. IV. Produse agricole. V. Produse montanistice. 

Nu s'au primit spre expunere decât lucruri făcute „de mână 
românească“ (p. 13. al programei Expoziţiunii). 

Spre a nu lipsi dela această manifestaţie naţională unii Ro- 
mâni nau pregetat să se expună oboselii unei călătorii de o săptă- 
mână (G. Tr. pg. 222 c. 2). 

Expoziţia cuprindea „patru săli (în edificiul lic. de azi „A. 
Şaguna“), pline cu mai multe mii de obiecte diferite“. (Al. Odo- 
bescu: „Scrieri lit. şi istorice“ vol.I. Buc. 1887 pg. 479). 

Au expus nu numai Ardeleni, ci şi Bucovineni (din Crasna, 
Dorna Cândreni), Bănăţeni (din Vlaicoveţiu, de lângă Vârşeţ, La- 
țiunaş, Chiseteu, Timişoara, Lugoj, Bulciu, Bocşa Montană, Lipova). 

S'au expus: articole de cojocărie, pielărie, curelărie „cari 
toate se puteau măsura prea bine cu tot ce sunt în stare a face 
meșterii cei mai renumiţi ai Sașilor transilvăneni“ (G. Tr. 1862, pg. 
250). Vinuri din pivnițele mitropolitane din Blaj, din ale profe- 
sorului Al. Gavra, Arad, — Axentie Severu dela Alba-lulia și 
Cricău „cari toate pot sta la concurență sigură cu renumitele vi- 
nuri dela Rin“. Soiuri de grâu, în afară de cele din Țara Bârsei: 
dela N. Molnaru din Cluj, dela parohul Popoviciu din Uzon. 

„Un model de o moară din nou inventată de un Român și 
alte specimene de instrumente arătorii. Produsele fabricei de hârtie 
din Zârnești, condusă de Gh. Barițiu ș. a. 

Produsele mânii şi iscusinţii femeești ocupau 2 săli. Dela 
pănurile săcelene şi răşinărene până la cele mai fine alesături și 
cusături în perini, covoare, batiste, dantelărie, Apoi, lucrări în 
mărgele, în piele, în ceară, în aschii subțiri şi în alte materialuri. 
Vreo 50 măiestrite „manufacturi femeiești.“ Gazeta observă că fe- 
meile au întrecut pe bărbaţi, „ba s'au întrecut şi pe sineşi, spre 

onoarea lor şi a noastră“. „Toate soiurile de ţesături trebuincioase 
unei familii bine grijite şi îmbrăcate au fost reprezentate (G. Tr. 
„pg. 250). 

De remarcat: covorul cu arme, cu inscripţia: „Independența 
Transilvaniei“ (cusut de D-na Alexandrina Georgiu Popa din Pesta) 
precum şi cele două tablouri cu Mihai Viteazu: unul de opt urme 
înălțime şi 6 urme lățime, cusut la gherghef de Dş. Susana Mol- 
nar din Cluj şi altul cam de două și jum. urme de înalt şi tot 
atât de lat, de bănăţeana Sidonia Maior (n. Panaiot) din Viena,— 
ambele tablouri dăruite Asociaţiunii (cum au fost dăruite de altfel 
cele mai multe din obiectele expuse). Apoi: edificiul liceului rom. 
din Braşov executat cu păr din cap, un tablou reprezentând pe 
Romulus și Remus, un şerpar bărbătesc cusut cu fir de aur pe 
catifea roşie de D-na losefina Mocioni n. baroneasa Brudern, — 
„lucru deosebit de frumos“. Au trimis tablouri, din Viena unde 
erau la studii, pictorii N. Popescu, G. Vlădăreanu, loana D. Mol- 
dovanu (o pantlică pt. steagul lic rom. din Braşov); apoi, de aici, 
Mişu Pop, zugravul poporan Al. Istrătescu. Opere. de sculptură 
au expus: Nicolae și 1. Pop, A. Andronic şi țăranul Grozea 
din Boiţa.!) 

„La privirea tuturor acestora, se luptă în pieptul Românului 
bucuria cu întristarea: bucuria pentru ceeace vedea, iar întristarea, 
pentru câte n'a fost Românului iertat a învăța în trecut“ — spune 
tot Gazeta (v. 1. c.) 

Foloasele trase pe urma Expoziţiunii : 

1. Convingerea Românului „că neamul lui chiar și numai cu 
industria păstrată dela străbuni poate pretinde un loc onorific 
între națiunile industrioase“. | 

2. Impunerea în faţa străinilor „cari au rămas surprinşi vă- 
zând o astfel de Expoziţiune din partea unui popor, pe care nu 
l-au ţinut caţabil de curajul de a se măsura în arte și industrie 
cu celelalte popoare conlocuitoare“ (G. Tr. pg. 247). 

3. Câștigarea încrederii în puterile proprii şi in putinţa de 
a se lua la întrecere cu neamurile conlocuitoare și pe terenuri pe 
care acestea se obicinuiseră până atunci numai a dispreţui pe 
Român. 


1) Cauzele pentru care nu s'au adunat și mai multe obiecte sunt, după * 
cronicarii acelor zile: 1. Lansarea prea târzie a apelului Comisiei însărcinată 
cu pregătirea Expoziţiunii. 2, Lipsa de încredere a multora că şi noi Românii 
am avea obiecte vrednice de a le pune în vederea lumii. 3. Teama care se 
lăţise în popor că oamenii cari vor arăta ce ştiu şi ce pot vor fi încărcați cu 
„contribuțiuni, taxe şi accize nouă“ — mult mai grele decât cele pe care le 
plătiau până atunci. 4. Cei care ar ii putut trimite obiecte mai de valoare, 
mau trimis de teamă că nu le vor mai reprimi. 

4. Aţâţarea spiritului de emulațiune prin pertecționarea pro- 
duselor expuse. 

Când te gândeşti cu ce puţintele mijloace bănești s'a orga- 
nizat acea „Serbare intelectuală a naţiunii“ — cum mai numește 
bărbatul de litere cu gust atât de rafinat Al. Odobescu, adunarea 
gen. din 1862 -— în care „științe, literatură, arte şi industrie, toate 
ramurile producțiunii spiritului naţional își avură locul lor“,!) vezi 
câtă dreptate are acelaşi Odobescu când amintind de stabilirea 
cheltuielilor anuale ale Asociaţiunii în suma de 3000 fiorini, în 
care sumă „erau însă prevăzute şi provăzute „cu inimoasă dărnicie“ 
toate cele ce puteau să dea ajutor şi înaintare neamului românesc“, 
scrie:  „Micşorimea sumelor să nu mire pe nimeni; banii au tot- 
deauna o valoare relativă şi poate ceeace nu s'ar face în unele 
locuri cu mii, se face, aiurea, cu zecimi. Sărăcia nu este nici vină, 
nici ruşine, când faptele săracului sunt bune; dar ruşinea şi vina 
mare e a aceluia care are mult şi nu face nimic bun şi temeinic“.-) 


1) Al. Odobescu, o. p. pg. 494. 
2) Ibid. pg. 449-—450, 

Partea literară. 


Pastel 


Faţa bălții sa pătat 
De-un reflex de lună. 
Stuful doarme nemișcat. — 
Picurând din strună 


Într'un colț un brotăcel, 
Cu porniri sihastre, 
S'a văzut acum şi el 
Călător prin astre. 


Dar pornit-a vânt în stuf. — 
De pe unda lină 
Par'c'ai șters cun pămătuf 
Pata de lumină, 


Și uitat e chipul ce 
Amăgise balta 


Cum se uită-o dragoste 
Când începe alta. 


Ecat. Pitiș 


OBCU CLUJ 


= dă 


Sonet 


Pe undeva, prin curţile vecine, 

E vre-un iasmin sau vre-un salcâm în floare, 
Că 'n seri târzii când suflă blândă boare 
Miresme dulci sosesc până la mine. 


Îmi scriu atuncia florile scrisoare — 
Cuvinte dragi de-o sfântă vraje pline — 
Ce-o sorb adânc când nopţile-s senine, 
O sorb și-acum când luna călătoare 


Atârnă 'n crengi lungi fire de beteală 
Și teii 'n drum tind ramuri par'c'ar scrie 
Și si ceva cu grije, cu sfială. 


— Pe drumul plin de pulbere-alburie 
Zac umbrele ca pete de cerneală 
Pe-o nesfârșită coală de hârtie. 


Ecat. Pitiș 

Voluntarul 


de Alexandru Ceuşianu 


Țipet lugubru de armă, prelungit de răsunetul depărtărilor, ca 
un urlet de fiară flămândă — sălbatecă — amenințătoare. Feţele 
pământii, cari pândesc -necunoscutul, se crispează. Dinţii scrâșnesc 
ușor şi mâinile strâng mai cu putere gâtul puștii. 

Nu se poate recur.oaşte încă lămurit împrejurimea. Vălul de 
ceață abia își sdrențuie ființa la marginea de poiană. Dincolo de 
copaci şi tufișuri, zarişte lăptoasă. Nici o mișcare. Numai tresărirea 
delunăturii a sfâşiat fulgerător tăcerea. 

„Vin“. 

E ca un freamăt de frunze ce nfioară sufletele, 

„Vin“, 

N'a rostit nimeni cuvântul, dar fiecare simte apropierea duş- 
manului. Cineva răspunde rar și apăsat: 

„De-acu isprăvim şi noi“, 

E; comandantul. Asprimea încruntării îi brăzdează fața. Mâna 
dreaptă desface cu hofărire cureaua dela tocul de piele în care-și 
poartă revolverul. Soldaţii își regăsesc cumpătul, privindu-l. 

Da, să se isprăvească odată cu viaţa aceasta de sălbatecă 
prigoană. Comandantul are dreptate. E deja a cincea noapte de când 
rătăcesc  hoinari, prin codri seculari, unde nu e posibilă nici o 
orientare, Decât să moară mizerabil de foame, mai bine luptă în- 
dârjită și necruțătoare. 

„Oare nu sunt ai noștri ?* 

E un flăcăiandru — cu uniforma prea largă — şi întățişarea, 
ca și când nar fi în stare să țină în mână arma ucigătoare. 
Totuși, e singurul dintre toți, care şi-a păstrat încrederea fanatică. 
E ardelean. Pentru el, care și-a pus tânăra viață în slujba armatei 
desrobitoare, această neințeleasă poticnire nu are rost. Este cu ne- 
putință să nu regăsească ei grosul trupelor cari cuceriseră deja 
atâta pământ din țara lui. Cu neputință să i se fi înșelat nădejdea, 
că va intra în satul lui natal în fruntea oștirii. Şi satul lui natal 
nu mai poate fi departe. 


OBCU CLUJ 


— 446 — 


În loc de răspuns, o surdă grăunțare de mitralieră, undeva în 
nedefinită depărtare. Nu încape îndoială. Auzul fin, deprins deja 
să  deosibească arma vrăjmașă după sunet, face inutilă ori-ce 
explicare. 

„Să trăiţi domnule comandant, ar trebui să pregătim o cruce... 
nu mai răsuflă...“ | 

Unul dintre soldați, care stând alături, a auzit. cuvintele abia 
şoptite, se ridică brusc. Priveşte cu ochi rătăciți, fără să vadă pe 
nimeni și izbucnește întrun muget de plâns irațional. Palmele se 
izbesc de fața scofâlcită. Capela i-a căzut la pământ. Capul i se 
clatină inert. 

„Vai... a murit... săracul... a'murit. ..“ 

Comandantul îl repede cu pumnul de frunte. 

„Ce-i cu tine? Armindenu' tău de jelitoare ! Vrei să ne înebunești?“ 
— şi revolverul lucește amenințător în mână. „Pe cine-l mai aud 
îl împuşc. Ce sfântul!... Suntem bărbați şi dușmanul aproape. Ca s'o 
știe toți. Brancardierul mă anunță, că a murit Opriș. El nu se mai 
chinue. O rugăciune — băeți — pentru odihna lui de veci şi Dzeu 
să ne ierte dacă nu vom avea vreme să-i săpăm mormânt creștinesc". 


Comandantul s'a apropiat de targa ferită sub pletoasele cetini 
ale unui brad uriaș. Priveşte câtva timp la trupul încremenit, cu fața 
subțiată și ceroasă. De sub pleoapele închise sticlește albul ochilor 
stinși, par'c'ar fi plâns în clipa supremă. S'apleacă peste mort şi 
caută să-i deslege dela piept cutioara de tinichea în care se află 
foaia de identitate. Apoi se întoarce. 


„Savule“ ! 

Voluntarul sare, ca la poruncă, cu mâna la capelă. 

„Să trăiţi domnule comandant“ ! 

„Pentru line... să ajungi prizonier... înseamnă cel mai crâncen 
sfârșit. Eşti ardelean și o să-și răzbune asupră-ţi. Pagubă de viata 
la tânără. la legitimaţia aceasta. Dac'o să punti mâna pe tine.. : 
să știi că ești de-ai noștri. Eşti Opriș, căciular din moși - strămoși, 
născut în Moldova. Și-acum încărcaţi, băieți, armele. E vorba de-o 
luptă pe viață și moarte. 

Braţul se ridică brusc în aer şi sunetul sec al revolverului tre- 
zește ecoul depărtărilor. 

Un răspuns minor, pierdut și sfidălor cătră dușman: 

Aci suntem... Vă așteptăm! 

Case tupilate într'o vale sirâns iînmănunchiale în jurul unei 
biserici româneşti: În turlă, glasul de clopot a amuţit de mult şi 
curțile sunt aproape pustii. Printre brazdele drumului desfundat se 
mișcă un pâlc de oameni. Burniţa rece pătrunde la os. Capetele 
sunt plecate. Genunchii abia se îndoaie. E frig. 

Nişte copii uitaţi în drum îşi cască ochii, luându-se la în- 
trecere cu grupul de soldați. Urmăresc cu multă agerime mișcările 
lor, încercând să fure ritmul pasului şi să le imite ținula. Au deja 
suficientă deprindere să facă deosebirea între patrula de pază și 
prizonieri, şi pofta lor de a-şi identifica jocul cu evenimentele zilei, se 
transformă într'o aprigă ceartă: 

„Eu vreau să fiu călană de patrulă, cu armă la spate...*. 

„Iu eşti prea trențuros, — tu nu poți fi decât prizonier...“ 

„Și eu vreau să fiu prizonier. . .“ 

„Iar eu soldat de patrulă..." 

Ceata se împarte repede pe tabere și începe păruiala, care 
pe care. 

„Stați diavolilor, că vă spargeți caperele !“... 

Bătrâna se luptă anevoie să potolească izbucnirea. 

„Bată-vă să vă bată de pârdalnici !* — E o tărancă gârbo- 
vilă de ani și uscată la față. Se uită nepăsătoare la coloana de sol- 
daţi ce trece pe dinaintea ei și caută să mângăie copilul — un ne- 
potel de soră — care s'a refugiat scâncind sub ocrotirea ei. Glasul 
ei, ori-câte cuvinte aspre ar spune —- nu-și desminte blândelea. Co- 
pilul privește, ghemuit de poala bătrânei, grupul prizonierilor și de- 
odată tresare, întinzând mâna: 

„Uite, par'că seamănă la mers cu tetea !“ .., i 

„Care, mă? — se cutremură. glasul bătrânei — vorbeşti 
prostii“, 

„Uite, zău... ăla din dreapta... e telea Savu...“ — şi co- 
pilul aleargă în urma soldaților, încercând să se apropie de acela, 
pe care i se pare că l-a recunoscut. Soldatul de pază îl alungă însă 
pe copil înainte de a ajunge. în apropierea prizonierului și bătrâna 
care urmăreşte, îndoită în suflet, fuga copilului, grăbeşte în urma lui 
abia ținându-se pe picioare. Nu. Să nu mai alerge în urma solda- 
ților.... e zădarnic... nu-i poate ajunge. 

Mâna ei zbârcită strânge mai cu putere brațul copilului, ca şi 
când ar căuta un reazăm. Tremură. Să fi trecut prin sat feciorul 
ei — și să nu se oprească măcar o clipă în loc? Gândul ei se 
revoltă împotriva acestei presupuneri ireale. 

„L-ai văzut bine... bine de tot“? 

„Nam putut să mă apropiu de dânsul, dar l-am recunoscut, 
mătușă ... a fost tetea Savu...“ 

Bătrâna se clatină ușor și nu zice nimic. Simte dintr odală 
înverșunarea sângelui înspre inimă. A trecut leciorul ei atât de 
aproape, încât l-ar fi putut mângăia cu mâna. l-ar fi putut privi în 
ochi adânc, -— să-i celească întreaga suferință, Și o ascutime du- 
reroasă i se înfige în trup, împietrindu-i mişcările. 

L-a rugat ea. Nu l-a ruga! ea cu lacrimi? Nu te du inima 
bătrâneții mele!... Și na putut răzbi cu dânsul, 

Mare lucru n'a priceput din ce-i povestea. Cuvinte aprinse de-o 
clocotitoare însuflețire. 


„Neamul nostru nu mai poate putrezi în iobăgie. Ne chiamă 
tara la răzmiriță, maică. Ce-i de-un grai și de-un sânge să ne unim." 

Și ca un halucinat i-a strigat în clipa plecării : 

„Trătască România” ! 

Pornise în tovarășia alor doi prieteni credincioși aceluiaşi ideal, 
să treacă granita în fapt de noapte. Pe unul dintre ei l-au găsit cu 
oasele zdrobite în vale. Lunecase pe clinul stâncos, prăbușindu-se 'n 
adâncime. Zile întregi a bocit, cu sufletul rătăcit de desnădejde, până 
ce a aflat că Savu al ei scăpase teafăr. D-zeu îl purtase în paza Lui. 

Șt-acum a trecut prin sat. Oh! Cât ar fi fost de bucuroasă 
să-l vadă, — să-l pipăie cu degetele-i bătrâne și descărnate, — să-l 
alinte în brațe, ca pe un copil neascultător care i-a lăsat vatra pustie. 

Lacrimele, măcar lacrimele de-ar putea să podidească de sub 
pleoapele arse și întreaga noapte se zbate neputinciosul suflet de 
femee în neodihnă. Zorii zilei o află cu mâinile prinse de-olaltă, pe 
buze c'o rugăciune ferfenită de emoția unui gând ce-o stăpânește. 
In inima ei cresc vâlvătăi de dor şi n'o mai ține locul de nerăbdare. 

Savu. Mândria ei. Bucuria vieții ei. — și ochii uscați mă- 
soară depărtarea fumurie. 

„Un-te duci, mătuşă“ ? E băiatul de altă zi, care o întâm- 
pină în portita casei. 

„la mă duc... să nu spui nimănui cam plecat...“ — şi 
tiptil ca şi când ar săvârşi în taină cine știe ce faptă neîngăduită, 
se strecoară ca o umbră de-alungul caselor, Șubrezenia bătrâneții 
par'că o ajută să-i ocrotlească plecarea de ochii celor curioși. Fiinţa 
ei tot mai măruntă, tot mai ireală, îmbrățișează ceața și se mistue 
în bruma zării. cum se lopește o frunză uscată în cenușa gliei de 
toamnă, | 

„Nu e voe, pleacă de-aci“ ! 

Santinela vorbeşte o limbă streină şi aspră pe care bătrâna 
nu o pricepe. Gesturile sunt însă lămurite și brutale. 


„Lasă-mă maică. ... Am venit atâta amar de cale... Vreau 
să-mi văd feciorul...“ 

Patul puștii s'abate sec în spatele bătrânei şi oasele pârăie ca 
niște vrejuri uscate. Bătrâna se zgulește înspăimântată şi n 'are măcar 
puterea să icnească. E sfârşilă de oboseală și năucită de durere. 
Zile întreşi a umblat în căutarea urmei pe unde trecuseră prizonierii 
şi iată că ajunsă acum la lagăr, nu poate străbate. Ceva minune 
va trebui să domolească sălbătăcia santinelei, s'o lase să intre. 


O căpetenie apare în poartă. Santinela își loveşte palma de 
patul armei, arcuindu-și trupul încremenii, țintă cu ochii la superior. 
Ofițerul e om tânăr și bătrâna cuprinsă de-odată de-o mare nădejde, 
s'apropie. Oamenii tineri sunt miloși cu bătrânețea. 


Pământul e topit în tină. Băltoace mari de apă gloduroasă 
s'au adunat în gropile drumului. Nu-i pasă. Se aruncă în genunchi 
şi tremurând, lără să ştie ce spune, se roagă din vorbe, se roagă 
din priviri, purlându-și mâinile smolite şi uscate în faţa ofițerului ca 
înaintea unei icoane, 

Ofiterul se opreşte o clipă nedumerit. Apoi înțelege şi o ful- 
gerare urită îi desfigurează obrazul. A venit să-și revadă feciorul ? 
Bine. În felul acesta se va mai dovedi un trădător, împuținându-li-se 
numărul. 

Bătrâna nu observă, decât brațul întins prin care o poftește să 
freacă prin poartă, — şi se năpustește orbilă de recunoştinţă să-i 
sărule mâna. Porunca aspră a ofițerului e repetată dintr'un capăt al 
curții la celălalt și din toate părțile se adună pâlcuri de soldați. 
Figuri zdrențuile, sleite de puteri, slârșite de suferințe. Prizonierii. 

Bătrâna rămâne încremenită locului, de spaima unei nenorociri 
amenințătoare, nelămurită. Se simte stăpânită de-o înfiorare stranie, 
fără să-și poată da seamă de ce anume. 

Un soldat care știe româneşte, ' sa apropiat de dânsa şi o 
întreabă : 

„Care-i feciorui D-tale“ ? 

Bătrâna se șterge la ochi cu dosul palmei şi se apropie tre- 
murând de şirul soldaților. O zgâlțăie frigurile. Acolo... par'că, 
da... acolo. | 

In sufletul ei se face dintr'odată lumină... lumină covârșitoare. 
Ala-i Savu — feciorul ei. Slăbit şi galben la faţă... şi bătrâna în- 
tinde sărmanele ei brațe înspre dânsul, 

Un glas de-alături se nverșunează aprig. 

„Ala-i Opriș — care a venit cu noi din Moldova. ..“ 

Bătrâna are o tresărire de îngăduitoare răbdare. Ochii îi 
sclipesc de-o bucurie nemărginită şi vocea ei blândă acopere dojana. 

„Taci maică, doar o mamă își cunoaște ce are mai drag în 


lume...“ 

Și sfârşită de fericirea suprafirească îl agrăiește: 

„Copilul maichii — iacă am pornit să te găsesc... că-s 
bătrână... şi de-acu nu mai știu cât mă va mai învrednici cerul 
să trăiesc“. 


Savu ştie că pe el cerul nu-l va ierta să mai trăiască, dacă 
se va clinli din mufenie. Vede în jurul său ochii pândilori ai paz- 
nicilor, Se uită întins şi cu nesfârșilă înfiorare la bătrâna. Ceva în- 
lăuntrul său se crispează... se rupe. Toată copilăria lui stă în 
ochii topiți ai bătrânei. Simte dragostea nebună de mamă cum îl 
invăluie, cum îi cerșește semnul de recunoaștere şi nu se mai poate 
relinea. Lacrimi mari pornesc din ochii lui mari şi fierbinți. Stă 
drept şi nemişcat, ca un brad jupit de cetini, și buzele abia au pu- 
ferea să îngâne: 

„De ce-ai venii, maică“ ? 

A plecat pătrunsă de seninătate. Un ceas cât i-a fost îngăduit 
să petreacă împreună cu fiul ei, i s'a părut cea mai minunată clipă 
din viaţă. Iar veni să plângă de bucurie şi de supărare de-opotrivă. 
La despărțire nu i-a putut îngâna decât: 

„Maică ..., maică, ..€ 

Ce sfâşietor e să te desparți de copilul tău. 

Dar acolo în lagăr, — ori cât ar suferi el... e la adăpost 
sigur. Nu va mai ieși în focul câmpului de luptă. Doar viaţa lui e 
ce are mai scump în lume. Şi în război... moartea nu alege... 
Da, da... ce crâncenă nâpastă e războiul asupra oamenilor. 

De-acu Savu al ei e ferit... nu va mai pleca nicăiri,.. 
A spus-o ofițerul, căruia îi poartă atât de negrăilă recunoştinţă. 

Și merge bătrâna agale, cu inima grea de bucuria revederii și 
sufletul împăcat cu destinul. 

În timpul acesta, undeva, la o margine de zid mohorit, un 
biet voluntar, încrâncenându-și sufletul de desnădejde, adună atâta 
tărie, să strige împotriva gurilor de armă ce se descarcă asupra lui: 

„Trăiască... România“! 

Privesc 


La potopul ce vine'n puhoaie 
Urnite de moină, umflate de ploaie, 
Cum saltă cascadele turmultuoase 
Spumând pe pripoarele prăpăstioase. 
Năvalnic se surpă îngustele maluri 
Slăbite de-asaltul turbatelor valuri 
Si arborii rostogoliți de vârtejuri 
Trosnesc sfărâmaţi, ca uscatele vrejuri. 
In vuetul volburei elementare 
Se nărue poduri, se frâng stăvilare 
Si apa'n zănatica-i goană aleargă 
Să darme pământul și largul să-l spargă. 
In luciul $uvoaielor tulburi de tină 
Nu joacă scântei sau săgeți de lumină 
Cum pot adormitele ape să prindă 
A cerului față, a zării oglindă. 
Nu! Totul e zbucium și totul vâltoare, 
Totul răzmiriță clocotitoare, 
Parc'ar vădi neastâmpărul firii 
Căutarea zădarnică-a nemărginirii. 

Alexandru Ceuşianu 

Belzațar 


de Heinrich Heine 


În cumpâna nopții nici urmă de zvon 
Nu tulbură liniștea în Babylon, 


Dar sus în crăescul palat somptuos 
Petrecerea freamătă vijelios. 


Acolo slă încunjurat de vasali 
Semețul Belzaţar la praznic regal, 


Ortacii golesc desfătându-sen chiu 
Năstrapele pline cu vin purpuriu 


Si sticla trosneşie în vuet de grai 
Căci asta îi place trufașului crai. 


Aceasta îl face de clocote'n el 
Fierbintele vin urzitor de'ndrăzneli 


Si-l prinde ispita nebunei Sfidări 
Să blasteme zeii cu aspre ocări. 


Jar nerușinatele-i înjurături 
Primesc aprobarea din vesele guri. 


Un semn de poruncă din ochii vioi... 
O Slugă porneşte — se'ntoarce'napoi, 


Cu-odoare de aur furaten ascuns 
Din templul lui Jehova cel nepitruns. 


Și craiul proclet hohotind temerar 
Își umple cu vin un potir de altar. 

Il duce la buze, sorbindu-l adânc, 
Si Sumbru răzbate cuvântu-i nătâng. 


„Jehovah ! Iti râd în pofidă, ca om. 
Stăpân sunt Eu, — craiul din Babilon.“ 


Abia că-și rosti sacrilegul cuvânt 
Se tulbură craiul, cu spaima în gând. 


Desfrâul se schimbă brusc, ca prin mister, 
In liniștea unei grozave tăceri. 


„Si uită-te ui! Pe păretele gol 
Apare o mână — lugubru simbol. 


Și scrie și scrie cu slove de foc 
Pe zidul curat și dispare pe loc.“ 


Jar craiul priveşte cu ochi aiuriţi 
Năluca, Simţindu-si genunchii sleiți ; 


In jurul Său Stau ticăloșii ortaci 
Pătrunși de năpastă, tăcuți și buimaci. 


Veniră și magii, dar n'a reușit 
Nici unul să tâlcuie Slova pe zid. 


In noaptea aceea vasalii-au ucis 
Pe craiul Belzaţar. 
Așa i-a fost scris. 


Trad. Alex. Ceușianu 

O creangă de liliac... 
de Horia Petra-Petrescu 


Mireasma-și răspândește prin odaie 
Din vasul țărănesc. Lungit cum zac, 
Bolnav în pal, îmi pare creanga leac 
La inima ce arde'n bobotaie. 
A dispărut meteahna din picior — 
Privind la liliacul din ulcior. . . 


Miros de flori mă ia de subsuori 
Și mă ridică, îmi dă toiagu'n mână ; 
Cotind cu el, de pe la Cântători, 
Par'că mirosu'-ar fi măiastră zină. 
Potecile cu el acum le bat, 
Pe unde-am fost odată, ca băiat... 


Cum gâlgăie părăul, şuşoteşte, 

Sglobiii pași spre „Romuri“ când indrept! 

De luptele cu Turcii mi-aminteşte. 

„Turn alb“, „Turn negru“, trânte, piept la piept... 
Dar floarea, stând proptit de meterează, 
O siluetă de cadână-mi profilează . . . 


Ajuns-am — pui de cerb — pe-o cărăruşe. 
Liliacul alb şi violet se'mbină. 
Cu fantazia Tără de scălușe, 
Imi par într'o mirifică grădină. 
Ușor, cuminte, drept, cuceritor — 
Ca cerul clar, lipsit de strop de nor! 


O, cum aş vrea un veac s'adăst pe cale, 
Despovărat de orice gând meschin ! 
Să cânt natura, 'n trâmbiţi şi 'n chimvale, 
Să-mi uit de atmosfera de pelin, 
S'ascult doar' mierla, zumzetul de-albină, 
În inima de haruri arhi-plină ! 

Ce pace sfântă! Pari în catedrală! 

Natura 'ntreagă-i preaslăvit pristol. 

Can Vinerea cea mare, ți se spală 

Tot ce-i murdar. Ce-i bun s'adună stol, 
Și — ca un semn la-a inimii bătaie — 
Adeverește-un svon la... „Sfântul Niculae“ ... 


Cum stau pe banca largă, solitară. 
Invie'n mine veselul „Maial“. 
Ce reavăn tot! Cerească primăvară ! 
Cânt, zumzet, chicot, svonuri de caval. 
La optsprezece ani orice suiș 
Uşor e! Sbor acum spre... „Stejeriş“. 


Am lentă-albastră, port chipiu ! Surâde 
Chiar logaritmul, straşnic profesor ! 
Nam — cum e azi — la spate nici un gâde... 
De clasă-ales „patron“ şi „aranjor“. 
In „Groaveri“, la liceu, când s'a 'nnoptat, 
Un „Gaudeamus“ cânt, într'aripal .. . 


* 
e Ei 


„„. Și plec spre casă, tâmpla îmi zvâcnește — 

„Biserica cea neagră“-i elefant 

În mijloc de oraş. Cer blând sclipeşte, 

Când ochii-i scald, cucernic, în neant. . . 
Și-adorm la poala „Iâmpii“, doar” în vise 
Șoptind numele Ei, cu buze 'ntredeschise. . . 


% . % 
„„ Sunt nouă strofe —— vreau să fie zece! 
În viersuri doar' să am eu soață-sot ! 
Ce dulce-amar, îndurerat, petrece 
Pe-o trecătoare lume bielu-mi boţ! 
„„.+ O, creangă de Îiliac înmiresmată ! 
Redatu-mi-ai tu viața de-altădată!. . . 


Sibiu, 22 Mai 1933. 


OBCU CLUJ 


— 451 — 


Din stânga și din dreapta 
50. 


+ Maximilian, fratele fostului împărat austriac Francisc Iosif |, 
la sfatul lui Napoleon al III-lea, împăratul Franţei, primi coroana 
Mexico-ului, îmbiată din partea unei deputaţiuni venită de peste 
Ocean. Şi, însoţit de trupe franceze, în anul 1864 pleacă spre 
America, unde e încoronat, dar contra voinţei republicanilor, cari 
se ridică cu armee contra lui. 


Trei ani se hărțuesc unii cu alții. In fine, în anul 1867, dupăce 
Napoleon la' amenințarea Americei îi retrage ajutorul dat și 
dupăce-l părăsesc şi oamenii săi, se putea prevedea că are so 
pățească dacă nu-și ia repede tălpăşița de pe-acolo. Şi câţi nu 
l-au sfătuit să plece, punându-i în vedere soarta care-l aştepta 
— împușcarea — în caz că vor pune mâna pe el. 

Și putea să plece. Totuși ma făcut-o. Considera de lucru 
rușinos pentru un cap încoronat: să dea bir cu fugiţii. Prins 
mai apoi, fu întradevăr împuşcat. . 

Doctorul Arsenie din Gurarâului de lângă Sibiu, care luase 
parte ca medic tânăr la expediția lui Maximilian, dar care se în- 
torsese acasă, povestea odată la Braşov, într'o societate mai mare, 
aceste fapte istorice. 


Un negurstor chiabur, D. M., om cu mare trecere în socie- 
tatea brașoveană, auzind de hotărirea lui Maximilian de a rămâ- 
nea pe loc, cu toată primejdia ce-l ameninţa din partea republica- 
nilor, nu se putu stăpâni să nu dea expresie neîncrederii în vera- 
citatea celor auzite. 

— Ei, mai slăbește-ne, doctore, cu poveștile ăstea!... Să ştii 
că vei fi împuşcat, să poți fugi şi totuși să nu fugi, — ei asta 
mie unuia nu-mi intrăn cap!... 

— Nici nu-i asta pentru un cap de băcan, coane D.! — 
doctorul, cun gest deprecietor din mână, către el. 

-Şi conul D. M,, cât se ţinea de tare şi de mare, de astă-dată 
înghiţi găluşca, așteptând prilej mai bun de revanșă. Că gură slo- 
bodă — unii ziceau: nespălată — slavă Domnului, avea ca pu- 
țini alții. 

Femeia lui Pitrea Sbanchii se 'nfăţişă într'o zi înaintea popii 
George. 

— Bună zâua părinte. 

— Bună să-ţi fie inima. Da ce-i Chiţă? 

— Da nu-i nimica de rău. la o murit el... Am venit să-i 


tragă clopotile, — răspunse sec Chiţa, făr'o lacrimă, fără urmă 
de durere. 

— Noa?... părintele către ea. 

— Aşa o vrut Cel de sus pe semne! — Chiţa, rece. 


— D-zeu să-l ierte! 

— Să-l ierte D-zeu, că are di ce! — tot sec, lelea Chiţa. 

Și e de mirare că nu i-a adus în gene acestei ființe măcar 
un bob de Jacrimă, ori că măcar un tremurat de buze nu i-a prici- 
nuit amintirea celor aproape 40 de ani de traiu cu „omul ei“ 
când toţi aceşti ani de împreună -vieţuire nau fost decât un neîn- 
trerupt calvar pentru mărunțelul trup istovit al lelii Chiţa? 

Că de-l necăjia cineva — și era mereu necăjit — asupra 
ei se descărca; iar de nu-l necăjia, se otrăvia cu holerca lui lțig 
Şi era şi-mai rău. Toate toanele unei brute fără suflet -— şi când 
nu era cu toane? - le simțeau coastele şi biet capul ei hodorogit 
de lovituri, 

Dar toate până la o vreme. Şi cum omul mereu veninos se 
mistuie mai repede ca cel bun, blăjin şi iertător, şi omul lelii 
Chiţa — n'ar mai fi fost! (cum suspina ea câte-odată) — a dat 
D-zeu de s'a săvârșit înaintea ei. 

Dar lelii Chiţa par'că-i secase şi graiul şi-al lacrimilor izvor. 
Cât a stat cosciugul în casă, doar glasul vecinelor dacă s'a mai 
auzit. Şi şi al acestora numai din obicinuință „c'o fost om doar şi 
badea Pitrea, nu câne“. 

Când veni însă părintele George să facă prohodul mortului, 
nu se putu stăpâni să n'o'nfrunte pe Chiţa: 

— Da tu nu te cânţi? 

In loc de răspuns, lelea Chiţa se'ndreptă spre uşă și, întin- 
zând mâna după bâta răzimată după ea, începu, suspinând şi clăti- 
nând mustrător din cap: 

Vino bâtă şi te cântă 
Că destul mi-ai dat pe cârcă!... 

Se aşeză apoi iarăşi lângă mort, îşi strânse sub bărbie col- 
țurile basmalei negre de pe cap şi amuţi din nou cu privirea seacă, 
pierdută'n gol, ca dup'o arătare care se mistuien depărtările 
necunoscutului. 

Abia când porni mișcare în jurul cosciugului şi desluși che- 
marea: „Şi-acum veniţi fraţilor să dăm mortului sărutarea cea mai 
de pe urmă“ — tresări şi, ridicând bâta — arma lui — pe care 
o răzimase de scaun, liniştită, înseninată, o așeză frumos în sicriu, 
lângă mort. Par'c'ar fi aşezat un buchet de flori. 

lertătoare aci, ataşându-i omului ei o mărturie a sălbătăciei 
lui, nu cumva s'0 fi gândit la răsplata de apoi?... 

Cine ar putea ceti în cutele unui suflet răvăşit de suferință 2].. 


52 


Treceam într'o zi printr'o stradă lăturalnică a oraşului în care 
vecuesc. La poartă, un băiețel. Plângea cu sughiț. Să îi avut 6-—7 
anişori. 

— De ce plângi, băiețele? — îl întreb eu cu blândeţe, mân- 
găindu-i obrăjorii. 

li poarta încuiată și majung să trag clopoțelul ca să-mi 
deschidă, — îmi răspunde, miorlăit, frecându-se la ochi cu dosul 
mânei. 

— Pentru atâta treabă plângi tu?... Ce mai flăcău!.., Uite că 
sun eu. 

Şi'n vreme ce eu scuturam clopoţelul, fața băieţelului înflori 
de bucurie. 

Când să las însă mânerul din mână, mă pomenesc că pri- 
chindelul mă'nhaţă de braţ şi'ncepe să mă tragă voinicește de 
acolo, spunându-mi pa:'că'ngrijorat: 

— Acum hai să fugim! 

— De ce? —îl întreb eu nedumerit. 

— "Că iese un domn bătrân cu bâta după noi... 

Ștrengarul mă pusese pe cleiu. 


Ss. Tamba 

Dări de seamă 


Dorinţa de neant sau „Contribuţie la psichologia dis- 
tracţiei“ — de L. Vialle. 

Dacă mi-ar îi permis să rectific titlul ales de d-l Vialle 
cărții sale, aș prefera expresia întâlnită în text: „Le mal de vivre“ 
fiindcă dorinţa de neant nu-mi pare a fi decât una din formele 
desperării de viață. 


Ca să salveze sufletul de opera distructivă a inteligenți, 
de obsesia morţii, a timpului sau a singurătăţii morale, instinctul 
vital a născocit acele lumi transcendente, păradisuri 'de infinită 
beatitudine — în cari unii văd pe Dumnezeu, alții Binele, alții 
Frumosul — cari sunt pline cu vid, scune d-l Vialle. 


Şi pentru a ne dovedi aceasta, va umplea 740 de pagini 
cu exemple, cilaţii, subtitluri, clasate după o metodă demnă de 
o Istorie a Filosofiei, dar improprie celui mai refractar material: 
cunoştinţa divină.) Astfel urmărește pe S-ta Tereza sau pe 
Pascal din extas în extas, din revelație în revelaţie, din delir 
în delir, până ce ating voluptatea supremă pe care ei o numesc 
Dumnezeu, pe care d-l Vialle o numește: neant. 

Şi totuși misticii cântă în exaltările lor culminanta inten- 
sificare a vieţii, paroxismul conștiinții, suprema dilatare a eului... 
dar cum poate înțelege un logician de profesiune, cu echer și 
compas, ardenta experiență mistică, pe care nu a trăit-o? 

Dela „iluzia mântuirii religioase“ trece la „iluzia mântuirii 


metafizice“ — oprindu-se la acei desechilibrați de rassă, cari au 
crezut să atingă absolutul pe calea filosofiei și nu vede în cu- 
ceririle lor decât aceeași negare a vieţii. — Ce este Ideea pură 


a lui Platon? Ideea fără obiect, ideea despre nimic! Ce este 
lumea suprasensibilă a lui Plotin, desbrăcată de toate atributele 
vieţii? „L'Un cest le Rien!“ — Ce este contemplaţia statică a 
lui “Spinoza? — Imobilitate, absenţă, neant! Dar cele mai solide 
argumente și poate singure valabile i le furnizează Schopenhauer 
„demascând aspirația finală a idealiștilor către inconștiența de- 
plină: neantul“, 

Dacă cele mai strălucite exemplare ale omenirii au căutat 
absolutul dincolo de viață, majoritatea sufletelor nesăţioase speră 
să-l afle în lumea aceasta, divinizând o idee: Adevărul, Binele, 
Frumosul, sau apelând la universal recunoscutul narcotic-iubirea. 
lubirea, sub formă de dorinţă, e vie promițătoare de mari feri- 


ciri — odată însă posesiunea consumată, realizarea împlinită, e 
moarte, indiferență, repaus — continuă neînduplecat, d-l Vialle. 
- 1) Revelația. 

Dezamăgiţi de falimentul sentimentalismului romantic, Par- 
nassienii și-au refugiat foamea de absolut în „Frumos“. Dar ce 
poate da un tablou, o carte sau o melodie minunată? — O clipă 
de uitare a urâtului vieţii, o clipă de suspensie a voinţii de 
putere, o clipă de absență a dorinţii. Atât creația cât și con- 
templaţia estetică duc în 'definitiv la negarea vieții — căci viaţa 
e luptă, diviziune, limitare reciprocă. 


Dacă nici arta nu poate da omului absolutul, ce sursă îi 
mai rămâne? — ldealismul moral, răspunde Kant și oferă 
înfometaților de infinit faimosul său „Imperativ categoric“, pe 
care dacă îl despoi de orice nuanţă sensibilă, de orice element 
afectiv, rămâne o formulă rece și goală — poruncă a unei lumi 
inaccesibile nouă!) — abstracţie, vid ! 


Odată calea absolutului obstruată de Kant, instinctul vital 
născocește noi trucuri pentru a salva omenirea dela desperarea 
de viaţă. „L'une des grandes ressources pour ceux qui ne 
peuvent plus croire en Dieu c'est l'attachement profond aux 
groupes sociaux“, 


Acum apare mistica progresului, iluzia devenirii: infinite, 
cultul omenirii și apostolul său Auguste Comte. Firește rolul 
micilor amănunte amoroase în compoziția marii epopei poziti- 
viste ne e cunoscut și nu se poate să nu stârnească o umbră 
de scepticism chiar în mintea acelora cari mai cred în obiec- 
tivitatea doctrinei lui Comte ; totuși d-l Vialle insistă prea mult 
asupra romanului său cu Clotilda 'de Vaux și în genere asupra 
unor amănunte cari nu au nimic a face cu dorința de neant. 
Concluzia autorului ? — Pozitivismul, ca și celelalte încercări 
de salvare ale marilor gânditori, duce la neant, fiindcă ideea de 
devenire nu e decât o formă trucată a ideei de infinit iar „Uma- 
nitatea“ pierde, în imaginața lui Comte, treptat, toate atributele 
concrete pentru a îmbrăca sanctitatea şi rigiditatea visurilor trans- 
cendentale. Ar mai fi ceva de spus despre cazul lui Barr&s și al 
adepților săi, cari își îngroapă setea de absolut, grație determi- 
nismului istoric, în trecutul infinit al rasei, echivalent cu per- 
manența. Pe când misticii revoluțiilor sociale văd perfecțiunea 
în viitorul omenirii sub formă de egalitate absolută: „Nivelle- 
ment suprâme, râve des faibles qui poussent leur besoin de se- 
curit& jusqwau n6ant“. 


i 


') De data aceasta d-l Vialle are dreptate, îndoită dreptate: 1. că 
există o contradicţie între „Critica rațiunii pure“ și „Catechismul raţiunii prac- 
tice“ şi 2. că, în definitiv Kant cu rațiunile lui a secătuit gândirea omenească 
pe sute și sute de ani. Poate, până ce Bergson a dat iarăşi drumul fluxului 
vital, descătușind cugetarea şi reabilitând existența. 

Şi, în fine, ajungem la ultima reacţie a instinctului vital: 
individualismul, dus la extrema sa consecință, de Stirner. Logica 
individualismului e prezentată de d-l Vialle, pe cât de îndrăs- 
neață, pe atât de necesară; căci, dacă Religia îl amăgește și 
societatea îl speculează, singura posibilitate de exaltare a eului 
este în propriul său cerc de acțiune. Ce poate fi mai preţios 
decât: Individualul, particularul „Unicul“? Toate valorile cari îi 
înconjoară îi datoresc existența: lumea, Dumnezeu, morala, deci 
toate pot devenii jucăriile lui. Nu mai există „păcat“, fiindcă nu 
mai există nimic „sfânt“. lar moartea? „Ce-mi pasă de moarte, 
dacă nu o mai simt?“ In fond sub toată sfidarea lui Stirner 
d-l Vialle descopere o mare neputinţă și o mare tristețe: e des- 
perarea spiritului, care poticnindu-se de incurabilele contradicții 
ale vieţii strigă cât mai tare, ca să-și facă curaj! 

Ar fi interesant de ştiut de ce nu pomenește autorul ni- 
mica de Bergson și cum interpretează el pe Nietzsche? Dar 
pentru cazul din urmă a consacrat o carte întreagă, în care, 
desigur, se va sili să arate că toată voința de putere a lui 
Nietzsche, toată vitalitatea lui debordantă se sfarmă ca marea la 
poalele stâncei neant! 

Să aibă oare d-l Vialle dreptate? Să nu fie nimic dincolo 
de dureroasele absurdități ale vieții, decât neantul? Să nu în- 
tâlnească dorința, ridicată deasupra percepției și a raţiunii, decât 
vidul? 

Să fie adevărat că realizarea celor mai înflăcărate aspirații 
în dragoste, religie, morală este echivalentă cu moartea ? 


Cât de departe este specialistul nostru în filozofie de a 
înțelege ceeace depășește raționalul se vede din interpretarea 
pe care o dă cuvântului „Nirvana“. Nirvana pentru el e 
neantul și toate stările mistice pe care vrea să le reducă la 
neant, le compară cu Nirvana. Ori, dacă am asculta confesiunea 
unui simplu literat, fără studii speciale, care și-a însuşit doc- 
trina budistă trăind-o, L. Hearn ne -lămureşte „Nirvana nu este 
neantul. cum cred Europenii — Nirvana e viziune infinită etc. 
etc.“ — și dacă sfinţii ar Puică să se exprime în langagiul co- 
mun, ne- ar spune același 'ucru despre viziunile lor. Aceasta a 
fost însă veșnica infirmitate a misticilor: de a nu se putea ex- 
prima! De câte ori au încercat să comunice „cunoştinţele lor“ 
au fost siliți să adopte langagiul raționalist, care omoară con- 
ținutul sensibil, sugrumă adevărul trăit. Intuiţia!) nu se poate 
exprima decât prin sugestii, printre rânduri, pe alături de cuvinte 


') E vorba de intuiţia supra-sensibilă, sau supra-intelectuală, desigur. 

— și atunci încă nu o pot percepe decât spirite de aceeași na- 
tură, spirite care au trăit experințe analoage, spirite permeabile 
unei realități transcendente. 

Zadarnic se sforțează agregatul de Filosofie Vialle să în- 
chidă în 740 de pagini, împărţite sistematic, secretele aleșilor, 
cari sau împărtășit dela absolut — precum zadarnic a încercat 
Eduard Schur€!) în cartea sa de mare vâlvă (și tot atât de mare 
format) „Les grands lIniti€s“ să capteze misterele celor mai her- 
metice religii: din titlul cu atâtea promisiuni, cu nimic nu 
ne-am ales. 

In schimb, dacă aţi cetit, din întâmplare, impresiile unui 
simplu pelerin în Tibet: Jean Marques-Rivitre,”) veți fi mai 
aproape de tainele magilor asiatici, veţi simți mai bine fiorul 
lumilor oculte, fiindcă cel care scrie, Je-a trăit! „Aimer d'abord, 
puis chercher ă comprendre“ sună înțelepciunea tardivă a lui 
Comte. 
Ceeace rămâne valabil din cartea d-lui Vialle este con- 
flictul psichologic dintre rațiune și instinctul vital: „Inteligența 
tinde să distrugă viața“ — iată o afirmare incontestabilă. Rolul 
nefast al raţiunii l-a “accentuat de altfel și Comte, făcând-o res- 
ponsabilă de „disoluția, seceta şi oboseala sufletului contimporan“ 
— dar parcă nimeni n'a dat alarma mai vie, ca d-l Vialle — şi 
dacă în privinţa afirmației sale „L'absolu n'est q''un autre nom 
du nsant” am făcut rezerve, suntem de acord că „Inteligența 
eliberată de instinct și afecțiune devine un principiu de anarhie, 
de desnădejde, de moarte“! „Il faut dompter la raison, puissance 
d'orgueil, de dissolution et de dâsespoir“! 

Chestia e numai: cine poate?! 

Graziella Sotiriu 
* 

Nicolae Benchea, profesor: Stenografia și scrierea cursivă. 
Contribuţia Ardealului la stenografia română. Braşov 1933. 8. 
Pg. 46. Lei 15. 

Stenografia, care în alte ţări a devenit nu numai pentru 
Corpurile Legiuitoare, societăţile culturale, întrunirile  pu- 
blice etc., ci şi pentru întreprinderile comerciale și industriale 
aproape tot atât de indispensabilă ca și mașina de scris — în 
Statele Unite ale Americei de Nord, de pildă, în 1930 erau circa 
200,000 secretari-stenografi angajați în serviciul astorfel de în- 
tregrinderi — la noi e încă departe de a fi apreciată după impor- 
tanța ei Și, în consecință, îmbrățişată cum sar cuveni. 


') Același lucru s'ar putea spune şi de cartea lui Maeterlinck „Le grand 
secret“ și de toate încercările de acelaşi fel. 

2 „A Pombre des monastăres thibetains“ și „Vers Benares, la ville 
sainte“, 

De aceea, broșurile de propagandă, ca cea a d-lui Benchea, 
trebue primite cu bucurie și răspândite. 

Reţinem din lucrarea "d-lui Benchea numele primilor stendie 
grafi români ai Ardealului : Moise Branisce și De;netriu Răcuciu, 
(bărbați cu studii universitare — primul fost prim-pretor, al 
doilea advocat — cari încă în )863 au tuncționat ca stenografi 
oficiali la dieta ardeleană, iar mai târziu la conferințele noastre 
naționale); data 1864 când a apărut primul manual de steno- 
grafie română datorit lui D. Răcuciu și mai reținem pe primul: 
profesor de stenogratie rom. în Ardeal, N. Mohan, care a func- 
ționat la liceul ort. rom. din Brașov, (azi „A. Şaguna“) de sub : 
conducerea rarului educator Virgil Oniţiu, care  introdusese 
acest studiu în clasele superioare. 

Aici şi-a însușit și dl Benchea cunoștințele și dexteritatea 
în ale stenografiei, ajungând la atâta perfecționare “încât putu, ca 
elev încă, să obțină diploma de stenograt și, astiel, să-și înla- 
Cuiască profesorul în anii șc. 1911—-12 și 1912—13. 

B. 


= 


Seria românească a colecției conferințelor ținute la Semi- 
narul limbilor romanice dela Universitatea din Berln ne aduce 
în nr.6 conferința d-lui prof. Sextil Puşcariu despre „Influen- 
fele culturale germane asupra poporului român“.!) 

E o strânsă dar limpede înmănunchere a înrâuririlor 
multiple — de ordin practic material sau de ordin spiritual — 
pe care pilda vie a disciplinei și muncii colective în interes 
comun: poporul german, a exercitat-o, în cursul vremurilor, direct 
sau indirect, asupra Românilor, în atâtea domenii de activitate 
— Știință, literatură, arte, politică, meserii, industrie, etc. — fie 
prin elementul german conlocuitor, fie prin Români formaţi sufle- 
teşte la izvoarele culturii germane, în deosebi pe vremea regelui 
Carol |. 

In bilanțul acestor influențe se subliniază trei momente 
mai importante: 1]. Impulsul luteran din sec. XVI la introducerea 
limbii româneşti în biserică, dând posibilitatea creării limbii 
noastre literare. 2. Pregătirea atmosferei favorabile în Ardealul 
veacului al XVIII-lea pentru Renașterea noastră latină, genera- 
lizată în forme și cu mijloace speci ific germane și 3, Inrăurirea 
romantismului german din sec. al XIX-lea care ne-a ascuţit sim- 
țul critic, de discernământ şi ne-a rafinat gustul estetic prin 
transmiterea nouei culturi. E epoca lui Kogălniceanu, Maiorescu, 
Eminescu. 


) „Deutsche Kultureinfliisse auî das Rumânische Volk“, lena und Leipzig 
Verlag von Wilhelm Gronau, W. Agricola 1933. 23 pg. 60 Rpt. 

Deși rezumativă — cadrul unei conferinţe nici nu per- 
mitea o desvoltare mai amplă a subiectului — dl $. P. găsește 
totuși prilej de a atinge, măcar tangențial, și momente mai puţin 
cunoscute, dar caracteristice pentru vremea lor, cum sunt: ideia 
lui C. Conache (1777—1849), că literatura ar trebui învățată în 
|. germană, — redactarea în |. germană a procesului verbal dela 
constituirea primei societăți rom. științifice: „Soc. medicilor și 
naturaliștilor“ din lasi, cu i2 abonaţi pentru revista societăţii, 
toți străini (11 Germani Și 1 Francez), — chemarea la 1813, din 
partea guvernului dela laşi, pentru redactarea unui cod de drept 
civil a juristului brașovean Christian Flechtenmacher, al cărui 
fiu, Alexandru Flechtenmacher a fost cel dintâiu muzician ta- 
lentat şi temeinic pregătit al României, — aducerea, la 1818, la 
București, de către principesa Raluca a une! trupe teatrale ger- 
mane, care a reprezentat „Faust“-ul lui Goethe, „Hoţii“ lui 
Schiller, „Fluerul fermecat“ al lui Mozart... ş. a. 

Di Pușcariu, reîmprospătând în sinteza unei conferințe le- 
gături care n'au putut lăsa nepăsători pe cei care l-au ascultat, 
cum nu-i vor lăsa nici pe cei care-l vor ceti, aduce indirect şi 
o bineventă contribuţie la recâștigarea unor simpatii și, prin ele, 
la strângerea unor relaţii care nici nouă nu ne-au fost şi nici 
azi nu ne sunt indiferente. Ei 


i 


Anuarul liceului „Em. Gojdu“ din Oradea pe anii 
1928—1930 întocmit de 7eodor Neș, directorul liceului. Oradea 
1933. Tip. Diecezană. Pg. 206. 

După Anuarele broşurele cu statistici de profesori, de elevi, 
de note, cu repartiții de materii, de ore, etc., din când în când 
şi cu înregistrarea vorbirii cu care a deschis sau închis anul 
școlar domnul director — Anuare pe care nu le mai răsfoiesc 
decât părinții pentru a verifica media obţinută de odrasla lor — 
par'că nu- -ți crezi ochilor când mai dai de câte-un Anuar din 
linia tradiției școalei ardelene de dinainte de războiu. Mă gân- 
desc și acum, parcă cu mândrie naţională, d. p. la Anuarele 
voluminoase ale liceului rom. de aici, scoase an de an de di- 
rectorul Virgil Oniţiu, cu studiile remarcabile care se publicau 
în ele, — oglindă nu numai a recoltei de note ale elevilor ci 
și a activităţii extraşcolare ştiinţifice, culturale, a profesorilor — 
stimulente de emulaţie pentru profesori și pilde de urmat pentru 
elevii lor. 

Astfel de Anuare azi sunt corbi albi. Şi cel al liceului „Em. 
Gojdu“ dela Oradea e dintre acestea. 

Cronicile anilor școlari 1928/29 și 1929/30 se restrâng la 
a treia parte a Anuarului, restul de două treimi (139 pg.) îl 

umplu două studii serioase. Primul, cum se cuvine, al directo- 
rului — care premerge întotdeauna cu pilda vie — și despre 
care am vorbit în nr. 2 al revistei noastre, („Tâlcul notelor în 
licee“), — și al doilea, ai d. prof. Aurel Popa: „Lecturile parti- 
culare în licee“ în care, după câteva considerațiuni generale 
asupra învățământului românesc — cu lacunele și metehnele 
învățământului superior, a Seminariilor pedagogice, a selecționării 
organelor administrative școlare și a obligamentelor acestora 
(ținerea de lecțiuni model și conferințe de informare a corpului 
didactic asupra problemelor care preocupă învățământul) dă, în 
legătură cu ancheta Ministerului Instrucțiunii privitoare la lectura 
extra-școlară a elevilor și a efectelor ei „ca punct de plecare a 
unor măsuri de viitor“, interesante concluzii și sugestii desprinse 
din această anchetă, de care va trebui să se țină seamă dacă 
vrem să dăm „altă îndrumare tineretului din școale“ și să in- 
troducem „încredere, viață acolo unde și astăzi încă domneşte 
dușmănia dintre două generaţii“. 

Două pagini duioase închină d. losif Pogan profesorului 
Dr. Valer Rusu, mort la 5 Martie 1929 şi unanim regretat de 
toţi, câți au cunoscut pe acest adevărat părinte al elevilor săi, 
care, după ce şi-a luat doctoratul în botanică, la Viena, fiind 
om cu dare de mână, a intrat în învățământ mai mult de dragul 
școalei şi al ştiinţei decât din necesitatea unei profesiuni. 


* 


Lucian Predescu: /ntre nepricepere și știință. București. 
Tip. Izvorul, 1933. Pg. 15. Răspuns la obiecţiunile d-lui Dan 
Simonescu, făcute lucrării „Diaconul Coresi“. 


% 


Sextil Puşcariu: B. P. Hașdeu ca linguist. Extras din 
Memoriile Secţiunii Literare a Academiei Române. Pg. 8. Lei 5. 
O concisă, dar în același timp foarte luminoasă caracterizare a 
excepționalului și atât de originalului talent care a fost B.P. 
Hașdeu, cu toate rarile lui calități, dar și cu defectele inerente 
parte vremii în care a muncit parte multilateralității activităţii 
sale, — şi așezarea lui „cu toată admiraţia, dar fără exagerări, 
la locul ce i se cuvine în istoria culturii noastre“, aşa cum 
„perspectiva pe care vremea ne-a ajutat s'o dobândim, ne per- 
mite să-l așezăm“. 

% 


Neobositul cercetător etnografic al pop. nostru d. G,T. 
Niculescu-Varone, care, împătimit de cunoașterea specificului 
nostru național, de mulți ani își cutreieră țara ca să-l prindă 

şi fixeze așa cum se exteriorizează el în portul și jocurile noastre 
naționale, ne trimite o nouă lucrare a d sale: „Portul național 
românesc“. Din unele judeţe ne dă portul femeilor, din altele pe 
cel a! bărbaţilor, ici-colo pe amândouă. 

Lucrarea, de 59 pg., cu material inedit și ilustrată cu 20 
de foiografii, se încheie cu o listă de numiri de cusături, cu 
descrierea războiului țărănesc de lemn din comuna Runcu 
(î. Gorj) şi cu un Glosar de cuvinte dialectale, referitoare la 
portul naţional românesc din vreo 10 judeţe. 


Noua broșură a d-lui Niculescu-Varone, atrăgătoare nu 
numai prin grija și conștiinciozitatea pe care le pune în stu- 
dierea portului, ci şi prin execuţia-i technică ireproşabilă, se 
înşiră între lucrările care merită relevate şi sprijinite. Mai ales 
că și costul ei e atât de modest (20 lei), încât o face accesibilă 
Şi pungilor mai subțiri. 

4: 


Arhiva Someșană nr. 17 (150 pg.) se prezintă cu pre- 
țioase contribuţii pentru cunoașterea epocei Curuţilor (vremea 
lui Fr. Râkoczi 1), privind ţinutul Bistriţei și îndeosebi grelele 
încercări și suferinţe ale „eroului și şerbului necunoscut“ care 
era bietul Român, — contribuţii întemeiate pe documente aflate 
în arhiva bistriţană de d. Virgil Șotropa. Intre acestea, date de 
interes şi privitoare la tragedia vieţii Slovacului de origine 
Johann Zabanius, care la 33 ani ajunge jude regesc și comite 
al Sașilor, conferindu-i-se mai târziu de Leopold | și rang no- 
biliar cu supranumele „Sachs de Harteneck“ etc, 

Foarte interesante informaţii despre felul cum îşi achita 
magistratul bistrițan datoriile contractate pe vremea Curuţilor, 
prin punerea la dispoziția creditorilor a brațelor bieților Români 
someșeni, dintre cari unii, din pricina mizeriei ce trebuiau săn- 
dure, își iau lumean cap, trecând mai ales în Moldova și 
lăsând uneori ţinutul în mare parte pustiu, cum îl lăsară și 
după invaziunea tătară şi foametea (1718—1719) care urmă 
prădăciunilor. 

De reţinut și „suplica“ Sașilor, din 1711, cu pretențiile pe 
care le ridică: 


Să nu se mai permită ca în teritoriul și orașele săseşti Maghiarii ori 
alte naţiuni excluse dela privilegii să poată cumpăra case şi moșii. 

Toate datoriile Saşilor către rebelii Maghiari să fie anulate, reprimin- 
du-și deja creditorii capitalul înzecit din dobânzile uzurare încasate în 
mod ilegal. 

Naţiunei săsești să i se acorde un moratoriu mai lung cu dobânzi 
de 5-6. 

Să fie scutită de plata dijmelor fiscale. 
Rachiul produs de Sași să nu fie impus, etc. etc. 


Dacă nu sar indica anul, ai crede că cetești puncte din 
programele de supralicitare ale partidelor democratice de azi! 
Tot aci ni se mai spune că la 1712, în urma molipsirii de 


ciumă a mai multor famiiii armenești, magistratul Bistriţei a 
aflat de bine să izgonească din oraș pe toți Armenii — 231 la 
număr — cari, cei mai mulți, s'au stabilit apoi în Gherla. 


Dl Iuliu Marțian dă în facsimile și în trad. românească un 
document din 145) relativ la ținutul Rodnei, privind şi o serie 
de sate din regiunea de jos a "Someșului, document publicat în 
parte și în „Rev. Istorică“ nr. 7—9 din 1925. 

DI Iuliu Morariu îşi publică studiul, scos și în broșură 
separată, despre puternica industrie rurală a piudritului din Valea 
Zăgrii (ale cărei instalaţi! se înșiruie din comuna Mocod până 


în Poenile Zăgrii, pe o distanță de vreo 15 km) — un în- 
semnat izvor de traiu pentru populaţia din basinul superior al 
Văii Someșului Mare — cu puternice legături și cu regiunile 


limitrofe judeţului Someş. Ba se pare că acest piuărit ar îi creiat 
în trecut legături chiar cu Moldova. 

DI V. Bichigean continuă publicarea jalbelor provenite din 
satele „valahe“ ale districtului bistriţean împotriva „impunerii, 
adunării și administrării contribuţiunii, regești şi orășenești, fă- 
cute contrar ordinelor regești, ca și împotriva felului împărțirii 
dreptății și administrării afacerilor civile și economice“ 

Despre „Constituţia geologică a muntelui Heniu din Munţii 
Bărgăului“ scrie d. Justin German, la istoricul bisericii din 
Leșu aduce câteva contribuţii d. Anton Coşbuc; iar d. Șt. Buzilă 
completează documentele bisericești publicate în nr. 15 al revistei. 


* 
* = 


Reviste. 


Braşovul Literar şi Artistic nr. 83—9 (lunie). In frunte, 
dl /. Focşeneanu, întrun substanţial articol, scoate în evidență 
contribuţia Ardealului adusă ideologiei românești prin poetul și 
ideologul Oct. Goga, relevându-i ideile fundamentale: realitatea 
rasei, ideia naţională, cultul păturii țărănești, lupta contra străi- 
nilor, restabilirea valorilor, tradiţionalismul artistic și sentimentul 
religios. 

Toate acestea desprinse de idealul retrospectiv al marelui 
Eminescu și de cel contemplativ-mistic al d-lui N. lorga și aduse 
în volbura. prezentului plin de viață, străbătute de firul roșu al 
unui optimism înfăptuitor și sub egida sacrată a ideii monarhice“, 

In nr-ul viitor se va continua cu Lucian Blaga. 

DI Cincinat Pavelescu, după confesiunea: „toată viaţa m'am 
socotit un liric (nu umorist satiric, cum îl clasează critica) și am 
considerat epigrama numai ca o concesie pe care o făceam ac- 
tualității și gustului public“, dă un succint istoric al epigramei 
antice, insistând în deosebi asupra lui Marţial. 

DI LALB. Lemeny vorbește despre pictura lui Ed. Morres; 

Remarcăm dintre poezii fabula „Sarpele și Satana“ de d. 
Cincinat Pavelescu și traducerile din Goethe ale d-lui |. Al. B. 
Lemeny. lar dintre lucrările în proză: „Domnul Aurel Al. Simio- 
nică“ de N. Cantonieru. Cronici semnează D-na V. Branisce- 


Căliman și dd. |. Focșeneanu, N. Cantonieru și P. Teodorescu. 
Ei 


N-rul întreit 4—6 al rev. cernăuţene „Junimea Literară“ 
ne aduce Cuvântul regal rostit la 23 Mai a. c. la Universitatea 
din capitala Bucovinei; discursul festiv, țnut la aceeași Univer- 
sitate, de Dl prof. lon 1 Nistor, în ziua de 23 Martie, cu ocazia 
comemorării aniversării unui deceniu dela moartea istoricului 
D. Onciul; conferința, din aceeași lună, a d-lui D. Marmeliuc 
despre: „Clemenceau Și Demosthene“. Tot în acest nr. d. N. 
Teaciuc-Albu îşi continuă studiul despre „Viaţa şi opera lui 
Tudor Flondor“, d. Liviu Rusu evocă figura lui. Cipr. Porum- 
bescu, încadrând- o în explicarea atmosferei vieţei muzicale din 
Bucovina din a doua jumătate a sec. XIX, când începe afirmarea 
specificului nostru românesc, subliniind Jegătura organică a mu- 
zicei lui C. P. cu muzica pop. român: meritul și valoarea mu- 
zicii lui Porumbescu. 

DI T. Prodan iscălește câteva amintiri din timpul anilor 
săi de elev al regretatului prof. I. Grămadă; iar Traian Chelariu, 
subtile observații asupra „fenomenului liric“ în legătură cu sim- 
boliștii noștri şi cu lirica până azi neapropiată a marelui nostru 
Eminescu, a cărui frază lirică „îmbinare de ritm şi melodie și 
semnificație larg umană, nu-ți oferă (ca fraza altora), cuvinte cu 
meșteșug potrivite, nu € mozaic metric, ci strună vie“ 

Poezia, și'n numărul acesta, bogat reprezentată prin gene- 
rația tânără a Bucovinei. , 

Turismul, care în alte țări a ajuns să fie considerat nu 
numai ca factor educativ ci și factor productiv pentru stat, în- 
cepe să facă vădite progrese şi la noi. Un nou semn al acestui 
progres € și apariția revistei lunare „de turism şi sport“, „Ro- 
mânia Pitorească“, care apare dela 1 lunie în București (s. 
VI. Str. Salvator 38), propunându-și promovarea ideii, pe care 
vrea s'o servească prin „publicarea 'de monografii, prin descrieri 
cu subiect geografic, istoric, etnogratic etc., prin publicarea de 
itinerarii de excursiuni, prin enunțări de sfaturi turistice, pentru 

ca drumeția să pu însemne oboseală şi desamăgire ci din contră 
reconiortare fizică și încântare sufletească precum și prin posi- 
bilitatea de a pune în contact pe cititorii revistei cu diferite 
asociaţii de turism“. 

Răsfoind primele două nr-e, bogat și frumos ilustrate, îţi 
vine întradevăr să 'ncalți bocancii, să-ţi iai sacul la spinare și 
să-ți faci uitate casă, nevastă, copii, profesiune. 

Abon. rev. (de câte 40 pg. nr-ul) L. 200. O recomandăm 
tuturor îndrăgostiţilor de natură. 


“% 


In ultimele două numere (5 și 6) ale rev. „Orientări“, 
observatorul obiectiv al realităților Românul și creștinul (nu nu- 
mai prin botez ci și prin convingeri) d. Const. R. Crișan, cu pă- 
trunderea psihologului pe care nu-l seduc aparențele, manife- 
stările de suprafață, disecă complexa problemă a Evreimei, „bu- 
ruiana afurisită pe care nici apa, nici focul, nici altceva no 
poate distruge, încurcându-se și azi între picioarele marilor po- 
poare arice“, punându-ne în gardă pe toţi „ca buruiana să nu 
se întindă prea tare pe lujerul tânăr al unui neam care-și di- 
spută un real rol istoric la gurile Danubiului, până la a-l înnă- 
buşi şi îndepărta cu încetul dela destinele sale, altoindu-i altă 
substanță spirituală“, indicând totodată și remediul, mijlocul de 
apărare. 

In afară de aceasta, revista din Moinești strânge în pagi- 
nile sale un frumos mănunchiu de poezii, dintre cari unele (ca 
„Psalmi“ de M. Oncescu, „Cerșetorul“ de V. Pușcașu, „Miezul 
nopţii“ de Radu Nour) ar face cinste oricărei pretenţioase re- 
viste de capitală. Poezia în proză, de bună calitate, reprezentată 
mai ales prin dd. B. lordan și Gh. T. Constantinescu. Recen- 
siile: pe șleau, categorice, fără oblojeli. 

In nr. 7 (pe lulie), primit la încheierea acestui nr, al nostru, 
d. Const. R. Crișan, în cadrul cuvântării, vibrantă de suflet ro- 
mânesc, rostite la prima adunare gen. a Asociaţiei „Orientări', 
precizează rostul acesteia și al organului ei de publicitate cu 
același nume: „de a promova unificarea sufletească a neamului, 
contopirea în marea albie a românismului a tuturor conștiințelor 
conlocuitoare, integrându-le nesilit unui destin românesc. Afirmă 
„necesitatea unităţii ţării pe baza conștiinței naţionale, și a con- 
ştiinfei creştine, cele două fundamente cari promovate. în viața 
individuală, familiară, publică, singurele ne pot scoate la liman, 
ne pot vindeca de durerile clipei, ne pot da acea unitate, care 
înseamnă coheziune, 1ărie, optimism, credinţă, energie, curaj — 
valori creatoare în lume și în timp“. 

DI FI. V. Stănică, din mijlocul  Secuimei „unde la fiecare 
pas te cuprinde incertitudinea asupra adevăratei stăpâniri po- 
litice“, văzând violenţa agresivă a unor protejaţi de veacuri și 

unde obrazul românesc trebuie să sufere toate palmele imper- 
tinenţilor“, dă alarma ceasului al unsprezecelea, promițând des- 
vălirea cauzelor și complicităţilor cari macină prestigiul nației 
și al Statului. 
Ei 

„Gând românesc“, nr.2. (lunie). D-l D. D. Roșca în prim- 
articolul „Mitul utilului“ pune problema: dacă generația sa și 
cele ce îi vor urma trebuie să venereze și mai departe ca ex- 
clusiv diriguitor al destinelor civilizației noastre de mâine mitul 
utilului, — al utilului imediat şi al acțiunii directe — accep- 
tându- / ca pe un precept de sacrosanctă înțelepciune naţională, 
sau trebuie să-i slăbească domnia tiranică și exclusivă, intru- 
nând în locu-i: primatul spiritualului ? Şi, arătând cu degetul 
spre Occident, unde „spiritul în care s'a plămădit substanţa primă 
a civilizației occidentale n'a fost cel din care a luat naștere 
mașinismul cu miturile şi superstiţiile“, unde „exemplarul uman 
ideal care exprima aspiraţiile proiunde ale civilizației europene 
a fost înainte de homo faber americanus, rând pe rând: omul 
religios, cavalerul, umanistul, filosoful, omul de știință desinte- 
resată“ și unde și azi „activităţile spirituale neaservite utilului 
sunt considerate — prin înclinaţie intrată în instinct — ca va- 
lori omenești supreme“, conchide la necesitatea adoptării unei 
alte scări de valori, a proclamării primatului spiritualului, fără 
a abandona, firește, complect utilul, dar reducându-l la rolul lui 
de valoare subordonată: mijioc, nu scop. Şi aceasta din motivul 
că „substanța și calitatea culturii noastre de mâine şi locul ce 
ea îl va ocupa în cultura europeană, vor depinde de această 
atitudine“ Căci noi „când vom intra în istoria civilizației uni- 
versale, vom intra cu „Mioriţa“, cu Eminescu, cun Luchian și 
nicidecum cu Mihai Viteazul sau cu Brătianu, oricât de mari 
ar fi meritele lor pentru noi“. 

DI 1. Breazu conturează personal tatea prozatorului nostru 
ardelean „izvor de sănătate etică și etnică“: |. Agârbiceanu. 

Despre „Unificarea legislativă“ vorbeşte d. Emil Pușcariu. 
Cronica literară o susține d. Il. Chinezu, iar pe celelalte le sem- 
nează dd. Ol. Boitoș, D. Todoran, L. Daniello. Dările de seamă 
le iscălesc: G. B. D, Th. Capidan, A. Decei. 


* 


Nr. 2 (pe Apr. lunie) al „Arhivelor Basarabiei“, cea mai 
de seamă revistă dintre Prut și Nistru, ne aduce informații (de 
d. T. G. Bulat) despre „gestul de largă umanitate“ a membrilor 
Divanului Moldovei din anii 1810—1811, relativ la Ţiganii dom- 
neşti din Moldova; — scrisori, cu prețioase amănunte, adresate 
lui B. P. Hașdeu, la 1886, de avocatul 'acestuia C. Kiriac (de d. 
|. G. Pelivan); date privitoare la „Evoluţia cercetărilor preisto- 

rice — paleolitice din România NE și rezultatele obținute“ 
(de d. Nic. N. Moroșan); — dovezi despre străvechea stăpânire 
românească asupra pământului din umbra cetăţii Hotinului (de 
d. T. G. Bulat). Diferite știri scoase din Arhiva consiliului epar- 
hial din Chișinău, comunică d.C.N. Tomescu, iar d. L. T. Boga 
patru zapise, păstrate la Direcţiunea Arhivelor Statului din ca- 
pitala Basarabiei. Dl T. Porucic continuă lexiconul termenilor 
entopici din |. română în Basarabia. 


EX 


„Făt-Frumos“ Nr. 2 (pe Martie-Prier) 1933, aduce o vi- 
oaie scrisoare din 1882 a lui Cipr. Porumbescu, cu impresii ne- 
uitate, din Lugoj; pagini colorate, pline de expresie, din 1914, 
despre „minunile zugrăvelii“ dela Voroneţ, de d. Leca Morariu ; 
texte istro-române, în continuare, de același, și sfârșitul „pove- 
stei c'un fecior de împărat“, de P. lroaie. De încheiere, recensii 
și cronici. Nrul 3, închinat lui Cipr. Porumbescu, cu articole de 
dd. Victor Morariu şi Leca Morariu. 


* 


„Milcovia“, revistă de studii dela Focşani, vol. 1-—2. (1932) 
își închină 50, din cele 126 pe. mari, memoriei lui Duiliu Zam- 
firescu, dela moartea căruia s'au împlinit 10 ani. In afară de 
articolele privitoare la D. Z., semnate de dd. Marin Simionescu- 
Râmniceanu, lon Pillat, lon Diaconu și Pimen Constantinescu, 
'dl V. P. Arbore dă „Insemnări culese de pe marginea cărţilor 
bisericești, din Focșani“; lon M. Gane despre „Tipografii râm- 
nicene“ ; Mihail Popescu: „Contribuţiuni la istoricul școalelor 
publice” din Focșanii-Moldoveni și Munteni; N. Al. Rădulescu: 
„Călăuza orașului Focșani“. 


* 


Nrul dublu 3—4 (pe lulie-Dec.) 1932 al revistei clujene 
trimistriale de studii şi anchete social-economice „Observatorul 
social-economic“, se prezintă cu un bogat, variat și select 
program. Colaborează dd: lon Răducanu (Depresiunea econo- 
mică mondială în comparaţie cu depresiunile trecute), Dr. Sabin 
Opreanu (Problemele de Geografie economică în Munţii Apu- 
seni), G. Moroianu (Imperativele morale în perioada crizei eco- 
nomice actuale), Victor Jinga (România în fața prefacerilor), M. 
Dimitrescu (Câteva trăsături caracteristice ale învățământului su- 
perior), Yasuharu Aoky (Manciuria și interesele japoneze), Dr. 1. 
Gârbacea (Conversiunea agricolă), 'D. Voina (Din trecutul și 
realizările „Reuniunii comercianților, industrizşilor şi meseraşilor 
Români din Cluj şi jud. Cluj), Ig. P. N. Panaitescu (Industriile 

mici). Cronică și recenzii. Red. şi adm. Cluj, Str. Minerva Ne. 9. 
Abon. anual Lei 250. Pt. autorități etc. și în stră'nătate Lei 500. 


% 


Arhivele Olteniei nr. 65—66 (pe lan.Apr.) 1933 ne aduc 
conferința d-lui prof. N. lorga: „Craiova și Unirea“, ţinută în 
1907 la Craiova și publicată în ” Floarea Darurilor“ din acel an, 
împrospătându-se în amintirea celor de azi „o Unire mai veche 
decât cea din 1859: Unirea celor cinci județe ale vechii Bănii 
cu Principatul Ţării-Românești“, în cadrul căreia însă „județele 
de peste Olt“ nu încetară, chiar sub stăpânirea Domnilor din 
Argeș, să-și păstreze „veacuri întregi privilegii care samănă 
destul de bine cu autonomia“. 

Republicarea, azi, în revista craioveană, a vechii conferinţe 
se datorește îndemnului care o încheie: „Vechiul Scaun al 
Domniei oltene are, supt raportul politic, în urma rătăcirilor tre- 
cutului, o datorie de plătit, acuma când e vorba de altă Unire, 
cea socială, între clasele răzlețe sau dușmane, și de marea Unire 
a neamului“. 

Intre figurile evocate de dl lorga găsim și pe Brașoveanul 
de naștere Gheorghe Fontanin căruia i se încredinţase coridu- 
cerea școlii din Craiova încă din Decemvrie 1851 „cunoscut prin 
patima lui de a latiniza numele și de a „curăți“ limba, dar și 
prin marile servicii pe care, întro foarte lungă activitate, le- -a 
adus învățământuiui craiovean“. Ni se mai spune despre el. că 
„purta țitlu de inspector al Colegiuiui său, cum se zicea acuma 
Gimnaziului în care dădea lecţii de limba latină. Il chema, cu 
numele de familie, Marin, și, 'pentrucă neamul său ar fi venit 
din satul romănăţean Fântânele, își zicea în îrumoasă formă 
clasică: Marin Fontaninu. Cu amândouă aceste nume îl găsim 
pomenit în actele Revoluţiei dela 1848. El sa născut însă în 
Braşovul emigrației românești din vremea Eteriei la 1825. După 
ce urmă la Saşii din Sibiu! şi la Universitățile, atunci de-o po- 
trivă de latine, ale Pestei și Vienei, el veni înapoi între Oltenii 
săi, tără să fi fost chemat din Ardeal, căci numai după câțiva 
ani îu numit profesor de Guvernul lui Vodă Şt rbei. și căută 
netulburat de lucrul său folositor pentru cultură, până pe vremea 
Rușilor, când fu dat peste graniță. Deși n'a scris decât Introdu- 
cerea în geografia dela 1855, el a meritat prin fapta sa cultu- 
rală alegerea ca membru al Academiei la 1870“. 

DI A/. Bârcăcilă, dir. lic. „Traian“ din T. Severin, cu pri- 
lejul aniversării unui centenar din noua viață a capitalei jude- 
țului Mehedinţi, ridicată pe ruinele zidurilor Drubetei daco- 

romane, ne evocă „Trei veacuri de viață medievală“ scursă în 
jurul acestei porți a Europei centrale. ID 

Pr. T. Bălășel dă, în cont., după un ms.depe la începutul 
veacului al 19-lea „Vechi texte 'bogomilice găsite prin Oltenia“, 
prof. loan Jozsa, din Odorheiu, câteva pagini din activitatea 
pedagogică destășurată în Capitala Olteniei de Ordinul Piari- 
știlor, iar e Ile Chiriță ne vorbeşte de „Ultimii boieri Brân- 
coveni“: 1. Manolache Brâncoveanu (fiul lui Const. Brâncoveanu 
al III- ei) venit la Braşov, în 1802, împreună cu Domnul Ole 
Suțu, unde și moare la 24 Aprilie 1811, fiind înmormântat , 
mare pompă, la biserica din Cetate“ și '2. Nicolae ei joasa a 
Amândoi cu roluri destul de importante în istoria țării lor, primul 
dobândind și o cultură sperioară. 

Despre sarcofagiile de piatră dela Romula scrie d. D. Tu- 
dor, iar despre nouăle cercetări și descoperiri arheologice din 
Mehedinţi d. D. Berciu. 

Partea a doua a revistei cuprinde documente privitoare la 
Oltenia și pagini bune de literatură, introduse de un judicios 
articol al d-lui C. D. Fortunescu despre revistele de provincie, 
pe nedrept ignorate dacă nu hulite de presa și critica Ca 
talei care se consideră „drept umbilicus mundi al minţii românești “ 


*% 


Convorbiri Literare nr-ul de pe Aprilie cu articole sem- 
nate de dd: C. Rădulescu-Motru (Filosofia în România veche), 
Paul Zariiopol (Adevărul poetic), Mircea Florian (Pentru a în- 
Sidi filosofia contimporană), Radu Budișteanu (P. P. Carp), 

„ Haneş (Date despre A. Pumnul, T. Cipariu, S. Bărnuţ și 
EN "Bariț. scoase din registrele liceului din Blaj), D. Nanu 
(Atalia de 1. Racine, în cont.). 

La nr-ul de pe Mai colaborează: Aida Vrioni (Regina 
Elisabeta), B. Slătineanu (Contribuţiuni la studiul originii cera- 
micei românești), L. Diculescu (Colocvii între critic și artist), 
Th. Simenschi (Panciatantra, cartea a treia), Al. A. Stamatiad 
(Din lit. chineză) etc. 

lar la nr-ul de pe lunie: dd. I. Petrovici, P. Zarifopol, 
M. Florian, S. Tzigara-Samurcaș, |. Arapu, B. Stătineanu ș. a. 


1) Severinul e căutat și de neguţători brașoveni pentru trecere către 
orașele Ungariei și Adriaticei. 

Dan Vodă II (fiul lui Dan 1, 1420—1431) dă Brașovenilor dreptul „să 
negoțească ori-ce marfă, prin toată ţara ... dela Porţile de Fier până la 
Marea cea mare ...; și trecând Brașovenii peste Dunăre... să dea dela o 
sută trei“ (p. 33, după Tocilescu). 

Revista Institutului Social Banat-Crişana, Timișoara. 
- Anul |. No. Î. (lan.-Febr. 1933). Apare bilunar. Director, Dr. 
Cornel Grofșoreanu; redactor, |. Miloia. Red. și Adm.: Automobil 
Clubul R. R. et. II. Abon. Lei 200 anual. 

Programul lustitutului: „Cercetări sistematice în toate do- 
meniile vieţii românești din aceste părți, documentare cât mai 
largă a zilei de astăzi, adâncirea trecutului și reliefarea pulsa- 
ției românești cuprinsă în cadrul social respectiv, predominând 
în toate cercetările statistica și arhiva“. lar Revista Institutului 
vrea să fie „icoana fidelă a străduințelor îndreptate către cu- 
noașterea oamenilor, stărilor și faptelor sociale din trecutul și 
prezentul acestei părți de Țară“. La nr-ul prim colaborează dd. 
C. Stoicanescu, Traian Topliceanu („Rolul social al Preparandiei 
dela Arad — 1812*) Oct Lupaș („Mircea Vasile Stănescu“), C. 
Grofşoreanu („Criza capitalismului“), M. Feneşanu („Criminali- 
tatea“), Tr. Birăescu („Factorul economic în Banat“ 9) Gh. Ata- 
nasiu („Ce putem face pentru copiii surdo-muţi“). Condiţiile gra- 
fice, de remarcat. 


E] 


Analele Brăilei. Revistă de cultură regională. Fondator și 
director Ing. Gh. T. Marinescu. Red. și adm. Brăila, Str. Băiei I. 
Abon. anual 240 Lei. Pentru instituţii L. 500— No. 4 (pe Oct.- 
Dec. 1932) relevă contribuția efectivă a revistei, după încheierea 

a 4 ani de activitate, la creiarea prestigiului cultural de azi 
al Brăilei, precizându-i și rolul specilic ce-l are de împlinit 
acest oraș în ansamblul. vieţii naționale. 

Tot în acest nr, d-l Dr. P. Cosac- Brăila publică „Obiceiuri, 
credinți, superstiții și leacuri băbești din jud. Brăila în legătură 
cu medicina“, iar prof. Gh. Mihăilescu ne comunică Contractul 
încheiat între. primăria orașului și antreprenori, privitor la con- 
struirea actualului cheiu al portului Brăila. 


E 


„Făt-Frumos“ n. 1 pe lan.-Febr. a. c. aduce duioase 
amintiri despre fostul profesor dela lic. din Suceava Josif Flaișer 
(4 1900) — regretatul filolog și arheolog care a condus să- 
păturile Cetăţii sucevene, a completat monogratia lui C. A. 
Romstorier privitoare la Cetatea Neamţului, a întemeiat Muzeul 
din Suceava etc. —; texte istro-române, comunicate, în conti- 
nuare, del. Morariu; un pilduitor articol despre istoricul și 
despre perfecționarea la care a ajuns teatrul de păpuși în Ceho- 
slovacia, ţară care numără azi peste 2000 de astfel de teatre. 

De reținut informaţiile că teatrul special de marionete 
„Rise Loătek“ (Impărăţia marionetelor) e cea dintâi clădire de 

acest fel în Europa și că numai în acest teatru modern s'au dat 
în ultimii patru ani 520 reprezentații, vizitate de 125.000 spec- 
tatori și că tot acest teatru pregătește pentru actualul sezon și 
o piesă — compusă după basmele românești, cu muzică româ- 
nească — de artista cântăreață Vera Mora (Carolina V. M. Şesan) 
în colaborare cu artistul dramatic M. Pilat. 

Frumoase pagini mai vechi (1913) Asa N bogăția muzeului 
Moldovei, cum numește semnatorul lor (d. L „ Morariu) ctitoria 
lui Ștefan cel Mare, Mănăstirea Voronețţului, 

Dr. C. Ambrojevici ne descrie „Un jilţ din neoliticul târziu 
al Basarabiei de Nord“, destinat cultului religios, servind însă 
și de tron, care, prin faptul că sa păstrat întreg, e menit a în- 
tregi informaţiile cercetătorului ucrainean N. Makarenko privitoare 
la acest fel de tronuri, exemplarului desgropat de acesta în 
Ucraina lipsindu-i spăteaza. 


* 


A te încumeta azi, când periodicele noastre cu rădăcini 
vechi și cu un trecut la activul lor, care nu numai îndreptățește 
ci obligă chiar la susţinerea lor în viaţă, abia-și înnoadă zilele, 
să pornești o nouă revistă — și încă în nemijlocita vecinătate 
a uneia cu prestigiul revistei sucevene „Făt-Frumos“, al cărei 
program nu exclude pe al nouei publicaţii, — constituie, fără 
îndoială, o mare îndrăsneală și o mare încredere, atât în forţele 
proprii cât și în sprijinul publicului. 

D-l prof. Gh. Maxim dela Burdujeni nu sa izbit încă, se 
pare, de pragul decepțiilor, care să-i înţărce încrederea avansată 
viitorilor abonaţi și să-i răteze aripile” avântului. O dovedește 
Lui primului nr. din „Crainicul Cetăţii“, revistă lunară 

e „Literatură-Istorie-Artă- Știință Viaţă socială și economică 

Cei mai cu experiență se 'ntreabă însă nedumeriţi dacă 
„dorul de muncă“ și „nădejdea de a putea coordona forțele ti- 
nere creatoare, îndreptându-le, sub sfaturile celor mai în vârstă, 
către același ideal: cultura“, nu aveau ușa larg deschisă 
la „Junimea Literară“? Şi nu aveau la 'ndemână coloanele 
rev. sucevene „Făt-Frumos“? De ce a'eastă fărămțare de 
puteri întro vreme când mizeria strânge şi baierile pungilor altă 
dată darnice, impunând nu risipirea ci concentrarea cea mai 
strânsă în jurul steagurilor care nu s'au plecat încă? Are d-l 
Maxim ambiția de a face și d-sa cunoștința „pomanagiilor cul- 
turali“? Nu era mai bine dacă aportul — colaboratori și abo- 
nați — de care dispune ,Crainicul Cetătii“ îl trecea celorlalte 
două reviste, care tac atâta cinste Bucovinei? 

Noi prevedem rezultatul: o anemiare financiară a acestora, 
prin defalcarea câtorva abonaţi ai lor, — sperăm, puţini — re- 

zutat care nu va aduce însă măcar satisiacția asigurării vieţii 
nouei reviste. Judecăm lucrurile, dela distanţa la care ne găsim, 
nepreocupaţi de consideraţii lăturalnice, care se pun, poate, acolo. 
Am dori să fim proroci mincinoşi — cum n'am fost în alte 
cazuri similare — împlinindu-se nu profeția noastră ci speranţele 
d-lui Gh. Maxim care, prin studiul publicat în revista noastră, 
ni-e prea aproape, ca să nu-i urmărim sforțările cu toată sim- 
patia. Nr. 1. (20 pg.) e închinat lui-Cirrian Porumbescu. Abo- 
namentul anual 100 lei, numărul 10 lei. Tot ce priveşte revista 
se va adresa d-lui Gh. "Maxim, profesor, Burdujeni (Suceava). 


B. 


se 


„Junimea Literară“ nr. l—3 (1933). In primul articol „Se 
întrevăd zorile“ di lon I. Nistor, în ajunul împlinirii a 30 de ani 
dela apariția primului nr. al revistei, face un scurt bilanț al in- 
tențiunilor iniţiale și al realizărilor, fixând și ținta pentru viitor 
a revistei: „de a inaugura o mișcare literară în Bucovina, care 
să fie în stare de a ne scoate din indiferentismul și letargia în 
care trăim încă și astăzi după 15 ani dela Unire“. De aceea pa- 
ginile ei „vor fi larg deschise pentru creațiunile literare ale ti- 
nerei generațiuni“. 

DI D. Marmeliuc vorbeşte despre portretistul literar și memo- 
rialistul politic di |. G. Duca, iar în alt articol, despre preţiosul co- 
laborator al „]. L.“ „cârturarul blând, modest și onest, cu vorba 
așezată și cu judecată chibzuită, care a fost profesorul, scriitorul 
și filosoful Vasile Gherasim“, decedat la 12 Febr. a. c. 

DI N. Tcaciuc Albu publică începutul unui studiu despre 
„Viaţa și opera lui Tudor Flondor“. Restul versuri, două bucăţi 
de proză, cronică şi dări de seamă. 

* 


„Siebenbiirgische Vierteljahrsschriit nr. 1 pe lan.-Mart. 
și nr. 2-3 (Apr.-Sept.), Sibiu, Krafit & Drotleft. 


* 
Arhiva, nr.4 (Oct. 1932) şi 1-2 (lan-April 1933). lași. 
+ 


Şcoala şi Familia de Mâine, nr. 55—56 (Mai-lunie) Bu- 
curești str. N. Bălcescu 2. 


Ei 


Macedonia nr. 1-3 și 4-5., București, Pictor Grigorescu 8. 
ui 

Neamul Românesc pentru popor, nr. 12, Buc. Bulev.. 
Schitu Măgureanu 1. 
* 


Poporul Românesc, nr. 11 şi nr. 12, Gara Chitila, jud. Ilfov. 
* 


Parlamentul Românesc, nr. 118—120, număr festiv în- 
chinat Micei Ințelegeri, cu colaborarea d-lor: lorga, Duca, Goga, 
Dr. Lupu, Al. Lapedatu etc. 

La Nr. 121—123, închinat unificării codurilor României, co- 
laborează dd: M. Popovici, Ai. N. Gane, Al. Stircea, St. Popescu, 
A. C. Cuza, C. Al. Viforeanu, |. Gr. Perieţeanu, |. v, Vâljean, l. 
lonescu- Dolj, Dinu C. Arion, |. V. Gruia și mulți alţii. 


E 


Revista Scriitoarelor și Scriitorilor Români nr. 5—6 
(pe Mai-lunie) în 24 pg. cu 23 colaborări, între cari: Dnele Aida 
Vrioni, Marg. Miller Verghy, Sanda Movilă și Dnii |. D. Rădu- 
canu, Teodor Scarlat ş. a. Directoare D-na Aida Vrioni. De ce 
directoare, la plural, și nu directoară, la sing.? 


*% 


Grai Moldovenesc, nr. 9—13 (lunie). Red. lași, Lascar 
Catargiu 55. 


% 


„Școala şi Viaţa Iliovului“, rev. locală de pedagogie și 
cultură generală. Anul | nr. |. Nu-și dă nici adresa nici costul 
abonamentului. La nr. prim colaborează dd. Gr. Anghelescu (des- 
pre cursul complimentar), |. Stoian (Invățământul primar în 
Franţa. lu raport cu comuna), Al.I. Bogdan (Câteva tipuri de 
copii greu de educat), St. Stoian (ldeia regionalistă în noul 
proect de lege al înv. primar), V. Nenciu (Cooperaţia în școala 
primară), M. Catrinu (Conducerea de sine a clasei). La sfârşit, 
cronică și note. 


EX 
Dela Redacţie. „Scrisorile vechi“, din lipsă de spațiu, se vor continua 
în n-rul viitor. 


Dela Administraţie. Cerem scuze On. abonaţi cari își leagă colecţiile 
rev. pentru inconvenientul ce li-l cauzăm cu schimbarea hârtiei. Am fost nevoiţi 
să înlocuim cu hârtie indigenă, mai scumpă, hârtia adusă până acum din 
Viena, în urma dificultăților mari cari se pun în calea importului. 

SPRIJINITORI pe anul 1933. 


Dr. Ciura Vas., notar public, Sighișoara Lei 
Dr. Colbazi Emil, med. primar de spital, Braşov E 
Dr. Curta Eugen, medic-colonel, Tg-Mureş i 
“+ Gamber Lazăr, col. î. r., Orşova 
lonică loan, ing. dir. de fabrică, Brașov 
Lapedatu [., dir. Banca Naţ., Bucureşti 3 


Peteu I., comerciant, Brașov 


Dr. med. Popa loan, fost primar, Sf. Gheorghe ; 
Schiopul Iosif, atașat de presă, Berna î 


Dr. Stoian Aurel, medic, Bran 


Ing. Stoicovici Vincențiu, Bucureşti i 
Dr. Țeposu Emil, prof. univ., Cluj 
Dr. Voicu C., primarul Munic. Braşov 3 
Zernoveanu Nic., dir. „Soc. de cărb. Petroşani“ Buc. ,, 


Ing. Ulescu Alexandru, Braşov 


40.— 
240.— 
40.-— 
p 40.— 
500, — 
240.— 
»110.— 
100.— 
100.— 
„ 80.— 
40..— 
40.— 
80.— 
500.— 
240;— 


Aducem mulțumiri sprijinitorilor de mai sus ca și d-lor: 


Ing. Comanescu C., Brașov, pentru al 5-lea abonament nou. 
Mureşianu A. Aurel, Brașov, pentru două abon. nouă. 
Vintilescu Mircea, advocat, București, pentru două abona- 


mente nouă. 


ABONAȚII 
care și-au mai achitat abonamentul 


Până la 1 Mai 1933. 
Pușcariu loan, înv., Brașov. 

Până la 1 lulie 1933. 
Adm. Domeniilor A. Mocsonyi, Vărădia. 
Baboie N., profesor, Braşov. 

Până la 1 Sept. 1933. 
Mateescu N. C. prof., R. Vâlcea. 
Popa Moise, restaurateur, Brașov. 


Până la 1 Nov. 1933. 
Dr. Hossu-Longin Fr., adv., Băsești. 


Până la 1 ianuarie 1934. 


Axentie S., Corn., adv., fost cons. la 
Curtea de Apel, Timișoara. 


Axentie Titus, dir. gen. la Oiic. Băn- 
cilor Populare, București. 


Baboie Gh., șef-cont. Albina, Brașov. 
Dr. Balcăș Gh., advocat, Braşov. 


Banciu llie, adm. fin., Cahul. 

Dr. Blaga [., protopop, Brașov. 

Dr. Blaga L., notar public, Sibiu. 

Casina Română, Braşov. 

Cosma Rom., rev. școlar, Brașov. 

Curcă Gh., procurist Albina, Braşov. 

Dr. Curta R., advocat, Agnita. 

Cuteanu Gh., prefectul jud. Braşov. 

Dr. Debu P., preot, senator, Brașov. 

Deppner H., dir. de bancă, Brașov. 

Dir. Şcoalei primare, Braşov-Tocile. 

Dir. lic. „Al. Papiu larianu“, Tg. Mureș. 

Dir. Şc. com. sup. Timişoara |]. 

Pr. Dure Const., prof., Lugoi. 

Florea Val., șeful cont. jud. Brașov. 

Geles E., dir. Şc. sup. de Arte şi Me- 
serii, Braşov. 

Giurgiu Oct., profesor, Braşov. 

Lt. col. Hociotă I. prot. mil., Braşov. 

Hodârnău M., protopop, Brașov. 

Lupan Aurelia, înv., Brașov. 

Marcea D. insp. şc. î. r., Braşov. 

Dr. Median Gh., advocat, Braşov. 

Mereţ Vas., preot, Braşov. 

Micudă V., subrev. șc., Brașov. 

Dr. Moșoiu [., not. public, Braşov. 

Munteanu P., advocat, Braşov. 

Navrea Dragoş, profesor, Brașov. 

Noaghea 1., med.-vet., Braşov. 

Pr. Popa [., prof, Braşov, 

Popa T., căpitan, Brașov. 

Ing. Popescu C. insp. CFR. Brașov. 

Popovici Gh., casier Albina, Brașov. 

Dr. Pușcariu [., 
Brașov. 


Socaciu E., secr. gen. al munic. Braşov. 


Suciu 1., adv., fost primar, Brașov. 


medic-șet al Spit. Oft., 


Suru AI., dir. Abatorului, Brașov. 
Ing. Ulescu Alex., Braşov, 


Vlaicu Radu, comerciant, Braşov. 


Până la 1 Mai 1934. 


Banciu Paraschiva. Sălişte. 

Ing. Coșereanu [., Brașov. 

Ing. Crăciun Baiu, insp. silv. î. r. „Zarneşti. 
Dir. Şc. prim. de Stat No. 4. Braşov. 
Givulescu Pr., protopop. Radna. 
Moşoiu 1., dir. lic. Șaguna, Braşov. 
Ing. Vătășan Ovidiu, Brașov. 
Vintilescu Mircea, adv., Bucureşti. 
Zernoveanu V. It-col., Braşov. 


Până la 1 lulie 1934. 


Dr. Nicolau Șt, prof. univ. Bucureşti. 
Ing. Pop Gh., Braşov. 
Tăslăuanu Oct., fost ministru, București. 


Se mai confirmă primirea sumelor restante dela d-nii: 


Belindescu Şt. com., Brașov. 
Preșmerean Gh., prof., Braşov. 


Dr. Petrescu P. Horia, secr. Astrei, Sibiu. 


Sunt în restanță: 


(Continuare) 
Astra — Bod 
Astra — Săcele 
Astra — Sâmpetru 
Astra — Zârneşti 
Ardeleanu Rom., înv. dir., Braşov 
Badiu Andr., preot, Măeruș 
Crăciunel I., Braşov 


Tomas Mircea, preot, Tohanul v. 
Dr. Crişmariu, adv., deputat, Timişoara 
Goicea Andr. înv., Hărman 

Dr. Sotir Const., adv. Cluj 

Leucă Petru, preot, Satulung, .. 
Negru Sofr., funcț. Albina, Sibiu 
Petruţiu N., funcț. Albina, Sibiu 
Suraru D,, înv. dir. Ghimbav 
Marian Liviu, dir. de lic., Chişinău 
Dr. Cosma N. Traian, adv., Beiuş 
Odor N. prof. Turcheş 

Dir. lic. „Petru şi Pavel“, Ploești 
Dir. lic. „Avram lancu'“, Brad 
Dir, lic. „Carol L., Craiova 

Dir. lic. „„Radu Negru, Făgăraș 


(Cont. în nr. viitor). 


1. V. 1932—1. V, 1933 


3, |. 1932—1. V. 1933. 
1. |. 1932— azi 

1. V. 1932— azi, 

pe doi ani 

i] » » 

» » » 

pe 3 ani. 


pe 2 ani și jum. 


1» 119301. V” 1932. 
1. 1. 19%2— azi 

2. Suev 
de pe Columna Traiană 


1. Rege dac prins 
Muzeul Lateran, Roma 





3. Dacus pilealus 
Muzeul Vatican, Roma 





Pi 


Capete de prizonieri „daci“ în: muzeele din Roma 





Acie. 


la vârsta mijl 


CIRRIAN PORUMBESCU. 

Corul bisericii Sf. Nicolae din Braşov. Comemorarea operetei „Crai Nou“, 50 ani dela premiera ei. 


Martie 1882 — Martie 1932, 


